ލޯބި – Page 474 – Esfiya – Dhivehi Vaahaka Site\nހިތަކުން ހަމަ ނުފިލާނޭ – 1\nގެއަށް އައީ ލިބުނު ކުޑަ ނަމަވެސް ފޮނި އުއްމީދާއެކު އެވެ. މީހުން ބުނާތީ އަޑުއަހަމެވެ. މައިންބަފައިންނަކަށް ދުވަހަކުވެސް ދަރިން ބޮޑެއްޗެއް ނުވާނެއެވެ. އެއްފަހަރު އަޅާނުލި ނަމަވެސް ދެވަނަ ފަހަރު އަޅާލަން ތިބޭނީވެސް ހަމަ...\nކަރުނަ އޭގެ އިންތިހާ……ފަހުބައި\nއަނެއް ދުވަހުގެ އިރު އެރުމާއެކުހެން ހަނީފާ ގެއްލުނު ހަބަރު މުޅިރާއްޖެއަށް ފެތުރުނެވެ. ވައިރޯޅިއެއްފަދައިންނެވެ. ހަނީފާ ހޯދުމުގެ މަސައްކަތް ކުރިއަށް ދިއައީ ފުލުހުންގެ އިތުރުން...\nby މުތާ/ ސ.ހިތަދޫ\nއީނާ އަވަސް އަރުވާލައިގެން ދަނިކޮށް ސިޑީގެ ހަރުފަތް މަތިން ފައި ކައްސާނުލީވެސް ކިރިޔާއެވެ. އިސްތަށިގަނޑު ތެތްވެފައި ވުމުން ދޮންމޫނަށް ރާޅުބާނީ އިސްތަށިގަނޑުން ބައެއްވަނީ ފައިބާފައެވެ. އަތްފައި ގަނޑުފެންޅޮޅެއްހާ ފިނިވެފައިވުމާއެކު ދެއަތް ޖޯޑުކޮށްލެވުނެވެ. އީނާ...\nޝައުފްގެ މޫނުމަތިންވެސް ފެނިގެން ދިޔައީ އުފާވެރިކަމުގެ ކުލަވަރެވެ. ލަޔާލްގެ ނިއްކުރިއަށް ގިނަވެފައިވި ދާތިކިތައް މަޑުމަޑުން ފޮހެވިގެން ހިގައްޖެއެވެ. ލަޔާލް ބަދިގެ ތެރޭ މަސައްކަތްތައް ކުރަމުން ދިޔައިރު ޝައުފު ދުރަށް ނުގޮސް ކޮންމެވެސް ވާހަކައެއް...\nއެކުގައިވާން އެދެމޭ… 23\n“ވިޝޫއަށް މަގޭ ހިތް ލޯބިން ފުރިގެންދޭ.. އޯގާވާން އެދެމޭ.. ލޯބި ދޭން އެދެމޭ.. ފަރުވާދޭން އެދެމޭ.. އެކުގައިވާން އެދެމޭ.. އެދިގެން މިހިތް ރޮނީ.. އެދިގެން މިހިތް ރޮނީ.. ހުންނަން ކަލާ...\nބައްޕަަ އަކީ ގ.ދ.ތިނަދޫ މީހެއް މަންމަ އަކީ މާލޭ މީހެއް ދަރިފުޅުގެ މަންމަ އަކީ މަޝްހޫރު ވިޔަފާރިވެރި ވެރިޔާ އެންދެރި އާދަން ފުޅުގެ ދަރިޔެއް ބައްޕަ އާމްދަނީ ހޯދަން މަސަތްކައް ކުރަމުން އައީ...\nތަރަފް އެކިއެކި ވާހަކަދައްކަމުން ގޮސް ލަންކާގައި މިރާން އުޅެނީ ކޮންތާކުތޯ ސުވާލުކޮށްލިއެވެ. އެއާއެކު މިރާންއަށް ބަލާލެވުނީ ނާއިފްއަށެވެ. ތަރަފް ސުވާލުންފުރިގެންވާ ނަޒަރަކުން އެދެމީހުންނަށްބަލަން ހުރީ ޖަވާބެއްގެ އިންތިޒާރުގައެވެ. “ރައްޓެހި ކުއްޖެއްގެ ގޭގައި އުޅެނީ…...\nކަރުނަ އޭގެ އިންތިހާ…..15 ވަނަބައި\n“އަސްތާ! މަގޭ ދަރި” ހަސީނާއަށް އޭނާގެ ދަރިފުޅުގެ އުގުގައި އޮތް އޭނާގެ މާމަ ދަރިފުޅު އީނާޝްގެ އަތުން ދޫވާތަން ފެނުމާއެކު ހުށިޔާރު ކަމާއެކު އެތުއްތު ދަރިފުޅު ނަގާ އުރާލިއެވެ. އެއާއެކު އެކުޑަ ދަރިފުޅުރޯލިއެވެ....\nއިވުނު އަޑުން އީނާއަށް ސިހުން ލިބުނެވެ. ލަސްލަހުން އޭނަ ފަސްއެނބުރި ބަލާލިއެވެ. ކުރިމަތީގައި ހުރި ޒުވާނާ ފެނި އޭނަގެ ދެލޯބޮޑުވެއްޖެއެވެ. އޭނަ ހަލުވިކަމާއެކު އެސްފިޔަތައް ތަޅުވާލިއެވެ. މަންޒަރު ބަދަލެއް ނުވިއެވެ. މުޅިމީހާ ހިސާބަކަށް...\nކުއްލިއަކަށް ލައިގެން ހުރި ޓީޝާޓް ބޭލުމަށް ފަހު އޭނަ މޫދަށް ފުންމާލިއެވެ. ކުޑައިރުއްސުރެވެސް، ކަމަކާ ހާސްވެ ކަންބޮޑުވުމުން އަމަލް ކުރާ ގޮތެވެ. އާލިފް ވަރައް އަޑިޔަށް ދިޔައެވެ. ވަރަން އަޑިއަށެވެ. އެވަގުތު ކުރިމަތިން ހިޔަންޔެއް ވެލިހެން ހީވިއެވެ. މިއީ އޭނާއަށް އާކަމެއް ނޫނެވެ. ...\nއެކުގައިވާން އެދެމޭ… 22\nހިތައް އެރި އެއްޗަކުން އާލިކް އޭނާގެ ދަބަހާއި އައިނު ސޯފާގައި ބާއްވާލުމަށްފަހު ހިނގައިގަތީ ސިޑިއާއި ދިމާއަށެވެ. މައްޗަށް އެރުމަށްފަހު ކުޑަކޮށް މަޑުކޮށްލާ އޭނާ ވިސްނާލީ ވިޝާގެ ކޮޓަރިއާއި މެދުއެވެ. ހަމަ އެއާއިއެކު ވިކާޝްގެ...\nކަރުނަ އޭގެ އިންތިހާ……14\nއަނީސާ ގެއަށް ގޮސް ދެން ހަދަން ވީގޮތަކާއި މެދު ވިސްނާލިއެވެ. އެތައް އިރަކު...\nby ismail mukaram\nއެއް ވަނަ ބައި ކަލާގެ ހަނދާން ތަކުގާ…. މެންދަމުން އަލިވެ ތިނެއް ޖެހިއިރުވެސް ދެލޮލަކައް ނިންޖެއް ނާދެއެވެ. ބިރު ގަންނަނީއެވެ. ބިރުވެރި ހުވެފެން ފެންނަނީއެވެ. ދެލޯ މަރާލާ ކޮންމެ ފަހަރަކުވެސް ފެންނަނީ...\nއޮއްސެމުން ދާ އިރާ އެކު ކުދި ދޫނި ތައް އެވެރިންގެ ހާލިތަކާ ދިމާ އަށް މިސްރާބު ޖަހައިފިޔެވެ.މުޅި ރަށަށް ހިމޭން ކަން ވެރިވާން ފަށައިފިޔެވެ. ރަތް ވިލާ ތަކުގެ ރަތް ކުލަ ކަނޑު...\n“މިރާން ބްރޯ…އެހެންވީމާ ތާރާއަކީ ލޯފަން ކުއްޖެއްތާ… މަށަށް ހީވާ އެއްޗެއް ބުނަންތަ. މިރާން ތިހޯދަން އުޅޭ އާއިލާއަކީ އެއީހެން… އެގޭގައި އުޅޭ ދިވެހި ފިރިހެނެއްވެސް އަނެއްކާ ތާރާގެ ދަރިއަކުވެސް އޮވެއެއްނުން.ވެދާނެއެއްނުން ރަޝީދުގެ އަންހެންކުއްޖާކަމަށްވެސް...\nހިތް މިއެދޭ ސޫރައޭ ތީ މަގޭ 13 ( ފަހުބައި )\nޔަޝްމީ ދުއްވައިގަތެވެ. އުފަލުން ހެވެމުންނެވެ. ޔަޝްމީ ދިޔަ ބާރުމިނުގައި ނިކްގެ ގައިގައި ޖެހިގަތްތަނުން ނިކް އޭނާ އުރާލިއެވެ. އެންމެން އަތްޖަހަންފެށިއެވެ. އެވަގުތު މުޅިތަން އެއް އަޑު ކޮއްލީ ޔަޝްމީގެ އަޑުން ކިޔާފައިވާ ”...\nPage 474 of 503« First«...102030...472473474475476...480490500...»Last »\nބުނެދޭށޭ ރުހެމޭ 41\nވެވުމުން ލޯބި 2\nހާސިލް ވުމަށް އެދި 1\nބުނާށެ ލޯބި ނުވަނީހޭ….41


މޫސުން ގޯސްވެ، ކަނޑުމަތީގެ ހާދިސާތައް ރިޕޯޓް ކުރަން ފަށައިފި: އެމްއެންޑީއެފް – My WordPress\nމޫސުން ގޯސްވެ، ކަނޑުމަތީގެ ހާދިސާތައް ރިޕޯޓް ކުރަން ފަށައިފި: އެމްއެންޑީއެފް\nދިވެހިރާއްޖޭގެ އެކި ސަރަހައްދުތަކަށް މޫސުން ގޯސްވާނެ ކަަމަށް ލަފާ ކުރެވޭތީ، ކަނޑުދަތުރު ކުރާ ފަރާތްތަކުން މޫސުމަށް ސަމާލުވުމަށް އެމްއެންޑީއެފްއިން އިލްތިމާސްކޮށްފިއެވެ.\nއެމްއެންޑީއެފްއިން ބުނީ، މޫސުން ގޯސްވުމާއިއެކު ކަނޑުމަތީގެ ހާދިސާތައް ހިނގައިގެން އެމްއެންޑީއެފް ކޯސްޓްގާޑަށް ރިޕޯޓް ކުރަމުންދާ ކަމަށެވެ. އެގޮތުން ހުޅުމާލެ، ފޭސްޓޫއާއި ދިމާލުން ތިން މީހުންނާއިއެކު ދަތުރުކުރި ތެޔޮ އުފުލާ ބޯޓެއް އަޑިޔަށްދާތީ، އެހީތެރިކަން ފޯރުކޮށްދެމުން އަންނަ ކަމަށްވެސް އެމްއެންޑީއެފްއިން ވަނީ ބުނެފައެވެ.\nއެމްއެންޑީއެފް ކޯސްޓްގާޑް ސްކޮޑްރަންއިން ވަނީ އެ ބޯޓުގައި ތިބި މީހުން ސަފާރީއަކަށް ނަގައިފައެވެ.\nމިދުވަސްވަރަކީ މޫސުން ގޯސް ދުވަސްވަރެއް ކަމަށާއި، ރާއްޖޭގެ ބޮޑު ބަޔަކަށް ޔެލޯ އެލާޓް ނެރެފައިވާކަން ފާހަގަކޮށް އެމްއެންޑީއެފްއިން ވަނީ، މޫސުމާއި ބެހޭ އެންމެ ފަހުގެ މައުލޫމާތު ސާފުކުރުމަށްފަހުގައި ނޫނީ ކަނޑުމަތީގެ ދަތުރުތައް ނުކުރުމަށް އެދިފައެވެ. އަދި އެއްވެސް ހާދިސާއެއް ހިނގައިފިނަމަ، ލަސްނުކޮށް ކޯސްޓްގާޑްގެ ހިލޭ ގުޅޭ ނަންބަރު 191 އަށް ގުޅުމަށްވެސް އެމްއެންޑީއެފްއިން އިލްތިމާސްކުރެއެވެ.\nމޫސުމާއި ބެހޭ ގައުމީ އިދާރާ، މެޓް އޮފީހުން ބުނީ، މިހާރު ކުރަމުން އަންނަ ވިއްސާރައިގައި އެންމެ ބޮޑަށް ކަނޑު ގަދަވާނެކަމަށް ލަފާ ކުރެވެނީ ދެކުނުގެ އަތޮޅުތަކަށް ކަމަށެވެ. އެގޮތުން ވިލާގަނޑުގައި 30 މޭލަށް ވައި ގަދަ ވާނެ ކަމަށް ލަފާ ކުރެވޭ ކަަމަށް މެޓުން ބުނެއެެވެ.


Thailand ga Covid vaccine2dose evvahtharakun nudheyn ninmaifi | Atoll News\nތައިލެންޑުގައި ކޯވިޑް ވެކްސިންގެ ދެ ޑޯޒު އެއް ވައްތަރަކުން ނުދޭން ނިންމައިފި\nޝާއިޢުކުރީ: ފާޠިމަތު ފާޒިހާ ޖުލައި 12, 2021, 15:20\nތައިލެންޑުގައި ޓޫރިޒަމަށް ދޭން ފެށި ލުއިތަކާއި އެކު ކޯވިޑް ކޭސްތައް އިތުރުވާން ފެށުމުން ވެކްސިން ޑޯޒުތައް ދޭ އުސޫލަށް ބަދަލު ގެންނަން ނިންމައިފި އެވެ.\nތައިލެންޑްގެ ހެލްތް މިނިސްޓްރީން ބުނީ މިހާރު ކޯވިޑް ޖެހެމުންދާ މީހުންގެ ތެރޭގައި އެގައުމުގައި ސިނޮވެކްގެ ދެ ޑޯޒު ފުރިހަމަ ކޮށްފައިވާ މީހުން ގިނަ ކަމަށެވެ. އަދި ދެ ޑޯޒު ޖަހާފައިވާ ސިއްހީ ހިދުމްތެރިންނަށް ކޯވިޑްޖެހުން އިތުރުވެފައިވާތީ އިތުރު ފިޔަވަޅެއް އަޅްން ޖެހޭ ކަމަށް ބުނެ އެވެ.\nއެ ގައުމުން ބުނީ މީގެ ފަހުން ކޯވިޑް ވެކްސިންގެ ގޮތުގައި އާންމުންނަށް ދެމުންދާނީ ފުރަތަމަ ޑޯޒުގެ ގޮތުގައި ސިނޮވެކް އަދި ދެ ވަނަ ޑޯޒުގެ ގޮތުގައި އެސްޓްރަޒެނިކާ ވެކްސިން ކަމަށެވެ. އަދި މިހާރު ވެކްސިން ފުރިހަމަ ކޮށްފައި ތިބި ސިއްހީ ހިދުމަތްތެރިންނަށް ތިން ވަނަ ޑޯޒުގެ ގޮތުގައި ފައިޒާ ވެކްސިން ނުވަތަ އެސްޓްރަޒެނިކާ ވެކްސިން ދޭން ނިންމާފައިވާ ކަަމަށެވެ.\nވެކްސިން ދެމުންދާ އުސޫލަށް ބަދަލުގެންނަން ނިންމީ އެކި ވެކްސިން ތަކުން ލިބިދޭ ފައިދާތައް ތަފާތު ކަމުން ކޯވިޑުން ރައްކާތެރިވުމަށް އެއީ ހައްލެއް ކަމަށް ވެދާނެ ކަމަށް ބަލައި ދިރާސާ ކުރުމަށް ފަހު ކަމަށް ބުނެފައިވެ އެވެ. އަދި އެއް ވައްތަރެއްގެ ވެކްސިންގެ ދެ ޑޯޒު ދިނުމަކުން ރައްކާތެރިކަން އިތުރުވާ ކަމަށް ގަބޫލު ނުކުރެވޭތީ ކަމަށް ބުނެފައިވެ އެވެ،\nވެކްސިން ދޭ އުސޫލަށް ބަދަލު ގެންނަން ނިންމި އިރު މިވަގުތު އެގައުމުގައި ލިބެން ހުރީ އެސްޓްރަޒެނިކާ ވެކްސިން އެކަންޏެވެ. އެމެރިކާއިން ތައިލެންޑަށް ހަދިޔާ ކުރާ ފައިޒާ ވެކްސިން ވަރަށް އަވަހަށް އެ ގައުމަށް ފޯރާނެ ކަމަށްވެ އެވެ.\nތައިލެންޑުން މިހާރު ކޮންމެ ދުވަހަކުު ރެކޯޑު އަދަދަކަށް މީހުންނަށް ކޯވިޑް ޖެހެ އެވެ. އެގޮތުން އިއްޔެ އެކަނި 9،418 މީހުން ޕޮސިޓިވްވި އިރު 91 މީހުން އިއްޔެ މަރުވެފައިވެ އެވެ.


ADVERTORIAL: Male nagaanee Dr. Muizzu! | ThePress\nއެޑްވަޓޯރިއަލް: މާލެ ނަގާނީ ޑރ. މުއިއްޒު!\n09 April 2021, 13:16\nއެންމެންގެ ވޯޓު ޑރ. މުއިއްޒަށް! ވޯޓު ފޮށި ފުރާލާ!\nކުރިއަށް އޮތް ލޯކަލް ކައުންސިލް އިންތިހާބުގައި މާލެ ސިޓީގެ މޭޔަރު ކަމަށް ވާދަކުރައްވާ ކެންޑިޑޭޓު ޑރ. މުހައްމަދު މުއިއްޒު ކާމިޔާބު ކުރައްވާނެ ކަމަށް ނިންމަމާ ހެއްޔެވެ؟ ސަބަބެއް ވެސް ނެތި އެއް ނޫނެވެ. ޒުވާނުންގެ އިތުރުން އެތަށް ބަޔަކު މުއިއްޒު އަށް ތާއީދު ކުރާ ކަން މި ވަނީ އެނގިފައެވެ.\nމީގެ އެއް ހެއްކަކީ މާލޭގެ މޭޔަރަކަށް ވާނެ ފަރާތަކާ މެދު އާންމުންގެ ހިޔާލު ހޯދުމަށް އެކިއެކި ޕްލެޓްފޯމް ތަކުގައި ކުރިއަށް ގެންދިޔަ ވޯޓުތަކުން ޑރ. މުއިއްޒު ކުރި ހޯއްދަވާފައި ވުމެވެ. ބޮޑުތަނުން މުއިއްޒު އުޅެނީ ކުރީގައެވެ.\nމާލޭގެ މޭޔަރަކަށް މުއިއްޒު ގެންނަން ތާއީދު ކޮށްފައި ހުރި މީހުންގެ އެވްރެޖް ނިސްބަތް ދައްކާ ގޮތުން، މުއިއްޒު މާލޭގެ މޭޔަރު ކަމުގެ ގޮނޑި ކާބިޔާބު ކުރައްވާނީ 53 ޕަސެންޓާއި 55 އާ ދެމެދުންނެވެ.\nހިޔާލު ހޯދުމުގެ ވޯޓުތަކުގެ އިތުރުން، މުއިއްޒަކީ، މީހުންގެ އިނގިލި ކުރީގައި ހިފައިގެން ހިނގާ އެހެން ބައެއް ކެންޑިޑޭޓުންނާ ހާސްބައި ތަފާތު ބޭފުޅެކެވެ.\nއެންމެ މުހިންމު އެއް ކަމަކީ، މުއިއްޒަކީ އުމުރުން 33 އަހަރުން ފެށިގެން އެކިއެކި މަޝްރޫއުތަކާއި ޕްރޮޖެކްޓުތައް ހިންގެވުމާއި އެކަންކަމުގެ ތެރޭގައި އުޅުއްވާ އެ ތަޖުރިބާ ލިބިވަޑައިގެން ހުންނެވި ބޭފުޅެކެވެ. ކަންކަމުގެ އާޖުފާޖު ދެނެވަޑައިގަންނަވާ ސިވިލް އިންޖިނޭރެކެވެ. ނަތީޖާ ދައްކަވާފައިވާ މިނިސްޓަރެކެވެ.\nމުއިއްޒަކީ، އޭނާގެ ވަށައިގެން ބަޔަކު ނުވަތަ މީހަކު ޖަހާހާ ބެރެކަށް ނައްޓަވާނެ ބޭފުޅެއް ނޫނެވެ. މީހަކު ނުވަތަ ބަޔަކަށް މުއިއްޒު ލައްވާ ނުފޫޒުން ކަމެއް ކުރުވޭނެ ބޭފުޅެއްވެސް ނޫނެވެ.\nމުއިއްޒު މޭޔަރު ކަމަށް ނުކުމެވަޑައިގަތީ މީހެއްގެ ހިޔަންޏަކު ނޫނެވެ. މީހެއްގެ އިނގިލި ކުރީގައި ލައިގެން ނުހިންގަވައެވެ. އެއާ ހިލާފަށް މުއިއްޒު ހިންގަވަނީ މާލޭ ސިޓީގެ ރައްޔިތުންގެ އަތުގައި ހިއްޕަވައިގެން އެ ރައްޔިތުންނާއެކު ކުރިއަށެވެ. ރައްޔިތުންގެ އުންމީދު ތަކާއެކު ހިތްފަސޭހަ މާލެ ސިޓީއެއް ހޯއްދަވައިދެއްވާށެވެ. އުންމީދީ އަދި ދިރުން ހުރި ތަނަކަށް މާލެ ސިޓީ ހައްދަވާށެވެ. އިޖުތިމާއީ އެތައް މައްސަލަތަކަށް ބޭނުންވާ ފަރުވާއާ އެކުގައެވެ. ބޯހިޔާވަހިކަން ހައްލު ކުރައްވާ އާންމު ހިދުމަތްތައް އެއް ވިއުގަ ކުރެއްވުމުގެ ވިޝަންއާ އެކުގައެވެ.\nރައީސް އަބްދުﷲ ޔާމީން ސަރުކާރުގެ ހައުސިން އެންޑް އިންފްރާސްޓްރަކްޗާ މިނިސްޓަރު ކަމުގެ އިތުރުން ޑރ. މުހައްމަދު ވަހީދު ހަސަން މަނިކުގެ ވެރިކަމުގައި ވެސް ހައުސިން މިނިސްޓަރު ކަމުގެ މަގާމު އަދާ ކުރެއްވި މުއިއްޒަކީ މާލެ ޔައްތިތުންނަށް އޮތް ފަރުވާއެވެ.\nލޯކަލް ކައުންސިލް އިންތިހާބުގެ ވޯޓުލުން މާދަމާ އޮންނަ އިރު ނަތީޖާ ފެންނަނީ ޑރ. މުއިއްޒަށް ހެޔޮކޮށެވެ. މާލޭގެ މޭޔަރަކަށް ޑރ. މުއިއްޒު ހޮވަމާ ހިނގާށެވެ.\nއެޑްވަޓޯރިއަލް ލޯކަލް ކައުންސިލް އިންތިހާބު 2020 ސިޔާސީ ޑރ. މުހައްމަދު މުއިއްޒު\nމިއީ ވިޔަފާރި އުސޫލުން ލިޔެފައިވާ ލިޔުމެކެވެ.\nLast updated on 09 Apr 2021, 13:55. Article was published on 09 Apr 2021, 13:16


Houtheen Yemen ah dhin hamalaa eh gai 40 maru\nޔަމަންގެ އަަސްކަރީ މަރުކަޒަކަށް ހޫތީން ދިން ހަމަލާއެއްގައި 40 މަރު\nހޫތީން ޔަމަންގެ އަސްކަރީ މަރުކަޒަކަށް ދިން ހަމަލާއެއްގައި 40 ސިފައިން ވަނީ މަރުވެފައި\nޔަމަންގެ އަލް-އަންދު އަސްކަރީ މަރުކަޒަށް ހޫތީން ދިން ބާރުގަދަ ހަމަލާއެއްގައި 40 ސިފައިން މަރުވެ 60 އަށް ވުރެ ގިނަ ސިފައިންނަށް ކުދި ބޮޑު އަނިޔާ ވެއްޖެ އެވެ. ސިފައިންގެ ސަރަހައްދީ ތަރުޖަމާން، މުހައްމަދު އައްނަގިބު ވިދާޅުވި ގޮތުން ހޫތީން ހަމަލާދީފައި ވަނީ ބެލަސްޓިކް މިސައިލުންނެވެ. އަދި ހަމަލާތަކުގައި ޑްރޯން ވެސް ބޭނުން ހިފާފައިވެ އެވެ.\nތަރުޖަމާން ވިދާޅުވީ ހަމަލާ ދިނީ ސިފައިން ފަރިތަ ކުރުންތަކެއްގައި އަވަދިނެތި އުޅެނިކޮށް ކަމަށެވެ. މި ހަމަލާއާ ގުޅޭ ގޮތުން ހޫތީން އަދި މީޑީއާއަށް ވާހަކައެއް ނުދައްކަ އެވެ.\nއަލް-އަންދު އަސްކަރީ މަރުކަޒު ހުންނަނީ އަދަންގެ 60 ކިލީމީޓަރު ހުޅަނގުގަ އެވެ. މިއީ ޔަމަނުގައި ހުންނަ އެންމެ ބޮޑު އަސްކަރީ މަރުކަޒުތަކުގެ ތެރެއިން މަރުކަޒެކެވެ.\nޔަމަނުގައި ހާޖާން އުފެދި ހަނގުރާމައިގެ ހާއްޔަކަށް ވެފަައި ވަނީ 2014 އިން ފެށިގެންނެވެ. އީރާނުން ހޫތީންނަށް ވާގިވެރިވެ ހަތިޔާރާއި ފަނާކުރަނިވި އަސްކަރީ އާލަތްތައް ފޯރު ކޮށްދޭން ފެށި ފަހުންނެވެ. ހޫތީން ވަނީ ޔަމަނަށް ފެތުރިގަނެ ވެރިރަށް ސަނާއަށް ވެސް ބޮޑެތި ގެއްލުންތައް ދީފަ އެވެ.\nސައުދީ އިސްވެ އޮވެ 2015 ގައި އަރަބި އެކުވެރިންނާއެކު ހޫތީންނާ ދެކޮޅަށް ހަނގުރާމަ ފެށި ފަނުން ވެސް މަޝްރަހު ސާފެއް ނުވެ އެވެ. އޭގެ ބަދަލުގައި ދުވަހުން ދުވަހަށް ހާލަތު ގޯސްވެ ހޫތިން ދޭ ހަމަލާތަށް ވަނީ ފުޅާކޮށް ސައުދީއަށް ބޮޑެތި ހަމަލާތައް ދީފަ އެވެ.\nއަލް-އަންދު އަސްކަރީ މަރުކަޒަން ހޫތީން ދިން ހަމަލާގައި އަރަބި އެކުވެެރި ގައުމުތަކުގެ ސިފައިންނަށް ބޮޑެތި ގެއްލުންތައް ވަނީ ލިބިފަ އެވެ.\nޓެރަރިޒަމް އީރާން ޔަމަން + ޓެރަރިސްޓް ހަމަލާ


09 އޮކްޓޫބަރު 2016 އިން 15 އޮކްޓޫބަރު 2016 އަށް ނިމި ދިޔަ ހަފުތާވެސް، މައްސަލަތައް ނިންމުމުގައި ކާމިޔާބު\nހޮނިހިރު, 22 އޮކްޓޯބަރ 2016\nދިވެހިރާއްޖޭގެ ހައިކޯޓުގައި ތިއްބެވި 07 ފަނޑިޔާރުންނާއި، ސުޕީރިއަރ ކޯޓުތަކުގެ 38 ޤާޟީންނާއި، އަދި މެޖިސްޓްރޭޓް ކޯޓުތަކުގައި މަސައްކަތްކުރައްވާ ޖުމްލަ 129 މެޖިސްޓްރޭޓުންނާއެކު، 09 އޮކްޓޫބަރު 2016 އިން 15 އޮކްޓޫބަރު 2016 ގެ ނިޔަލަށް ދިވެހިރާއްޖޭގެ ހައިކޯޓާއި، ސުޕީރިއަރ ކޯޓުތަކާއި، މެޖިސްޓްރޭޓް ކޯޓުތައި ތިއްބެވި ފަނޑިޔާރުންގެ ޢަދަދަކީ 174 އެވެ.\nއެ ހަފުތާގެ ކޯޓުތަކުގެ ކްލިއަރެންސް ރޭޓަށް ބަލާއިރު، އޭގެ ކުރީ ހަފުތާއަށްވުރެ މި ހަފުތާގައި ޙާޞިލްކުރެވުނު ނަތީޖާ ކާމިޔާބުކަން ވަނީ ފާހަގަކުރެވިފައެވެ.\n02 އޮކްޓޫބަރު 2016 އިން 08 އޮކްޓޫބަރު 2016 އަށް ކޯޓުތަކުގެ ކްލިއަރެންސް ރޭޓަކީ %79.1 އެވެ. އެހެންނަމަވެސް، 09 އޮކްޓޫބަރު 2016 އިން 15 އޮކްޓޫބަރު 2016 އަށް މި ރޭޓު ހުރީ %101.5 ގައެވެ. މިއީ އޭގެ ކުރީ ހަފުތާއާ އަޅައިބަލާއިރު، %22.4 ގެ ކުރި އެރުމެކެވެ.\nމި ހަފުތާގެ ތެރޭގައި ހައިކޯޓު އަދި ސުޕީރިއަރ ކޯޓުތަކުން 189 މައްސަލަ ނިންމާފައިވާއިރު، މެޖިސްޓްރޭޓް ކޯޓުތަކުން ޖުމްލަ 277 މައްސަލަ ނިންމާފައިވެއެވެ. މި ނަތީޖާއަށް ބަލާއިރު، އެ ހަފުތާގައި މެޖިސްޓްރޭޓަކު އެވްރެޖްކޮށް 2.1 މައްސަލަ ނިންމާފައިވާކަން ފާހަގަކުރެވެއެވެ.\nމި ހަފުތާގެ ތެރޭގައި ކޯޓުތަކުން ޖުމްލަ 466 މައްސަލަ ނިންމާފައިވާއިރު، މެޖިސްޓްރޭޓް ކޯޓުތަކުގައި މި ހަފުތާގެ ތެރޭގައި 621 އަޑުއެހުން ބޭއްވިފައިވެއެވެ.\n09 އޮކްޓޫބަރު 2016 އިން 15 އޮކްޓޫބަރު 2016 އަށް ޗުއްޓީގައި ތިއްބެވީ 15 މެޖިސްޓްރޭޓުންނެވެ. އަދި އެ ހަފްތާގައި ޙާޟިރުނުވާ 02 މެޖިސްޓްރޭޓަކު ތިއްބެވިއިރު، 20 މެޖިސްޓްރޭޓުން ސަލާމުގެ ޗުއްޓީގައި ތިއްބެވިކަން ފާހަގަކުރެވެއެވެ. ސަލާމުގައި ތިއްބެވި މެޖިސްޓްރޭޓުންގެ ތެރެއިން 11 މެޖިސްޓްރޭޓަކު އެއް ދުވަހު ސަލާމުގައި ހުންނެވިއިރު،6މެޖިސްޓްރޭޓަކު 02 ދުވަހު ސަލާމުގައި ތިއްބެވިކަން ވަނީ ފާހަގަކުރެވިއެވެ.


Neydhemey Vakivumeh Haadhahaa Loabivey - 65 | Vaahaka\nމަރިޔަމް ހުސައިން July 9, 2019\t9 Comments\nކުޑަމީހާ އޮތީ ނަވީން އަތުގައެވެ. ބުއްފުޅިން އެތިފޮދެއް ބޮއެގެން އޭރު އެކުއްޖާ އޮތީ މައިތިރިވެފައެވެ. ލޯމެރެން އުޅޭއިރަށް ރޮއެގަނެއެވެ. ހީވަނީ އަބަދު ރޯންބޭނުންވެފައި އޮންނަ ހެންނެވެ. ގަޑިއެއްހާއިރު ފަހެވެ. ޑޯބެލް އަޅާލުމުން ދޮރު ހުޅުވަން ދިޔައީ ޖޫލީއެވެ. ދޮރުމަތީގައި ހުރި އަންހެންކުއްޖާފެނިފައި ޖޫލީގެ މޫނުމަތިން ފެނުނީ ހައިރާންކަމެވެ. އަދި ދޮރުމަތިން އެއްފަރާތަށް ޖެހިލިއެވެ. އެވަގުތު ނަވީނަށް ދޮރުމަތީގައި ހުރި މީހާގެ މޫނުފެނި އިންތަނުން ތެދުވެވުނެވެ. ދެފައިކޮޅު ތުރުތުރު އަޅައިގަތެވެ. މީހާ ދާހިތްލާ ފޯވީ ބަސްބުނާހާ ކުޑަ ވަގުތުކޮޅެއްގެ ތެރޭގައެވެ.\n” ލައިބާ….” އެނަން ނަވީނަށް ކިޔާލެވުނީ ހިތާހިތުންނެވެ. ދުލާހަމަޔަކަށް ނައެވެ.\nލައިބާގެ ފަހަތުން އައިސް ހުއްޓުނީ ނިޒާރެވެ. ނިޒާރުގެ އަތުގައި ކުޑަދަރިފުޅު އޮތެވެ. ލައިބާ އަތުގައި ދަބަހެއް ހުއްޓެވެ. ނިޒާރު ލައިބާ އެގެނައި މަޤްސަދު ނަވީނަށް ވަރަށް ރީތިކޮން ސާފުވެއްޖެއެވެ. ނިޒާރުގެ އެދުމަށް ލައިބާ އެތެރެއަށްވަނެވެ. ޖޫލީ ބަލަން ހުރި ގޮތުން ލައިބާއަށް އުނދަގޫވިއެވެ. ޖޫލީއަށް ލައިބާ އާ ވަނީ ދެދުވަހަކު ދިމާވެފައެވެ. އެއްދުވަހު ފިހާރަޔަކުން އަނެއްދުވަހު އައްފާން އެކީ ރެސްޓޯރެންޓަކުންނެވެ. އޭރު ލައިބާ ބަނޑުބޮޑެވެ. ނިޒާރު އަތުގައި އޮތް ދަރިފުޅުން އެއީ ލައިބާގެ ދަރިފުޅުކަން ޖޫލީއަށް އެނގިއްޖެއެވެ.\n” ލަ….” ޖޫލީ ހިނިތުންވެފައި އިނގިލި ދިމާ ކޮއްލީ ލައިބާ އާ ދިމާލަށެވެ. ލައިބާގެ ނަން ޖޫލީ ހަނދާނަށް އާދޭތޯ ވިސްނާލިއެވެ. އެކަމަކު އޭނާ ހަނދާނެއްނުވިއެވެ.\n” ލައިބާ….” ލައިބާ ކުރިއަށް ޖެހިލައި ސަލާންކުރަން އަތްދިއްކޮށްލިއެވެ. ލައިބާ ހިނިތުންވެލަމުން ބަލާލީ ނަވީނަށެވެ. ނަވީންގެ މޫނުމަތިން ނުތަނަވަސްކަން ނޫނީ ނުފެނެއެވެ.\n” ވިހެއީތަ ؟ ބޯއީ އެއް…..” ޖޫލީ ސުވާލުކޮއްލި އިރު ހީވަނީ ގިނަދުވަސްތަކެއް ވަންދެން ނުފެނި ހުރި ރައްޓެއްސަކު ފެނިގެން ސުވާލުކުރިހެންނެވެ.\n” ސިޒޭރިއަން ހެދީ ……..ގާރލްއެއް………” ލައިބާ އާއި ޖޫލީ ވާހަކަދައްކަން ތިބިއިރު ނަވީން ހުރީ ބިރުންވިރިވިރިއެވެ. ހިތްތެޅޭލެއް ބާރުކަމުން ހީވަނީ މޭފަޅާ ނިކުމެދާނެހެންނެވެ.\n” ކޮބާ ފިރިމީހާ ؟” ޖޫލީގެ އެސުވާލާއި އެކު ލައިބާއަށް ބަލާލެވުނީ ނަވީނާއި ދިމާލަށެވެ. އެވަގުތު ނަވީންގެ މޫނުމަތިން އެފެންނަން ހުރި ކުލަތަކުން އޭނާ ހާސްވެފައިވާވަރު ކިތަންމެ ރަނގަޅަކަށްވެސް ލައިބާއަށް އެނގުނެވެ.\n“ދަރިފުޅާ ޖޫލީ !” ނިޒާރު ގޮވާލުމުން ޖޫލީ ނިޒާރަށް ސަމާލުކަން ހުއްޓުނެވެ.\n“ލައިބާ މީގެ ފަހުން ހުންނާނީ މިގޭގަ …..ލައިބާ ދެން މީގެފަހުން ކުޑަމީހާގެ ހުރިހާ ކަމެއް ބަލަހައްޓާނީ……..” ނިޒާރު އެހެން ބުނުމުން ނަވީނަށް ހީވީ އެތަނުގައި ބާރުގަދަ ބޮމެއް ގޮއްވާލިހެންނެވެ. ޖޫލީއަށްވެސް ދެލޯ ބޮޑުކޮށްފައި ނިޒާރާއި ދިމާލަށް ބަލާލެވުނެވެ.\n” އެކަމަކު …………” ނަވީނަށް ބުނަންވީ އެއްޗެއް ނޭގުނެވެ. ލައިބާ އެގޭގައި ބަހައްޓަން ނަވީން ހިތެއް ނޭދެއެވެ. ޖޫލީއަށް އެއްވެސް ކަމަކަށް ޝައްކުވާން އޭނާ ނޭދެއެވެ.\n“….ލައިބާގެ އެހާ ކުޑަކުއްޖަކު އޮއްވާ….. ދެން ކިހިނެތް އަހަރެމެންގެ ދަރިފުޅު ބަލާނީ……..” ޖޫލީ އައިސް ހުއްޓުނީ ނަވީން ކައިރީގައެވެ. ލައިބާއަށް ދެލޯ މަރާލެވުނެވެ. ޖޫލީ އަހަރެމެންގެ ދަރިފުޅޭ ބުނީތީއެވެ. ނަވީންގެ އަތުމުލައްދަނޑީގައި ހިފަހައްޓާލަމުން ނަވީންގެ ކޮނޑުގައި ޖޫލީ ބޯއަޅާލިއެވެ. އެމަންޒަރު ބަލަން ލައިބާއަށް އުނދަގޫވިއެވެ.\n” އެކަން ދޫކޮށްލާ ލައިބާގެ އަތްމައްޗަށް…….ލައިބާ ވަރަށް ކުޅަދާނަވާނެ……” ނިޒާރުގެ އަޑުގައިވީ ޔަގީންކަމުން ޖޫލީ ހައިރާންވިއެވެ. ނުވެސްދަންނަ މީހަކާއިމެދު އެހާ ޔަގީންކަން ދިނީމައެވެ.\nކުޑަސޮރު ރޯންފެށީ އެވަގުތުއެވެ. ލައިބާއަކަށް ބަލާކަށް ނުހުރެވުނެވެ. އަވަހަށްގޮސް ދަރިފުޅު ނަވީންގެ އަތުން ނަގާ އުރާލިއެވެ. އެދަރިފުޅު އެރޮނީ ބަނޑުހައިވެގެންކަން ލައިބާއަށް އެނގުނެވެ. ނަވީން ހުރީ ބުނާނެ ބަހެއް ނޭގިފައެވެ. އަމިއްލަ ބަނޑުންދަރިއަކު އުފަންކުރުމަށްފަހު އެދަރިފުޅު ބަލަން މާބޮޑު ތަޖްރިބާއެއް ބޭނުމެއްނޫނެވެ. ދަރިފުޅު އެއްއަތުން އަނެއް އަތައް ބަދަލުކޮއްލީ ވަރަށް ފަރިތަކާއެކުއެވެ. މިވީ ކުޑަދުވަސްކޮޅުގައިވެސް ލައިބާ ވަރަށް ކުޅަދާނަވެއްޖެކަން އެހަރަކާތުން ނަވީނަށް ކަށަވަރުވިއެވެ. ލައިބާ ދަރިފުޅު އުރައިގެން ދުރަށްޖެހިލީ ނަވީނަށް ބަލައިވެސް ނުލައެވެ.\n” ނަވީން ……..ލައިބާގެ ދަބަސް ގެންދޭ ޒީނިޔާ ނިދި ކޮޓަރިއަށް…..އެއީ މީގެފަހުން ލައިބާގެ ކޮޓަރި” ނިޒާރުގެ އެޖުމްލަޔާއި އެކު ނަވީން އަވަސްވީ ނިޒާރު ބުނިކަންތަކާއިގެންނެވެ.\nކުޑަދެކުދިން ގޮވައިގެން ލައިބާ ކޮޓަރިގައި އުޅުނުއިރު ޖޫލީ އުޅުނީ ބަދިގޭގެއެވެ. ހެނދުނުގެ ސަޔާއި މެންދުރަށް ކައްކަން އުޅުނު އިރު ޖޫލީގެ ހިތުގައިވީ ކުޑަކުޑަ ދަރިފުޅެވެ. ނިޒާރު އެކުއްޖާ ބަލަން މީހަކު ގެނައިތީ ޝަކުވާ ކުރެވުނެވެ. ޖޫލީގެ ހުރިހާ ވަގުތެއް ހުސްކުރަން ބޭނުންވީ އެދަރިފުޅަށްޓަކާއެވެ.\nނިޒާރާއި ނަވީން ތިބީ ގޭގެ ޓެރަހުގައެވެ. އާވިއަރައަރާ ހުރި ދެތަށި ކޮފީ އެމީހުން ކުރިމަތީގައި ހުރި ބިއްލޫރި މޭޒުމަތީގައި ހުއްޓެވެ. މަޝްވަރާ ކުރެވެމުންދަނީ ނަވީންގެ ދެދަރިންނަށް ނަންކިޔުމާއި ގުޅޭގޮތުންނެވެ. އެކަމާ ނިޒާރު ވާހަކަދައްކަމުން ދިޔައިރު ނަވީން އެއްޗެއް ބުނެލައިނީ މަދުފަހަރަކުއެވެ.\n” މިދައްކަނީ ނަވީންގެ ދެކުދިންނަށް ނަންކިޔާ ވާހަކަ؟ …..ލައިބާގެ ހިޔާލު މިކަމުގައި ހޯދަންވާނެ….އެއީ އޭނާގެވެސް ކުދިން…..” ނިޒާރު އަޑުގައި ހުރީ އަމުރުވެރި ގޮތެވެ. ނަވީން އިނީ ވިސްނުމެއްގެ ތެރެއަށް ގެނބިފައެވެ. ބައްޕަ ބުނެވެސްނުލާ ކުއްލިއަކަށް ލައިބާ ގެއަށް ގެނައުމުން އޭނާޔަށް އިނީ ހަގީގަތުގައި ވަރަށް ބޮޑަށް އުނދަގޫވެފައެވެ.\n” ޖޫލީ އެކޭ ލައިބާ އެކޭ ވާންޖެހޭނީ ހަމައެއްގޮތެއް … ދެމީހުންނަށް ހަމަހަމަ ވާންޖެހޭނެ……..ދެމީހުންނަކީވެސް ނަވީންގެ އަނބިން ” ނިޒާރުގެ މޫނަށް ނަވީނަށް ބަލާލެވުނީ ބޭއިޙްތިޔާރުގައެވެ. ބައްޕަ ބުނި ކަމުގައި ވިޔަސް އެކަން ކުރަން އޭނާޔަކަށް ފަސޭހައެއް ނޫނެވެ. އެދެމީހުން އެއްގެއެއްގައި ގެންގުޅޭނެ ގޮތެއް ނަވީނަކަށް ނުވިސްނެއެވެ. ޔަގީނުންވެސް އަބަދުވެސް އޭނާ ހުންނަން ޖެހޭނީ ސިހިސިހިއެވެ. ޖޫލީއަށް ލައިބާގެ ކަންތައް އެނގިދާނެތިން އަބަދުވެސް ހުންނަންޖެހޭނީ ހާސްކަމެއްގެ ތެރޭގައެވެ.\n” އަހަރެން ބަލާނަން……….” ނަވީންގެ އަޑުގައި އެއްވެސް ކަހަލަ ޔަގީންކަމެއްނެތެވެ.\n” ބަލާނީކީ ނޫން ކުރާނީ……..ދެއަނބިންނަށް ތަފާތުކުރުމަކީ ތިމާ ފާފަވެރިވާކަމެއް……ނަވީނަކަށް އެވަރެއް ނޭގޭތަ؟” އެންމެ ފަހު ސުވާލު ނިޒާރުކޮއްލީ ހިތްހަމަނުޖެހުމާއި އެކުއެވެ. ބައްޕަގެ އެސިފަޔަކީ ނަވީނަށް ވަރަށް ބީރަށްޓެހި ސިފައެކެވެ. ބައްޕަގެ މޫނަށް ބަލަން ނުކެރިގެން ނަވީން އިސްޖަހާލިއެވެ. ނިޒާރު ހީވަނީ ޒާތަކަށް ނަވީނަށް މަޖްބޫރުކުރާހެންނެވެ. ބުނެވެސްނުލާ ލައިބާ އެގެއަށް ގެނައީއެވެ. މިހާރު އެބުނަނީ ދެމީހުންނަށް ހަމަ ހަމަކުރުމަށެވެ. އެކަމާ ވިސްނާލިޔަސް ނަވީންގެ ސިކުނޑި ފަޅައިގެންދާވަރުވެއެވެ.\nދަންވަރުގެ ހަމަހިމޭންވަގުތެވެ. ބުލޭންކެޓް އެއްފަރާތްކޮއްލާފައި ނަވީން އެނދުންތެދުވެތެވެ. ވަރަށް އަރާމްކޮށް ނިދާލާފައި ޖޫލީ އޮތެވެ. ޖޫލީގެ މޫނަށް ބަލާލާފައި ނަވީން މަޑުމަޑުން ކޮޓަރިން ނިކުތެވެ. ހީވަނީ ވައްކަންކުރަން އުޅޭ ވަގަކުއުޅޭހެންނެވެ. އެހާވެސް ސިއްރުން ގޮސް ލައިބާ ކޮޓަރީގެ ދޮރުގައި ހިފާލިއެވެ. ނަސީބަކުން ހުރީ ތަޅުނުލައެވެ. ސިއްރުސިއްރުން ކޮޓަރިތެރެއަށް ދެމިގަތް ނަވީން ދިޔައީ ސިއްސައިގެންނެވެ. އެނދުމަތީގައި ލައިބާ އިށިއިނދެލައިގެން އިންދާފެނި ހަގީގަތުގައިވެސް ނަވީން ސިހުނެވެ. އޭނާ ހީކުރީ ލައިބާ މިގަޑީގައި އޮންނާނީ ނިދާފައި ކަމަށެވެ. އެކަމަކު ކުޑަމަންޖެއަށް ބުއްޖައްސައިގެން އިންދެފައި ހަށިގަނޑު ނިވާކޮއްލެވުނީ ބޭއިހްތިޔާރުގައެވެ. ނަވީނަކީ ލައިބާގެ ހަލާލް ފިރިމީހާ ކަމަށްވިޔަސް އެދެމެދުގައި ވަނީ ދުރުކަމެވެ. ނިދިފައި އޮތް ދަރިފުޅު ތަންމަތީގައި ބޭއްވިއިރުވެސް ނަވީންގެ ނަޒަރު ހުއްޓިފައިވަނީ ލައިބާއަށެވެ. އެބެލުމުން ލައިބާއަށް އިންތިހާއަށް އުނދަގޫވިއެވެ. ހިތްތެޅިލީ މިފަހަރު ނަވީން އެއައީ ކޮންކަމެއް ބޭނުންވެގެންބާއޭ ހިތަށް އެރުމުންނެވެ. އަމިއްލަ އެދެމެއްނެތި އޭނާ ގާތަށް ނަވީން ނާންނާނޭކަން ލައިބާއަށް މިހާރު ޔަގީނެވެ.\n” ކިހިނެތްވީ………” ދެމީހުންގެ ދެމެދަށްވެރިވެފައިވާ ހިމޭންކަން ފޫއަޅުވާލީ ލައިބާއެވެ. ނަވީންގެ ހަމަހިމޭންކަން ލައިބާ ހިތުގެ ހަމަޖެހުންވަނީ ނަގާލާފައެވެ. ބަހަކުން ބަހެއް ނުބުނެ ނަވީން ހިނގައިގަތީ ލައިބާއާ ދިމާލަށެވެ. ނަވީންގެ މޫނުމަތިން ފެންނަންހުރި އަސަރުތަކުން ލައިބާއަށް ހައިރާންކަން ނޫނީ ނުފެނެއެވެ. ނަވީން އައިސް އިށިއިނީ ލައިބާގެ ނޭވާގެ ހޫނު އިހްސާސްވާހާ ގާތުގައެވެ. ނަވީންގެ ނަޒަރު އެންމެ ހިނދުކޮޅަކަށްވެސް ލައިބާގެ މޫނުން ވަކިނުވެއެވެ.\n” ނުނިދަންތަ ؟ ” ނަވީން ކުރީ ލައިބާ ހީކުރި ކަހަލަ ސުވާލެއްނޫނެވެ.\n” އާނ އާން…..” ލައިބާއަށް ޖަވާބުދޭން އުނދަގޫވިއެވެ. ނަވީން ފެންނަ ކޮންމެ ވަގުތަކު ލައިބާގެ ހިތް ނަވީންގެ މައްޗަށް ފުރިއުތުރިގެން އަރަނީ ލޯބިންނެވެ. ނަވީންގެ ކޮންމެ ބަލާލުމަކުން ލައިބާއަށް އިހްސާސްކުރެވެނީ ލޯބިވެތިކަމެވެ. އިންތިހާއަށް ނަވީންގެ ލޯބި އޭނާ ބޭނުމެވެ. ނަވީން ލޯބިނުވާކަން އެނގޭހާލުވެސް އެލޯތްބަށް އެދެވެނީއެވެ.\n” ކީއްވެ ނުނިދަ ތިއުޅެނީ………”\n” ކުޑަ ދެކުދިންގެ މަންމަޔަކަށް ކިހިނެތް ބޭނުން އިރަކު ނިދޭނީ……..” ލައިބާ ބަލާލީ ލޯބިލޯބިކޮން ނިދާފައި ތިބި ދެފުއްކޮޅަށެވެ.\n” ތިބުނީ؟ ” ނަވީނަށް ލައިބާ އެބުނި އެއްޗެއް ނުވިސްނުނެވެ.\n” އެކަކު ބޭއްވިތަނުން އަނެއްމީހާ އެހޭލީ……..” ލައިބާގެ ތުންފަތްމައްޗަށް ހިނިތުންވުމެއް ވެރިވިއެވެ. ހަމަ ނިދިނުލިބުނަސް އެދެކުދިން ފެންނަ ހިސާބުގައި އޭނާ އިންނާނީ އުފަލުންކަން ޔަގީނެވެ. ނަވީން އެހިނިތުންވުން މާނަކުރީ އެހެންނެވެ.\n” ދަރިންކޮޅަށް ނަން ކިޔަންވެގެން ލައިބާއަށް ފެންނަ ވަކިނަމެއް އެބައޮތްތަ ؟ ” ނަވީންގެ މޫނަށް ނުބަލަން ލައިބާ އިސްޖަހާލިއެވެ.\n” ނޫން…….އަހަރެން ނުހޯދަން ކިޔާނެ ނަމެއް……..ނަވީން ބުނީމެއްނު ނަވީން ނަމެއް ހޯދި ވާޙަކަ” ލައިބާ ގަސްތުގައި ގަދަކޮއްލިއެވެ.\n” ހޫމް…… ނާވީ އެންޑް ލިވީ ކަމުދޭތަ އެދެނަން…….” ލައިބާ އިސްއުފުލާލިއެވެ.\n” ނަވީނަށް ކަމުދަންޏާ އަހަރެންނަށް ކަމުދާނެ” ނަވީންގެ އެއްވެސް ނިންމުމަކަށް ލައިބާ ދެކޮޅުހަދަން ބޭނުމެއްނޫނެވެ. އެއީ ނަވީން ދެކެ ލައިބާ އިންތިހާއަށް ލޯބިވާކަމުގެ ހެއްކެކެވެ.\nޗެރީ ގާޑަންނުން ކުލީ ކޮޓަރީގައި ބަޝީރާ އޮތީ އެކަނިވެފައެވެ. ފޫހިކަމާއި އެކަނިވެރިކަމުން އޭނާ ރޫޅޭހާ ވެއެވެ. ލައިބާޔާއި މާމަދަރިންކޮޅާއި ދުރުގައި ބަޝީރާ ގުނަމުންއެދަނީ ހިތްދަތި ވަގުތުތަކެކެވެ. ނިޒާރު ލައިބާ ބަލައި އައުމުން ބަޝީރާ އޭނާ ފޮނުވީ ހިތުން ރުހުމުންނެވެ. ލައިބާގެ އުފަލަކަށް ހުރަސްއަޅާނީ އޭނާ ކިހިނަކުން ހެއްޔެވެ؟ އަނެއްކޮޅުން ލައިބާ އަށް ލައިބާގެ ދަރިންނާ ވަކިން އުޅޭނި ކިހިނަކުން ހެއްޔެވެ ؟\nނިޒާރު ބަޝީރާވެސް އެގެއަށް ގެންދަން އުޅުނެވެ. ބަޝީރާ އެގެއަށްދާން ބޭނުންނުވީއެވެ. އޭނާ ބޭނުންވަނީ އެނބުރި ރަށަށްދާށެވެ. ބޯޓެއް ފުރަންވަންދެން ބަޝީރާ ބޭނުންވީ އެގޭގައި މަޑުކުރާށެވެ. ފޫހިވެގެން ބޭރުބަލާލަން ނިކުތްއިރު ނަސީރު ހޮސްޕިޓަލުން ދޫކޮށްލުމުން ގެއަށް އައިސްވަންނަނީއެވެ. ގެއަށްވަންނަން ދުއްވަމުންދިޔަ ގޮނޑި ނަސީރަށް ހުއްޓާލެވުނީ ބޭއިޙްތިޔާރުގައެވެ. އޭރު އާދިލާވެސް ފައިލުތަކާއި ބޭސްކޮތަޅުތައް ހިފައިގެން ކާރުން ފައިބަނީއެވެ. އައްފާން ޑީކީގައި ހުރި އެއްޗެހި ކާރުން ބާލުވަން އުޅެއެވެ. ދެމީހުންގެ ނަޒަރު ހުއްޓިފައިވާތަން ފެނިފައި އާދިލާގެ ހިތުގައި އެތަށްހާސްކޫރެއް އެޅުނެވެ. އެހެނަސް އެކޫރުންތަކުގައި މަލަންއަޅާލާމުން އާދިލާ ބަޝީރާއަށް ގޮވާލީ ހިނިތުންވުމަކާއި އެކުއެވެ.\n” ބަޝީރާ ……ކިހިނެތްތަ ؟ ” ބަޝިރާ އާއި ވާހަކަދައްކަން އާދިލާ މަޑުކުރުމުން ނަސީރު ނިކަން ބާރަށް ގޮސް ގޭތެރެއަށްވަނެވެ.\nއެނބުރި އާދިލާ ކޮޓަރިއަށްވަން އިރު ނަސީރު އިނީ ކުޑަދޮރު ކައިރީގައެވެ. ދޮރުފޮތިގަނޑު ކަހާލައިގެން އިނީ ބޭރުބަލާށެވެ. އާދިލާ ވަދެ ދޮރުލެއްޕުމުންވެސް އެނބުރި ބަލައިވެސް ނުލިއެވެ.\n” އެއްޗެއް ބޯންވީނުން……؟ ” ނަސީރު ޖަވާބެއް ނުދިނެވެ.\n” ކޯޗެއް ގެންނަންވީ ސައިތަ ؟ ނޫނީ ކޮފީތަ؟ ” ދެންވެސް ނަސީރު އަނގައިން ނުބުންޏެވެ. ހީވަނީ އާދިލާ އާ ވާޙަކަނުދައްކަން ހުވާކޮއްގެން އިންހެނެވެ.\n” ބޭސްކެވޭނީ އެއްޗެއް ބޮއެގެންނު……” އާދިލާ އަޑުގައިވީ އޯގާތެރިކަމެވެ.\n” އަހަރެން ބޭނުމީ އެކަނިވެލަން……….” ނަސީރުގެ އަޑުގައި ހިތްދަތިކަން ނޫނީ ނުވެއެވެ. އާދިލާގެ މޫނުމަތި މާޔޫސްކަމުން މިލާލިއެވެ.\n” ކޮބައިތަ ނަސީރުގެ މައްސަލަޔަކީ ؟ ” އާދިލާ ހިތުގައި ޖެހުނެވެ. ނަސީރު ސިއްރުކުރަމުން އެދާ ކަންތައްތައް އޭނާޔާ ހިއްސާނުކުރަނީ ކީއްވެބާއޭ އޭނާ ހިތަށްއަރައެވެ.\n” ކަމެއް ނުވޭ އަހަރެން ބޭނުމީ ހަމަ އެކަނިވެލަން……..” ނަސީރުގެ އަޑުގައިވީ އާދޭހެވެ. އާދިލާ ދެލޮލުގައި ކަރުނަ ވިދަންފެށިއެވެ. ސަބަބު އެނގޭއިރުވެސް އެހުމަކީ އިންސާނުންގެ އާދައެކެވެ. ނަސީރުގެ ދުލުން ބުނާ އަޑުއަހަން އާދިލާވެސް ބޭނުންވަނީއެވެ.\n” ކޮބާ ބޭނުމަކީ؟ އަހަންނާ ހިއްސާ ނުކުރެވޭނެ ވާޙަކަތަކެއް ހުރީތަ؟ ” އާދިލާ ބޭނުންވީ އޭނާ ހިތުގައި އުތުރިއަރަމުންދާ ޝުއޫރުތައް ބަންޑުން ކޮއްލާށެވެ. ހުރިހާ ހަގީގަތެއް އެނގި ހުރެ އެކަމާ ކުރިމަތިލާށެވެ.\n” މާހާއްސަ މީހަކު ހުރީތަ ؟ މާ ހާއްސަ ހަނދާންތަކެއް ހުރީތަ ؟ ” އާދިލާގެ ޖަޒްބާތުތައް އޭނާޔަށް ހިފަހައްޓާނުލެވުނެވެ. ނަސީރު އެއިން ގޮތަށް އިނީ އާދިލާއަށް ޖަވާބުދޭން ނުކެރިފައެވެ.\n” އަހަންނަށް ހުރިހާ އެއްޗެއް އެނގުނީމަވެސް ނަސީރު ތިއުޅެނީ ކިޔައި ނުދޭންތަ؟ ” އާދިލާގެ އެވާހަކަ އަޑުއިވިފައި ނަސީރަށް ތެޅިގަނެވުނެވެ.\n” އާން ނަސީރު އާ ބަޝީރާ ދެއްކި ވާޙަކަ އަހަރެމެންނަށް އަޑުއިވުނު …………” އާދިލާގެ ހިތްވަރު އެލުނީ އެހިސާބުންނެވެ. ދެލޮލުން ފޭބި ކަރުނަތަކާއެކު އަރުބެދި ވާޙަކަދައްކަން ދަތިވިއެވެ. ތިމާ އިންތިހާއަށް ލޯބިވާ ތިމާގެ ފިރިމީހާ ލޯބިވާ އެހެންމީހަކު ހުންނަކަން އެނގުމުން އޭނާގެ ހިތް ކުދިކުދިވެފައިވާ ކަހަލައެވެ. ނަސީރު ގޮނޑި އަނބުރާލިއެވެ. ހޮސްޕިޓަލްގައި ބަޝީރާ އާއި ނަސީރު ދެއްކި ވާހަކަ އާދިލާއަށް އިވުނީތާއޭ އޭނާގެ ހިތަށް އެރިއެވެ. ގޮނޑި އަނބުރާލި ގޮތަށް ނަސީރު އިސްޖަހާލިއެވެ.\n” ކީއްވެ އަހަރެން ކައިރީ ބަޝީރާގެ ވާހަކަ ނުބުނީ………” ތުންފަތުގައި އާދިލާއަށް ދަތްއަޅާލެވުނެވެ. ބައެއްފަހަރު ހަގީގަތަކީ ވަރަށް ހިތި އެއްޗެއްކަމުގައި ވެއެވެ. އެކަކުގެ ހިތްހަމަޖެހުމަށްޓަކާ އަނެކާ ޤުރުބާންވާން ޖެހޭފަހަރުވެސް އާދެއެވެ.\n” ކުރިން ބަޝީރާގެ ވާހަކަ ބުނި ނަމަ އަހަރެން ނަސީރު ކައިރިއަށް ބަޝީރާ ގެނެސްދިނީމުސް” އާދިލާއަށް ދެލޯ މަރާލެވުނީ ނަސީރަށް ފުރަގަސްދެމުންނެވެ. ނަސީރަށްވެސް ދެލޯ މަރާ ބާރުކޮއްލެވުނީ އެވާހަކަތަކުން ހިތަށް އަސަރުކުރިލެއް ބޮޑުކަމުންނެވެ. ހިމޭންކަމުގެ ވަގުތުތަކަކަށްފަހު ވާހަކަދައްކަންފެށީ ނަސީރުއެވެ.\n” އަހަރެން އެކްސިޑެންޓްވީ ބަޝީރާގެ ރަށަށްދާން ނިކުތްތަނުން……….އެކްސިޑެންޓްވެ ފައިބުރިކޮއްލަން ޖެހުމުން ބޭނުންނުވީ ބަޝިރާ ހޯދަން ……އޭނަގެ މުސްތަޤްބަލް އަހަރެންނާއި ހެދި ހަލާކުވާން ބޭނުންނުވީ………” ނަސީރުގެ ވާހަކަތައް އަޑުއަހަން އާދިލާ ހުރީ ނޭވާ ހިފަހައްޓާލައިގެންނެވެ.\n” އަހަރެންނަކަށް ނޭގެ އަހަރެންގެ ދަރިއަކަށް ބަޝީރާ ބަލިވެ އިންކަމެއް…….އަހަރެންގެ ދަރިއަކު އޭނަ ވިހޭކަމެއް…..” އެޖުމްލައިން ހީވީ އާދިލާގެ ފޮތިފޮތިވެފައިވާ ހިތުގައި ޅިޔައެޅުނުހެންނެވެ. އެވާޙަކަތައް އަޑުއަހަން އޭނާގެ ކަންފަތަކަށް ކުޅަދާނައެއްނޫނެވެ. އެހިތްވަރުނެތިގެން އެކޮޓަރިތެރެއިން ދުވެފައި އާދިލާއަށް ނިކުތީ ބޭރަށެވެ. ހިތްފުރޭންދެން އޭނާ ބޭނުންވީ ރޯށެވެ. ނަސީރުގެ ހިތުން ދުވަހެއްގައިވެސް އޭނާޔަށް ޖާގައެއް ހުސްނުވާނޭކަން އެނގުމުން އާދިލާ ވަކިން ބޮޑަށް ދެރަވިއެވެ.\nމޭޒުމަތީގައި އަތުރާފައިވާ ކާއެއްޗެހީގެ މީރުވަހުން މުޅި ގޭތެރެވަނީ އެއްވަސްވެފައެވެ. މޭޒުމަތި ބަލަހައްޓަން ބިދޭސީންގެ ހަތަރުވަރަކަށް މީހުން ހަރަކާތްތެރިވަމުން ދިޔައެވެ. ނިކަން ނަލަހެދިގެން ޖަލީލްމެން ދެމަފިރިން ނިކުތްއިރު ހީވަނީ އެދެމީހުންގެ ޒުވާންދުވަސްވަރުހެންނެވެ. މިރެއަށްޓަކާ ސަރުމީލާ ފަހާފައިވާ ހެދުމުގެ ވިދުންގަދަކަމުން ލޯތަރަތަރަ ޖަހާހާވެއެވެ. ކަޅުކުލައިގެ ވިދުމެއްހުރި ދިގު މެކްސީ އޭނާޔާ ކިތަންމެހާވެސް ގުޅެއެވެ. ހެދުމުގެ މޭމަތީގައި ރަންކުލައިގެ ރޭނދާއެއް އަޅާފައި ހުއްޓެވެ. ލުއި ގޮތަކަށް މޭކަޕްކޮއްފައި ހުރި އިރު ސަރުމީލާ އަދިވެސް ފެންނަނީ އުމުރަށްވުރެން ޒުވާންކޮށެވެ. ހުދުގަމީހާއި ކަޅުފަޓްލޫނުގައި ޖަލީލްވެސް ވަކި ސަރުމީލާއަށް ދޫކުރާހާއެއް ނޫނެވެ. ދެމީހުން އަތުގުޅާލައިގެން ތިރިއަށް ފޭބިއިރު ހީވަނީ އަދިވެސް އެމީހުންގެ ކައިވެނީގެ ރަންދުވަސްތައް ހެންނެވެ.\nކުޑަމީހާ އުރާލައިގެން އިން ސަޖާ ޖޫލީގެ ގައިގާ ކޮށްޓާލަމުން އެތަނަށް އައިސްހުއްޓުނު ސަރުމީލާ އާއި ޖަލީލް ދައްކާލިއެވެ. މަންމަޔާ ބައްޕަ ތައްޔަރުވެގެން ތިބިލެއް ރީތިކަމުން ޖޫލީގެ ތުންފަތްމައްޗަށްވެސް ހިނިތުންވުމެއްވެރިކުރުވިއެވެ. މާހިލްގެ މޫނުމަތިންވެސް އުފާވެރިކަން ބަބުޅައިގަތެވެ. މާހިލާއި ސަޖާގެ ދަރިފުޅަށް ނަންކިޔަން ހަރަދުކުރީ ޖަލީލްގެ ޖީބުންނެވެ. ކުޑަދަރިފުޅާއިގެން ޖަލީލްމެން އުޅޭވަރު ފެނިފައި މާޙިލްވެސް ހުންނަނީ ނިކަން އުފަލުންނެވެ. ނަވީން އައީ އެމީހުން ސެލްފީތަކާއި ފޮޓޯތައް އަރިއަރިމަތިން ނަގަނިކޮށެވެ.\n” މާމަގެ ދޮންފުތު……” ސަރުމީލާ ކުޑަމީހަ ނަގާ އުރާލަމުން ހިނގައިގަތީ އެސޮރު ބާއްވަން ބަހައްޓާފައި ހުރި ކުޑައެނދާއި ދިމާލަށެވެ. މެހްމާނުންތައް އަންނަންވާއިރަށް އެސޮރު ކުޑައެނދުގައި ބާއްވާލިއެވެ. އެއެނދާއި ދިމާ ފާރުގައި ނޫއަކުރުން\n” އިސްމާއިލް” އިގިރޭސި އަކުރުން ކަނޑާފައިވެއެވެ. އެއީ ސަޖާ ބޭނުންވެގެން ކީ ނަމެކެވެ. ސަޖާ ބޭނުންވީ މާހިލް ބައްޕަގެ ނަން އެދަރިފުޅަށް ކިޔާށެވެ. ފުރަތަމަ މާޙިލް އިންކާރުކުރި ނަމަވެސް ފަހުން އެއްބަސްވިއެވެ. ސަޖާ އެދޭކަމަކަށް އޭނާ ދެކޮޅުހަދަން ބޭނުން ނުވާތީއެވެ.\nކުޑައިރުކޮޅެއްގެ ތެރޭގައި މެހްމާނުންތަކުން ގޭތެރެ ފުރާލައިފިއެވެ. ސަޖާގެ އާއިލާގެ މީހުންނާއި ރައްޓެހިންނެވެ. މާހިލްގެ ރައްޓެހިންނާއި ތިމާގެ މީހުނުންނެވެ.\nޖޫލީ ހުރީ ގެއަށް ނުދެވިގެންނެވެ. އެތަނަށް އޭނާ އަންނަން ބޭނުންވީ އޭނާގެ ދަރިފުޅުވެސް ގޮވައިގެންނެވެ. އެހެނަސް ނަވީނާއި އޭނާގެ ބައްޕަ އެގޮތާއި އެއްބަސްނުވީއެވެ. ތަންތަނަށް ގެންދާވަރަށްވުރެން ދަރިފުޅު ކުޑަކަމަށްބުނެއެވެ.\nހައިފާގެ އަތުގައި ހިފައިގެން އާޝާ އައިސްވަނީ ޖެހިލުންވެ ހުރެއެވެ. އޭނާ މިހާރު މާހިލާއި ކުރިމަތިލާން ބޭނުމެއްނޫނެވެ. އެހެނަސް ދައުވަތު ދީފައިވާތީ އާޝާ ބޭނުންވީ އަންނާށެވެ. ހުރިހާ ހަގީގަތެއް އެނގުމުން މާހިލާއި ސަޖާ ގާތުން މާފަށް އެދޭށެވެ.\nމަމްދޫހާ އައީ އޭނާގެ ހުރިހާ ދަރިންނާއި އެކުއެވެ. އެކުގައި އިސްމާއިލްވެސް ގެނައެވެ. އިސްމާއީލް ގެނައީ ގަދަކަމުންނެވެ. ހުރި ހަމައެކަނި ފިރިހެންދަރިފުޅާއި ކުރިމަތިލާން އޭނާ ލަދުގަނެއެވެ. އެހެނަސް މާޙިލް ކައިރިން މައާފަށްއެދެން އޭނާވެސް ބޭނުމެވެ.\nލައިިބާާ ހާދަ ހިތްވަރު ގަދައޭ މަނަމަ ހިތް ފަޅައިގެންދާނެ\nކުރިން ގެނެސްދިން ޑްރާމާއެއްގަ ވާ ގޮއި ގާތްގަޑަކަށް .. ތިޔޭ މިހުތުގެ ވިންދަކީ ގެ\nThan than kolhu eh goii vedhaane.. ei massala eh noon.. 🙂 varah reethi mi vaahaka.. regular koh up kureema hunnaanee rangalhah.. 🙂\nJust wow.. laiba akee vaa fisaari kabaleh… Hihvarugadha kamuge namoona… Waiting for next part.. heevey mi story mihaaru nimenn ulheyhenn…\nVaahaka nimen ulhey kamah habaru.thah fethurenee…..dhen aharemen haadha vai vaaneh mi vaahaka nimuneema\nVarah varah reethi vaahaka eh\nMary ah hama saabas v v reethi dhn next part aj\nThiyey mihithuge vindhaky eh noon\nKalaage hahgugaa aa ehgothy


ވެކްސިން ފުރިހަމަކޮށްފައިވާ ފަރަތްތަކަށް ނޫނީ ސްކޫލު ތަކަށް ނުވަދެވޭނެ: އެޑިއުކޭޝަން | Sandhaanu\nވެކްސިން ފުރިހަމަކޮށްފައިވާ ފަރަތްތަކަށް ނޫނީ ސްކޫލު ތަކަށް ނުވަދެވޭނެ: އެޑިއުކޭޝަން\nވެކްސިން ފުރިހަމަކޮށްފައިވާ ފަރާތްތަކަށް ނޫނީ ސްކޫލުތަކަށް ނުވަދެވޭނެކަމަށް އެޑިއުކޭޝަން މިނިސްޓްރީން ބުނެފި އެވެ.\nއެޑިއުކޭޝަން މިނިސްޓްރީން މިއަދު ނެރެފައިވާ އިއުލާނެއްގައި ބުނެފައިވަނީ އަންނަ މަހުން ފެށިގެން ސްކޫލުތަކަށް ވަދެ ނިކުމެވޭނީ ވެކްސިން ފުރިހަމަކޮށްފައިވާ މީހުންނަށް އެކަނި ކަމަށް ހަމަޖައްސާފައިވާ ކަމަށެވެ.\nމިގޮތަށް އަމަލުކުރުމަށް ނިންމީ ދަރިވަރުންގެ ކިޔެވުން ހުއްޓުމެއްނެތި ކުރިއަށް ގެންދިއުމަށާއި ކޮވިޑް-19 އިން ރައްކާތެރިވުމަށް ސްކޫލުތަކުގައި އަޅާފައިވާ ފިޔަވަޅުތައް އިތުރަށް ހަރުދަނާ ކުރުމުގެ ގޮތުން ކަމަށް ވެސް އެޑިއުކޭޝަނުން ބުނެއެވެ.\nވެކްސިން ފުރިހަމަ ކޮށްފައިނުވާ ފަރާތްތަކަށް ސްކޫލުތަކަށް ވަނުމަށް މަނާކުރިއިރު ދިރާސީ އައު އަހަރުގެ ކިޔެވުން ފެށެންވާއިރަށް ސްކޫލްތަކުގެ މުވައްޒަފުން ވެކްސިން ފުރިހަމަކުރުމަށް އެޑިއުކޭޝަން މިނިސްޓްރީން ދާދިފަހުން ވަނީ އަންގަވާފައެވެ.\nއެޑިއުކޭޝަން މިނިސްޓްރީން އޭރު ސުކޫލުތަކަށް ފޮނުވާފައިވާ އެންގުމުގައި ބުނެފައިވަނީ އޮގަސްޓް މަހު 2021 ވަނަ އަހަރުގެ ދިރާސީ އަހަރުގެ ކިޔެވުން ފެށޭއިރު ހުރިހާ މުވައްޒިފުންވެސް ވެކްސިން ފުރިހަމަ ކޮށްގެން ތިބުމަށް އަންގާފައެވެ.\nއަދި މިހާތަނަށް ވެކްސިން ފުރިހަމަ ކޮށްފައިނުވާ ޓީޗަރުން ވެކްސިން ފުރިހަމަނުކުރި ސަބަބާ އެކީ އެންގުމަށް ވެސް މިހާރު ޓީޗަރުންނަށް ވަނީ އަންގާފައެވެ.\nއެޑިއުކޭޝަން މިނިސްޓްރީން ބުނީ ވެކްސިންގެ ފުރަތަމަ ޑޯޒް ޖަހައި، ދެވަނަ ޑޯޒް ފުރިހަމަ ކޮށްފައިނުވާ މުވައްޒަފުން އެކަން ފުރިހަމަކުރުމުގެ ފަސޭހަ އިންތިޒާމުތަކެއް ހަމަޖެއްސުމަށްޓަކާ ކަމާބެހޭ ފަރާތްތަކާއެކު މަޝްވަރާކުރަމުންދާކަމަށެވެ.\nއަދި އެއްވެސް ސަބަބަކާ ހުރެ ފުރަތަމަ ޑޯޒް ނުޖަހައި ތިބި މުވައްޒަފުންނަށްވެސް ވެކްސިން ޖެހުމަށް ފަސޭހަ ގޮތެއް ހޯދައިދޭނެކަމަށް މިނިސްޓްރީން ބުނެއެވެ.\nމި ފަސޭހަތައް މާލެއެކޭ އެއްފަދައިން އަތޮޅުތަކުގެ ސްކޫލްތަކުގައި މަސައްކަތް ކުރާ މުވައްޒަފުންނަށްވެސް ހޯއްދަވައިދެއްވާނެކަމަށް އެ މިނިސްޓްރީން ބުނެއެވެ.\n2021 ވަނަ އަހަރުގެ ދިރާސީ އަހަރުގެ ކިޔެވުން ފެށޭނީ މިމަހުގެ 10 ވަނަ ދުވަހުއެވެ.


Real Molhuvumun Barca Ah Pressure Bodu Vejje - Vaguthu\nއަލަވެސް ބަލިކޮށް ރެއާލުން ބާސެލޯނާ އަށް ޕްރެޝަރު ބޮޑުކޮށްފި\nސްޕެނިޝް ލީގުގައި ރޭ ރަށުން ބޭރުގައި ޑިޕޯޓިވޯ އަލަވެސް 2-1 އިން ބަލިކޮށް އެއް ވަނަ މަގާމް ހޯދައި ރެއާލް މެޑްރިޑުން ބާސެލޯނާ އަށް ޕްރެޝަރު ބޮޑުކޮށްފި އެވެ.\nލަލީގާގައި ބާސެލޯނާ އަށް ވުރެ އެއް މެޗު އިތުރަށް ކުޅެ ރެއާލުން ތާވަލުގެ އެއް ވަނައަށް އެރީ 31 ޕޮއިންޓް ހޯދައިގެންނެވެ. ދެ ވަނައިގައި ބާސާ 28 ޕޮއިންޓާއެކު އޮތްއިރު ތިން ވަނައިގައި އޮތީ 27 ޕޮއިންޓް ހޯދާފައިވާ ސެވިއްޔާ އެވެ. ބާސެލޯނާއާ ދެކޮޅަށް މިރޭ އަމިއްލަ ދަނޑުގައި ނުކުންނަ އެތުލެޓިކޯއަށް 14 މެޗުން ލިބުނު 25 ޕޮއިންޓާއެކު އެޓީމް އޮތީ ތާވަލުގެ ފަސް ވަނައިގަ އެވެ.\nއެތުލެޓިކޯއާ ދެކޮޅަށް ރަށުން ބޭރުގައި ބާސެލޯނާއަށް އުނދަގޫ މެޗެއް އޮއްވައި ރެއާލުން ރޭ މޮޅުވީ ސާޖިއޯ ރާމޯސް އާއި ޑެނީ ކަރްވަހާލް ޖެހި ލަނޑުތަކުންނެވެ. ރޭގެ މެޗުގައި ރެއާލުގެ ގަރެތު ބޭލް ވަނީ އޮކްޓޯބަރުގެ ފަހުން ރެއާލްގެ ފުރަތަމަ އެގާރައިގައި ހިމެނިގެން ފުރަތަމަ ފަހަރަށް ކުޅެފަ އެވެ. މިދިޔަ ދުވަސްތަކުގައި އަނިޔާގެ ސަބަބުން ބޭލް ކުޅުމާއި ދުރުގައި ހުރުމަށް ފަހު އަލުން ކުޅުމުގެ ތެރެއަށް އައީ މިދިޔަ ހަފްތާ އެވެ.\nމެޗުގެ ފުރަތަމަ ލަނޑު 52 ވަނަ މިނެޓުގައި ކެޕްޓަން ސާޖިއޯ ރާމޯސް ޖަހައިދީފައި ވަނިކޮށް އަލަވެސް އަށް ލިބުނު ޕެނަލްޓީއަކުން އެޓީމުގެ ލޫކަސް ޕެރޭޒް ވަނީ 65 ވަނަ މިނެޓުގައި މެޗުގެ ނަތީޖާ ހަމަހަމަކޮށްދީފަ އެވެ. މިއީ ލީގުގައި ޖެހިޖެހިގެން ޕެރޭޒް ލަނޑު ޖެހި ފަސް ވަނަ މެޗެވެ. ރޭގެ މެޗުން ރެއާލަށް ތިން ޕޮއިންޓް ކަށަވަރުވީ 69 ވަނަ މިނެޓުގައި ޑެނީ ކަރްވަހާލް ޖެހި ލަނޑުންނެވެ.


Maruvi dhemafirin ge janaazaa miadhu mendhuru namaadhah fahu | Mihaaru\nމ. ލައިޓް ސިގްނަލްގޭ5ވަނަ ބުރީގެ އެޕާޓްމަންޓެއްގައި މަރުވެފައި ތިއްބާ ފެނުނު ދެމަފިރިންގެ ތެރެއިން ގާސިމް ޝާހިދުގެ ހަށިގަނޑު އެ ގެއިން ނެރެގެން އެމްބިއުލަންސަށް އަރުވަނީ: އެ ދެ މީހުންގެ ޖަނާޒާ އޮންނާނީ މެންދުރު ނަމާދަށް ފަހު އާ ސަހަރާގައި -- ފޮޓޯ މިހާރު\nމަރުވި ދެމަފިރިންގެ ޖަނާޒާ މިއަދު މެންދުރު ނަމާދަށް ފަހު\n09 ޖެނުއަރީ 2017 - 10:413comments\nމ. ލައިޓް ސިގްނަލް ގޭގެ ފަސް ވަނަ ބުރީގެ ކޮޓަރިއެއްގެ ތެރޭގައި މަރުވެފައި ތިއްބައި އިއްޔެ ފެނުނު ދެމަފިރިން މިއަދު މެންދުރު ނަމާދަށް ފަހު ވަޅުލަން ނިންމާފައިވާ ކަމަށް ފުލުސް އޮފީހުން ބުނެފި އެވެ.\nފުލުހުން ކުރިން ނިންމާފައި އޮތީ، ޓެސްޓުގެ ނަތީޖާ ލިބެންދެން އެ މީހުންގެ ހަށިގަނޑު މޯޗަރީގައި ބާއްވާށެވެ. އެކަމަކު ނަތީޖާ ލިބުނު ކަމެއް އަދި ނޫން ކަމެއް ފުލުހުން ޔަގީންކޮށެއް ނުދެ އެވެ.\nރޭ އެ ދެމަފިރިންގެ ހަށިގަނޑު އައިޖީއެމްއެޗަށް ގެންގޮސް ސީޓީ ސްކޭނެއް ހަދައި އެކްސްރޭ ވެސް ވަނީ ނަގައިފަ އެވެ. ނަމަވެސް ތަހުގީގަށް ބޭނުންވާ އިތުރު ޓެސްޓެއް ހަދާފައިވާތީ އެ ޓެސްޓުގެ ނަތީޖާ ލިބެންދެން ދެ ހަށިގަނޑު މޯޗަރީ އަށް ލީ، އެނގިފައިވާ ގޮތުގައި، ގިނަ އިރު ވުމުން ކުނިވެދާނެތީ އެވެ.\nތިން ދަރިންނާ އެކު، ދިރިއުޅެމުން އައި އުމުރުން 50 އަހަރުގެ ގާސިމް ޝާހިދާއި 40 އަހަރުގެ ރަޒީނާ އިބްރާހިމް އާދީއްތަ ވިލޭރޭ ނިދަން ވަން ގޮތަށް ހަބަރެއް ނުވުމުން އާއިލާ އިން ފުލުހުންނަށް ރިޕޯޓު ކުރީ އިއްޔެ މެންދުރު 12:45 ހާއިރެވެ.\nއެ ދެމަފިރިން މަރުވި ސަބަބެއް ފުލުހުން މިހާތަނަށް ހާމައެއް ނުކުރެ އެވެ. އެކަމަކު އާއިލާގެ މީހަކު ބުނި ގޮތުގައި އެ ދެމަފިރިންގެ ހަބަރެއް ނުވެގެން، އެ މީހުން އުޅޭ ކޮޓަރީގެ ދޮރު ހުޅުވައި ބެލި އިރު އެ ދެމީހުން ވެސް އޮތީ އެނދުމަތީގައި ނިދާފައި އޮންނަ ކަހަލަ ގޮތަކަށެވެ.\nޝާހިދާއި ރަޒީނާގެ ތިބީ ދެ ފިރިހެން ކުދިންނާއި އަންހެން ކުއްޖެކެވެ. އޭގެ ތެރެއިން އެންމެ ދޮށީ ފިރިހެން ކުއްޖާ ވަޒީފާ އަދާކުރަނީ އައިލެންޑް އޭވިއޭޝަންގަ އެވެ. އަނެއް ދެ ކުދިންގެ އުމުރުން އަދި 18 އަހަރު ވެސް ނުވެ އެވެ.\nމާލެ އަށް ދިރިއުޅުން ބަދަލުކުރީއްސުރެ ޝާހިދުގެ އާއިލާ ދިރިއުޅެމުން އަންނަނީ ލައިޓް ސިގްނަލްގައި ކަމަށްވެ އެވެ. މަރުވި ޝާހިދު ވަޒީފާ އަދާކުރީ ކުރުނބާ މޯލްޑިވްސް ހިންގާ ޔުނިވާސަލް އެންޓަޕްރައިސަސްގެ ޗެއާމަން މުހައްމަދު އުމަރު މަނިކުގެ ލޯންޗްގެ ކެޕްޓަނެއްގެ ގޮތުގަ އެވެ. އެ ތަނުގައި އޭނާ ވަޒީފާ އަދާކުރާތާ 20 އަހަރެއްހާ ދުވަސްވެއްޖެ އެވެ.\nއިތުރު ލިޔުންތައް ޕޮލިސް މަރު


Hulhumale Gai Kuda Kujjakah Aniyaa Kuri Doctor Aku Hayyaru Kohfi - Vaguthu\nހުޅުމާލޭގައި ކުޑަކުއްޖަކަށް އަނިޔާކުރި ޑޮކްޓަރަކު ހައްޔަރުކޮށްފި\nހުޅުމާލޭގައި ކުޑަކުއްޖަކަށް އަނިޔާކުރި ޑޮކްޓަރަކު ހައްޔަރުކޮށްފިއެވެ.\nމައުލޫމާތު ލިބިފައިވާ ގޮތުގައި މި މައްސަލައިގައި ހައްޔަރުކޮށްފައި ވަނީ އިންޑިއާއަށް ނިސްބަތްވާ ޑޮކްޓަރެކެވެ. އޭނާ ހައްޔަރުކޮށްފައި ވަނީ އުމުރުން ހަ އަހަރުގެ ކުއްޖަކަށް އަނިޔާކުރި ކަމުގެ ތުހުމަތުގައެވެ.\nފުލުހުން ވިދާޅުވީ، މި ކުއްޖާގެ ކަންފަތުގައި ހިފައި ޑޮކްޓަރު އަނިޔާ ކުރި ކަމުގެ މަޢުލޫމާތު ލިބުމާއި ގުޅިގެން ބެލި ބެލުމުން، ކުއްޖާއަށް އަނިޔާކުރާ މަންޒަރު ފެންނަ ވީޑިއޯއެއް ފުލުހުންނަށް ލިބިފައިވާ ކަމަށެވެ.\nފުލުހުން ވިދާޅުވީ، މި ހާދިސާ ހިނގާފައި ވަނީ މިދިޔަ ބުދަ ދުވަހު ކަމަށެވެ. ކޯޓު އަމުރެއްގެ ދަށުން އިންޑިއާ ޑޮކްޓަރު ހައްޔަރު ކޮށްފައި ވަނީ ބުރާސްފަތި ދުވަހު އެވެ.\nމައުލޫމާތު ލިބިފައިވާ ގޮތުގައި މި ޑޮކްޓަރަކީ އެކުއްޖާ އަށް، އަމިއްލަ ގޮތުން ސްޕީޗް ތެރަޕީ ދިނުމަށް އެކުއްޖާ ދިރިއުޅޭ ގެޔަށް ދިޔަ ޑޮކްޓަރެކެވެ. އޭނާ އެކުއްޖާ އަށް އަނިޔާކޮށްފައި ވަނީ އެކުއްޖާ ދިރިއުޅޭ ގޭގައި، ތެރަޕީ ދިނުމުގެ ތެރޭގައެވެ.\nމާޗް 13, 2020 15:44\nއިންޑިއާމީހަކަށް ކަމެއް ނުކުރެވޭނެ ފުރުވާލަންޖެހޭނީ. އޭރުން އެކޮޅުން ތިބޭނެ ރަސްމީ އިއްޒަތުގަ ރިސީވް ކުރަން ޗީފް މިނިސްޓަރު\nމާޗް 13, 2020 15:48\nޢަދިވެސް ތި ބައިގަނޑު ވަރުގެ ބައެއްނެތިގެން މި ސަރުކާރު އެއުޅެނީ. އަދި ކުޑަކުއްޖަކަށް ނޫން މި ރާއްޖޭގެ ބޮޑެތި މީހުންނަށް އަނިޔާ ދޭ ވީޑިއޯ ފެންނާނެ. ބަލައްޗޭ ދުނިޔޭގަ ތިބި ބަޔަކު\nމާޗް 13, 2020 16:32\nއިންޑިއާއޭ ..އޯ މިސަރުކާރުން ތިޔަ ނާގާބިލް ޑރ.ދޫކޮށްލާނެ.... މީގެ ކުރިން ދިވެހި އަންހެންކުއްޖަކަށް ލެބޯރޓަރީ ލޭ އޮޅުވާލައިގެން އެއިޑްސް ޖެއްސި މީހާވެސް ދޫކޮށްލީ.... ހެލްތް މިނިސްޓަރ އަކަށް ޑރ އައްޔަނުކޮށް ނުވަތަ ޕަބްލިކު ހެލްތު ދާއިރާއިން މަތީ ތައުލީމް ހާސިލްކޮށް ތަޖުރިބާ ހުރި ބޭފުޅަކު ހަމަޖައްސަން ނުކެރި ޤައުމު ފަނާވަނީ......\nމާޗް 13, 2020 16:47\nހެހެހެ އިރުކޮޅަކުން ތިކުއްޖާގެ މައިންބަފައިން ކުއްވެރިވެދާނެ!\nމާޗް 13, 2020 16:49\nމާޗް 13, 2020 18:06\nމީގެ ދުވަސް ކޮޅެއްކުރިން އަޅު ގަނޑުވެސް ގެއަށްގެނައިން އިންޑިއާ ޓީޗަރެއް ވަރަށް މޮޅު ކިޔަވާ ދޭލެއް ވެސް އަހުމަދިއްޔާ 11އަދި 12 ޔަށް ކިޔަވަދޭ މީހެއް ކަމަށްވަނީ އެކަމަކު ކީއްކުރާނީ ދަރިފުޅު ގައިގަ ތަޅާ ވިކާ ހަދާތަން ފެނުނީމަ އަވަށް ބިރުން ފޮނުވާލީ ކިތަންމެ ޕްރޮފެޝަނަލްވިޔަސް ވެސް އިންޑިޔާ ޓީޗަރުން ވަރަށް ތަޅާ ފޮޅާނެ\nމާޗް 13, 2020 18:09\nއިންޑިއާ މީހުން ނުކުރާނެ ތިޔަކަން ތިހެނ ބުނުމުން ބަޔަކު ހިތުގައި ޖެހިދާނެ .\nތެޅިއަސް މެރިއަސް ވަރިހަމަ މިއަދުވެސް އެގެނައީ ޑޮކުޓަރުންގެ ގުރޫޕެކޭ ކިޔާފަ ފަރާޓާ ފިހާ ގުރޫޕެއް\nމާޗް 13, 2020 20:05\nއިންޑިޔާގެ ޓީޗަރުން ،ޑޮކްޓަރުން ތަޅާފޮޅާއިރު އަނެއްކާ އިންޑިޔާގެ ރައީސް މީހާ ކިހާވަރެއް ކުރާނެބާ؟\nމާޗް 13, 2020 22:48\nއިންޑިޔާގެ ޓީޗަރުން ،ޑޮކްޓަރުން ތަޅާފޮޅާއިރު އަނެއްކާ އިންޑިޔާގެ ރައީސް މީހާ ކިހާވަރެއް ކުރާނެބާ؟؟؟؟\nމާޗް 13, 2020 22:50


Furihama Hiycheh, Hushaelhun hama ehvana!\nހިއްޗަށް ވަޑައިގަތުން ވަރަށް ފުރިހަމަ، ހުށަހެޅުން ހަމަ އެއްވަނަ!\nކޮންމެ އަހަރަކުވެސް ބޮޑު އީދު ފާހަގަ ކުރުމަށް ކުޅުދުއްފުށީގައި އެންމެ ފުރަތަމަ ބޭއްވޭ ހަރަކާތަކީ ހިއްޗަށްވަޑައިގަތުމެވެ. މިއީ ކުޅުދުއްފުށީގައި ބޮޑު އީދުގެ ކުޅިވަރުތަށް ފެށުމަށް ބޭއްވޭ ފުރަތަމަ ހަރަކާތް ވެސް މެއެވެ. އެކަމަކު މިއަހަރު މިހަރަކާތް ބޭއްވިގެންގޮސްފައިމިވަނީ އިއްޔެ އެވެ.\nހިއްޗަށްވަޑައިގަތުމަކީ ކޮބައިތޯ އެވެ؟ ހިއްޗަށްވަޑައިގަތުމަކީ އެންމެ މަތީ ދަރަޖައިގެ ރަސްމީ ޝާހީ ހިނގާލުމެކެވެ. މި ދައްކަނީ ރަދުން ރަސްމީ ވާޖިބުތަކެއް އަދާކުރެއްވުމަށް ހަތްކޮޅުނަގާބޭކަލުންނާއެކު ރަސްމީ އިއްޒަތުގައި ވަޑައިގަންނަވާ ވަޑައިގަތުމެއްގެ ވާހަކަ އެވެ.\nމިއީ ކުޅިވަރެއް ނޫނެވެ. މިއީ ރާއްޖޭގައި ރަސްކަން އޮތް އިރުވެސް ކުރިއަށްދާ ކަމެކެވެ. ދިވެހި ބަސްފޮތުގައި ވާގޮތުން ހިއްޗަށްވަޑައިގަތުމަކީ ރަމަޟާންމަހު ،22 ،24 ،26 28 މިދުވަސް ދުވަހު ހަވީރު ނުވަތަ މިދުވަސް ދުވަހާއި ވިދިގެން އަންނަ ރޭރޭ ކުރާ ރަސްމީ ކަންތައްތައް އަދާ ކުރެއްވުމަށް ރަދުން ނުވަތަ ހަތްކޮޅު ނަގާ ބޭފުޅުން އެދުވަހަށް ހާއްސަ ވެގެންވާ ޒިޔާރަތެއްގެ ދޮށަށް ރަސްމީގޮތުގައި ވަޑައިގަތުމެވެ.\nހިއްޗަށްވަޑައިގުމުގެ ތެރެއިން: ދެ ރަސްގެފާނުން ބައްދަލުކޮށް މަޝްވަރާކުރަނީ\nމިއީ ހިއްޗަށް ވަޑައިގަތުމާ ބެހޭގޮތުން ދައްކާ އެއް ވާހަކަ އެކެވެ. ތަފާތު ދެ ގޮތަކަށް ވާހަކަ ދެއްކި ނަމަވެސް މިހަރަކާތް މިހާ ހިސާބަށް އައިރު ޔަގީންވާ ކަމެއް އެބައޮތެވެ. އެއީ މިއީ ޝާހީ ހިނގާލުމެއް ކަމަށެވެ. ކުރީ ޒަމާނުގައި ރާއްޖޭގައި ހިނގަމުންދިޔަ ކަމެއް ކަމަށެވެ. ކޮންމެއަކަސް އެވާހަކަ ބާއްވާލާނަމެވެ. އިއްޔެ ހިތީގެ ވާހަކަ ދައްކާލަން ހިނގާށެވެ.\nރަށުގައި ދެ ގޮތަށް ހިއްޗަށްވަޑަތުން ކުރިއަށްގެންދެ އެވެ. އެއްގޮތަކީ ރަސްގެފާނު ފުރިހަމަ އިއްޒަތުގައި ބާރާއެކު ހަގު ބޭކަލުންނާއެކު ރަށުތެރޭ ބަލާލަން ހިންގަވާ ހިނގާލުމާއި ހިތީގެ ތެރެއިން ދެ ގައުމެއްގެ ރަސްގެފާނުން ބައްދަލުކޮށް ދައްކަވާ ރަސްމީ ވާހަކަތައް ދައްކުވައިދޭ މަންޒަރެވެ. މިތަނުން ފަހުން މި ބުނި ދެ ރަސްގެފާނުން ބައްދަލުކުރާ ހިއްޗަކީ "ފުރިހަމަ ހިއްޗެއް" ކަމަށްވެ އެވެ. އިއްޔެ ފެނިގެން އެދިޔައީ އެފަދަ ހިއްޗެކެވެ.\nދެ ގައުމެއްގެ ރަސްގެފާނުން ބައްދަލުކޮށް ރަސްމީ ވާހަކަތައް ކުރިއަށްގެންދިޔައިރު އެ ސަރަހައްދު ވަނީ ހަތިޔާރު އެޅި ހަށިފާރަވެރިންތަކުން ފުރާލާފަ އެވެ. އަދި ސެކިއުރިޓީވެސް އެހާ ވަރުގަދަވެސްމެ އެވެ. ދެ ރަސްގެފާނުގެ ބައްދަލުވުމުގައި ދެ ގައުމަށް ފައިދާވާނެ ކަންތައްތަކެއްވެސް ނިންމާ އިއުލާންކުރެވިގެންދިޔަ އެވެ. އެމަންޒަރުތައް އެހާވެސް އަސްލާ އެއްގޮތަށް ކުރީ ޒަމާނުގެ ރަހަގަނޑު ލެއްވުމަށްޓަކާ ގިނަ އަދި ބުރަ މަސައްކަތެއްކޮށްފައިވާކަން ފާހަގަކުރެވުނެވެ.\nމިހަރަކާތުގައި ދެން އެންމެ ފާހަގަކުރެވުނީ ހުށައަޅައިދޭ (އެނައުންސަރު) ހުރި "ކުޅުދުއްފުށީގެ ރަން އަޑުގެ ވެރިޔާ" މުހައްމަދު ގާސިމްގެ ފުރިހަމަ ހުށަހެޅުމެވެ. އޭނާގެ ފުރިހަމަ ހުށަހަޅައިދިނުމުގެ ސަބަބުން އެ ހަރަކާތް އިތުރަށް ފުރިހަމަވެ ޝައުގުވެރިވި އެވެ. އެއްވެސް ކޮށިކަމެއް އަޅައިގަތުމެއް ނެތި ދެ ރަސްގެފާނުގެ ބައްދަލުވުމުގެ ކަންތައްތައް ކިޔައި ދެމުން ގެންދިޔައީ ކުރީ ޒަމާނާ ގުޅޭ ޝާހީ ބަސްތަކުންނެވެ. ސީރިއަސް އަދި މަޒާޖީގޮތަކަށް ވާހަކަ ދައްކަމުން ގެންދިޔައިރު ކުޅިބަލަން ތިބި އެތަކެއް ބައެއް އެކަމުގެ ތެރެއަށް "ގަންބާ ޣަރަގު" ކޮށްލީ އޭނާގެ ކުޅަދާނަ ބަސްމޮށުންތެރިކަމުންނެވެ.\nމިއަހަރު ހިއްޗަށް އިތުރު ފުރިހަމަކަމެއް ގެނެސްދިނީ ހުށަހެޅުންތެރިޔާ\nމުހައްމަދު ގާސިމް ހިއްޗަށްވަޑައިގަތުން ހުށަހަޅައިދެނީ\nކޮންމެ އަކަސް އިއްޔެގެ ހިއްޗަކީ ގިނަ ބަޔަކަށް ކަމުދިޔަ ހިއްޗެކެވެ. އަންނަ އަހަރުވެސް މިއަށްވުރެ ފުރިހަމަ ހިއްޗަކަށް އިންޒާރުކުރަމެވެ.\nޤާނޫނީ ކޮލަމް: ގެވެށި އަނިޔާއަކީ ކޮބާ؟\nގާނޫނީ ކޮލަމް: އެއްބަސްވުންތައް ބާތިލުކުރުމުގެ ބާރު، ބަދަލުދިނުމުގެ ޒިންމާ


Raees Yaminge Twitter accoint verifykoffi – adduLIVE\nރައީސް ޔާމީންގެ ޓްވިޓާ ވެރިފައިކޮށްފި\nMay 14, 2022, 08:55 އަހުމަދު އަދްޝަން\nކުރީގެ ރައީސް އަބްދުﷲ ޔާމީން ޓްވިޓާ ބޭނުންކުރައްވާތާ ނުވަ ދުވަސް ފަހުން އެ އެކައުންޓް ވެރިފައިކޮށްފި އެވެ.\nއެ މަނިކުފާނު މި މަހުގެ4ގައި ޓްވިޓާ ބޭނުންކުރައްވަން ފެެއްޓެވި ފަހުން ފޮލޯވަރުންގެ އަދަދު މިހާރު އުޅެނީ 7،000 އިން މަތީގަ އެވެ. ޔާމީން އެންމެ ފަހުން ކުރެއްވި ޓްވީޓަކީ ގައުމުގެ ހިމާޔަތާއި ރައްކާތެރި ކަމަށްޓަކައި ދިވެހި ދިދައިގެ ދިފާއުގެ މަސައްކަތްކުރަން ޖެހޭނެ ކަމަށް ވިދާޅުވެ ރޭ ކުރެއްވި ޓްވީޓެކެވެ.\nGlorious in de pride we have4our nation, our forefathers fought armies multiple times https://t.co/k7Vu19X7RC fight is more glorious than de fight4de flag of red, white & green.We shall guard our flag until death do us apart.\n— Abdulla Yameen (@prz_ymn) May 13, 2022\nރައީސް ޔާމީނަކީ ރާއްޖޭގައި ވެރިކަން ކުރެއްވި ބޭފުޅުންގެ ތެރެއިން އެންމެ ފަހުން ޓްވިޓާ ބޭނުންކުރައްވަން ފެއްޓެވި ބޭފުޅާ އެވެ. ޓްވިޓާ ބޭނުންކުރައްވާ ރައީސުންނަށް ބަކާ އުރު 254،000 އަށް ގިނަ ފޮލޯވަރުންނާ އެކު އެންމެ ކުރީގައި އުޅުއްވަނީ ކުރީގެ ރައީސް މުހައްމަދު ނަޝީދެވެ.\nޔާމީންގެ ބޭބޭފުޅު އަދި ކުރީގެ ރައީސް މައުމޫން އަބްދުލް ގައްޔޫމްގެ ފޮލޯވަރުންގެ އަދަދު 172،000 އަށް ވުރެ މަތީގައި އުޅޭ އިރު، މިހާރުގެ ރައީސް އިބްރާހީމް މުހައްމަދު ސޯލިހުގެ ފޮލޯވަރުންގެ އަދަދު އުޅެނީ 127،000 އަށް ވުރެ މަތީގަ އެވެ. އަދި ކުރީގެ ރައީސް ޑރ. މުހައްމަދު ވަހީދު ހަސަން މަނިކުގެ ފޮލޯވަރުންގެ އަދަދު 81،000 އަށް ވުރެ ގިނަ އެވެ.


Premier League dhen fashaanee haalathu thandhinumun\nކުރިން ރޭވިފައި އޮތީ އޭޕްރީލް 30 ގެ ފަހުން ލީގުގެ ކުޅުން ފެށުމަށް\nކ. މާލެ |2އޭޕްރިލް 2020 | ބުރާސްފަތި 02:07 | 2,656\nޕްރިމިއާ ލީގުގައި ލިވަޕޫލާއި ޔުނައިޓެޑް ބައްދަލުކުރި މެޗުގެ ތެރެއިން - ގެޓީ އިމޭޖާސް\nމިހާރު ހަލުވިކަމާއެކު ފެތުރެމުންދާ ކޮރޯނާވައިރަސް (ކޮވިޑް-19) ގެ ސަބަބުން މެދުކަނޑާލާފައިވާ އިނގިރޭސި ޕްރިމިއާ ލީގުގެ މެޗުތައް، ހާލަތު ތަންދިނުމުން ފަށަން ނިންމައިފި އެވެ.\nމީގެ ކުރިން ލީގު މެދު ކަނޑާލާފައި އޮތީ އޭޕްރީލް 30 ގެ ނިޔަލަށެވެ. ޕްރިމިއާ ލީގުގެ އިތުރުން، އިންގްލެންޑުގައި ކުރިއަށްދާ ހުރިހާ ފުޓްބޯޅަ މުބާރާތްތައްވެސް ވަނީ އޭޕްރީލް 30 ގެ ނިޔަލަށް މެދުކަނޑާލާފައެވެ.\nމިއަހަރުގެ ހޫނު މޫސުމުގައި ބޭއްވުމަށް ހަމަޖެހިފައި އޮތް ޔޫރޯ ފުޓްބޯޅަ މުބާރާތާއި ކޮޕަ އެމެރިކާ ފުޓްބޯޅަ މުބާރާތް އަންނަ އަހަރަށްފަސްކުރުމާއި ގުޅިގެން، މެދު ކަނޑާލާފައިވާ ލީގުގެ މެޗުތައް ފަހުން ކުޅުމުގެ ފުރުސަތު ލިބިގެންދާނެއެވެ. އެހެންކަމުން ބުދަ ދުވަހު ބޭއްވި ބައްދަލުވުމުގައި ވަނީ ލީގު ކުރިޔަށް ގެންދާނެ މާހައުލެއް ނެތުމުން، މުއްދަތެއް ނެތް ގޮތަށް ލީގު ފަސްކޮށްފައެވެ. އަދި ހާލަތު ތަންދިމުނުން ލީގުގެ މެޗުތައް ފަށަން ވަނީ ނިންމާފައެވެ.\nއިނގިރޭސި ޕްރިމިއާ ލީގުގެ މެޗުތައް މުއްދަތެއް ނެތް ގޮތަށް ފަސްކުރިއިރު، ފުޓްބޯޅައިގެ އެންމެ ނަން މަޝްހޫރު ސަރަހައްދުތަކުގެ ލީގުތައްވެސް މިހާރު ވަނީ މެދު ކަނޑާލާފައެވެ. އެގޮތުން ސްޕެނިޝް ލީގުގެ މެޗުތައް ވެސް މުއްދަތެއް ނެތް ގޮތަށް ފަސްކޮށްފައިވާއިރު، އިޓާލިއަން ލީގާއި، ފްރެންޗް ލީގުގެ އިތުރުން ޖަރުމަން ލީގުގެ މެޗުތައް ވަނީ ފަސްކޮށްފައެވެ. އަދި ޔުއެފާ ޗެމްޕިއަންސް ލީގާއި ޔޫރޮޕާ ލީގުވެސް ވަނީ ފަސްކޮށްފައެވެ.\nއިންގްލެންޑުން މިހާތަނަށް ކޮރޯނާވައިރަސް (ކޮވިޑް-19) އަށް ޕޮޒިޓިވްވެފައިވަނީ އާސެނަލްގެ ކޯޗު މިކޭލް އާޓެޓާ އާއި، އެސްޓަން ވިލާގެ ގޯލްކީޕަރު ޕެޕޭ ރެއިނާ އަދި ޗެލްސީގެ ފޯވާޑް ކަލުމް ހަޑްސަން-އޮޑޯއި އެވެ. މީގެ ތެރެއިން ކަލުމް ހަޑްސަން-އޮޑޯއި ވަނީ ވައިރަހުން ރަނގަޅުވެފައެވެ.\nއިނގިރޭސިވިލާތުގެ 29،000 އަށްވުރެ ގިނަ މީހުންނަށް މިހާތަނަށް މި ވައިރަސް ޖެހިފައިވާއިރު، މި ވައިރަސް ޖެހިގެން އިނގިރޭސިވިލާތުން 4،000 އަށްވުރެ ގިނަ މީހުން ވަނީ މަރުވެފައެވެ.\nރެޑް ކްރެސެންޓުން ބިދޭސީންނަށް އެހީވުމަށް ހުޅުވާލި ފަންޑަށް 1.3 މިލިއަން ރުފިޔާ!


Ehen Raeesunnai Yameen Thafaath Kamah Vidhaalhuve Emanikfaan Ge Saabithkamah Thaureef Kohfi - Vaguthu\nއެހެން ރައީސުންނާއި ޔާމީން ތަފާތުކަމަށް ވިދާޅުވެ އެމަނިކުފާނުގެ ސާބިތުކަމަށް ތައުރީފްކޮށްފި\n7 މަސް ކުރިން ( ޖުލައި 21, 2019 )\nކުރީގެ ރައީސް ޔާމީން ކްރިމިނަލް ކޯޓުން ނިކުމެ ވަޑައިގަންނަވަނީ – ފޮޓޯ: މިހާރު\nމިއަދު ކުރީގެ ރައީސް އަބްދުﷲ ޔާމީން ކްރިމިނަލް ކޯޓުގައި ދައްކުވައި ދެއްވީ ރާއްޖޭގައި ކުރިން ވެރިކަން ކުރެއްވި ބޭފުޅުންނާއި އެމަނިކުފާނު ތަފާތު ކަންކަމަށް ވިދާޅުވީ ޕީޕީއެމް އާއި ޕީއެންސީ އިން ޔާމީންގެ ސާބިތުކަމަށް ތައުރީފް ކޮށްފިއެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި ޕީއެންސީގެ ރައީސް އަބްދުލްރަހީމް އަބްދުﷲ (އަދުރޭ) ވިދާޅުވީ ރާއްޖޭގައި ކުރިން ވެރިކަން ކުރެއްވި ބޭފުޅުން ތަންތަނަށް ގެންދިއުމުން ތިއްބެވީ ހަނު ކަމަށެވެ. އަދުރޭ ވިދާޅުވީ ކުރީގެ ރައީސް މައުމޫން އަބްދުލްގައްޔޫމާއި ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު ހަނު ހުންނެވި ކަމަށް ވިދާޅުވެ އެވެ.\nފެބްރުއަރީ 01 ގެ އަމުރާއި ގުޅިގެން މައުމޫން ހައްޔަރުކޮށް ސުވާލު ކުރުމުން އެމަނިކުފާނު އިހްތިޔާރު ކުރެއްވީ ހަނު ހުރުމުގެ ޙައްޤުގެ ބޭނުން ކުރައްވާފައެވެ.\nއަދުރޭ ވިދާޅުވީ ޔާމީންގެ ވަކީލުން ކޯޓުގައި ތިއްބަވަނިކޮށް، ތެދުވެވަޑައިގެން އެމަނިކުފާނަށް ކުރެވޭ ތުހުމަތުތަކުން ބަރީއަވުމުން ގެންދެވި މަންޒަރުން އޔާމީނަކީ ދިވެހިން ބޭނުންވާ ކަހަލަ ލީޑަރެއް ކަން ހާމަވި ކަމަށެވެ.\n"މިއަދުގެ ޝަރީއަތުން ވެސް މި އެނގުނުކަމަކީ ރައީސް ޔާމީންގެ ސާބިތުކަން. މީގެ ކުރިން ވެރިކަން ކުރައްވާފައި ތިއްބެވި ބޭފުޅުން ކޯޓަށް ހާޒިރު ކުރުމުން ތިއްބެވީ ހަނު. ނަމަވެސް މިއަދު ރައީސް ޔާމީން ކޯޓަށް ވަޑައިގެން އެމަނިކުފާނުގެ ވަކީލުން ވެސް ތިއްބަވަނިކޮށް ސީދާ އެމަނިކުފާނަށް ކުރެވޭ ތުހުމަތުތަކުން ބަރީއަވާން ވާހަކަ ދެއްކެވީ. އެއީ އަޅުގަނޑުމެން ބޭނުންވާ ލީޑަރުންނަކީ،" އަދުރޭ ވިދާޅުވިއެވެ.\nއަދުރޭ މިއަދު ވަނީ އިދިކޮޅު ފަރާތްތަކުން އެއްވުމަށް ތައްޔާރުވަމުންދާ ކަން ވެސް ހާމަކުރައްވާފައެވެ. ކާނިވާ ސަރަހައްދުގައި އިދިކޮޅު ފަރާތްތަކުން ބޭއްވި ޖަލްސާގައި ޔާމީން ބައިވެރިވެވަޑައިގެން، ހަގީގަތް ހާމަކޮށްދިނުމުން ރައްޔިތުންނަށް އާ ރޫހެއް ލިބިފައިވާ ކަމަށް އަދުރޭ ވިދާޅުވިއެވެ.\n"ޔާމީން ދެއްކެވި ސާބިތު ހެކި، ރައްޔިތުން ބަލައިގަންނަ އެއްޗަކަށްވެއްޖެ. އޭގެ ނަތީޖާއެއްގެ ގޮތުން ސިޔާސީ އެކިއެކި ޕްރެޝަރުތަކާ އަޅުގަނޑުމެންނަށް ކުރިމަތިވޭ. ޕީޕީއެމް އާއި ޕީއެންސީ އޮތީ ގައުމާއި ރައްޔިތުންގެ ހައްގުގައި ކުރަން ޖެހުނު ކޮންމެ މަސައްކަތެއް ކުރަން ތައްޔާރަށް،" އަދުރޭ ވިދާޅުވި އެވެ.\nޔާމީންގެ މައްޗަށް ދައުލަތުން އުފުލާފައިވާ މަނީ ލޯންޑްރިންގެ ދައުވާގެ އިންތިދާޢީ އަޑުއެހުންތައް ނިންމާލުމަށް ފަހު މިއަދު ވަނީ އެމައްސަލައިގެ ޝަރީޢަތް ފަށާފައެވެ.\nރައީސް ޔާމީން ސަރުކާރަށްވުރެ މި ސަރުކާރު ކޮރަޕްޓު: އުމަރު\nހިތުގެ ޑޮކްޓަރަކަށް ދައްކަން ރައީސް ޔާމީން މާލެ ގެނެސްފި\nކުށް ހީއެއް ނުކުރާތި، ޔާމީން އަލުން ވެރިކަމަށް އަރާނެ: ސައީދު\nޖުލައި 21, 2019 23:09\n800 މިލިޔަން ޑޮލަރުގެ މައްސަލަ އަށް ވުރެ ޖޯކު މައްސަލައެއް. ނިމިގެން ދާނީ ދައުލަތުގެ ވަކީލުން ލަދު ގަންނަވާފައި. މި މައްސަލަ ނިމިގެން ދާނީ ރައީސް ޔާމީން ގެ މަގްބޫލްކަން ބޮޑުތަނުން އިތުރު ވެގެން.\nޖުލައި 22, 2019 19:30\nހަނު ތިބީ އެކަނިތަ؟ ކޯޓު ކުރިމައްޗަށް ވެއްޓިގަނެ އިދިފުށަށް ދަމާ އަނގައިން ފޮނު އަރުވާވެސް ހެދިއެއްނު ވައްކަން ސާބިތުވެފަ ހުރި ބޮޑު ވަގަކު\nޖުލައި 21, 2019 23:32\nތީ ޖަމީލާ އުމަރާ އަޑީގަ ތިބެގެން އަދުރޭ ލައްވާ އަނބުރާ ގޭސްގަނޑެއް! ބޭނުމަކީ ރައީސް ޔާމީން ޖަލައްލުމަށްފަހު ޕީޕީއެމް ދަމައިގަތުން!\nޖުލައި 21, 2019 23:36\nދޮގުހެކި އުފަންކޮއްގެން ހެކި ހަދައިގެން ކާމިޔާބުވުމަކީ ދުނުކަމެއް ނަސްރުލިބޭނީ ހައްޤައް ރައީސް ނަސީދުމެނައް ތެދެއް ހެދުމަކީ ވަރައްވެސް އުނދަގޫ ކަމެއް!\nޖުލައި 21, 2019 23:39\nއެހެން ރައީސުންނާ ޚިލާފަށް ޔާމީނު މަހެން ވައްކަން ކުރި. މިކޮމެންޓް ޖަހަން ކެރޭނެބާ؟\nއަމީރު މަގު ވަގު\nޖުލައި 22, 2019 19:16\nތިއޮތީ ޖަހާފަ. ވައްކަން ސާބިތުވެ، ޓެރަރިޒަމް ސާބިތުވެފަ ހުރި ވަގު ޓެރަރިސްޓަކުވެސް އެބައުޅޭ ރައީސްކަން ކުރި މީހުން ތެރޭ. ކެރޭނެތަ މި ކިޔާލަން. ޕްލީޒް ހަޖަމް.\nޖުލައި 21, 2019 23:42\nއެކައުންޱައްވަގު ފައިސާ ޖަމާކުރިފަރާތް ކުއްވެރިނުވެފާ އެކައުންޱުގެ ވެރިފަރާތް ކުއްވެރިވުމީ އަރތެއްދޯ؟\nޖުލައި 22, 2019 10:08\nއެކައުންޓުގެ ވެރިފަރާތައް ނޭނގި އެކުންޓަށް ފައިސާ ޖަމާވުން އެއީ މާ ބޮޑު ޖޯކެއް.\nމާތްކަލާނގެއާ ވަކީލު. ކަލޭ ފެންވަރު މީހުން ކޮމެންޓް ކޮށް އުޅޭތީ މަށެއްނު މި ޖެހުނީ ލަދުގަންނަން. ބޭންކް އެކައުންޓޭ ކިޔާއުޅެނީ ގަހެއްގަ އަޅާ މޭވާއަކަށް. އޭގެ މޭވައެއް ނުދެކެން ދޯ ދުވަހަކުވެސް.\nޖުލައި 21, 2019 23:58\nيارب العالمين ކެހިވެރިންގެ މަކަރުވެރި ލޯތަކުން ސަލާމަތްކޮށް އެމަނިކުފާނަށް ސާބިތުކަން ދެއްވާށި.آمين\nޖުލައި 22, 2019 02:42\nމިއަދު މިފެނުނީ އަސްލު ގަޓުހުރި ރައިސް މިކަހަލަ ރައީސުން މިގައުމައް ބޭނުން ވަނީ މިއަދު ރައިސް ޔާމީން ގައުމައް ދައްކަވާ ދެއްވައިފި އެމަނިކުފަނުގެ ގާބިލް ކަމާ ތެދުވެރިކަން. ސާބަސް ރައިސް ޔާމީން\nޖުލައި 22, 2019 06:37\nހެހެ ތައުރީފްނުކޮށް އަދުރޭމެން ކުރާނެ ކަމެއް ނޯންނާނެ\nސަބަބަކީ ކިހިނެއްތޯ އަށްމިލިޔަން ރުފިޔާދީފަ ރެހެހެންދި\nދެފުލެޓް ގަންނާނީ ވިދާޅުވެ ދެއްވާ ..އަސްލު އެއީވެސް\nޔާމީނަށް ހެޔޮއެދިގެން ކުރާކަމެއްނޫން\nޖުލައި 22, 2019 08:06\nމިއީ ހަމަ އިންޑިޔާއިން ވެރިކަމަށް ގެނެސްތިބި ބަޔަކު އިންޑިޔާގެ ބަދަލު ހިފުމަށް އެހީތެރިވެދިނުމަށް ހިންގާ ޖަރީމާއެއް. އިދިކޮޅު ފަރާތްތަކުން މިކަމުގައި އަޑުގަދަ ކުރަންފަށަންވީ. ސޯޝަލް މީޑިޔާއާއި، ޓީވީއާޢި، ރަށްރަށުގައި ތިބި އިދިކޮޅު ސަޕޯޓަރުން، ރަށު ފެންވަރުގައި މަގުތަކަށް ނުކުމެ ކޮންމެ ދުވަހަކު، މިހިންގާ ޖަރީމާއާ ދެކޮޅު ހަދަންފަށަންވީ. މިގައުމުގެ ޝަރަފު ގެއްލުވާލުމަށް އިންޑިޔާއާއި، އިސްލާމީ ގައުމުތަކުގެ އަދުއްވުން ހިންގާ ޖަރީމާއަކީ، ވެރިކަން ކުރާ ކޮންމެ މީހަކު މެރުމުގެ ނުވަތަ ޖަލުގައި ތެޅުވުމުގެ ނުބައިނުލަފާ ބަދަލުހިފުމުގެ ގޮތްގަނޑު.\nޖުލައި 22, 2019 10:06\nތަފާތަކީ އަދުރޭ ހުރިހާ އެއްޗެއް ޔާމީނައްދީ ދޮން ބަފާކަން ވެސް ދީ ދެ ބޮފާއިން ވެގެން ގައުމުގެ ހަޒާނާ ބަޑުއެޅުން\nޖުލައި 22, 2019 19:22\nމިތާ ކޮމެންޓް ކުރާ މީހުން ނުދަންނަ ބަހުރުވައަކުން ބޮފާބޮފާ ކިޔާފަ ލިޔާނެ ކަމެއް ނެތް. ތިކިޔާ އެއްޗެއް އެނގޭ މީހަކު މިތާ ނެތް.\nޖުލައި 26, 2019 11:41\nތިބުނީ ވަރަށް ބޮޑު ތެދެއް.\nޖުލައި 22, 2019 11:34\nމިގައުމަށް ފަޚުވެރިކަމާއެކު ދެމިއޮތުމުގެ ޙައްޤާއި ރައްޔިތުން މަތިހަށިނަގައިގެން އަމިއްލަފައިމަތީ ބަކަކު ދޭއެއްޗަކަށް ބޮރޯސާނުވެ ދިރިއުޅުމުގެ ހެއުވިސްނުން ވިސްނައިދެއްވި ހަމައެކަނި ލީޑަރަކީ ރައީސް ޔާމީނު\nޖުލައި 22, 2019 12:24\nއަޅުގަނޑަށް ފެންނަނީ ރައީސް ލޯޔަރަކަށް ވުމަށް ވަރަށް ފުރިހަމައަށް ވާހަކަ ދައްކަވާ ސީދާ ސާދާކޮށް ވަރަށް ޝުއުވެރިވޭ ވާހަކަ ދައްކަވާއިރު އަޑުއަހަން އަދި ބަލާލަންވެސް\nޖުލައި 27, 2019 10:30\nހަނުހުރީ ކޯޓަކުނޫން. ކޯޓުގައި މައުމޫނުވެސް ނަޝީދުވެސް ވާހަކަ ދެއްކި. ހަނު ތިބީ ފުލުސްއޮފީހުގެ ތަހުގީގުގައި. އަދުރޭގެ ހޭބަލިކަން ހާދަބޮޑޭ ދޯ.


ޑެލިވަރީ ކުރާ ބަންގްލަދޭޝް މީހާގެ އަގު ވަޒަން ކުރީ ގޮށްމުށުން، ޑޮކްޓަރު ވެސް ފެންކަޅިވެފައި! – Dhen.mv\nމަރްޔަމް ވަޙީދާ April 20, 2020 - 1:06 pm\nގައުމުގައި މަސައްކަތް ކުރާ ބިދޭސީންނަކީ ހަމަ އަހަރެމެންގެ ފަސޭހައަށް އަހަރެމެންގެ އެހީތެރިކަމެއް ގެނެސްފައިތިބި މީހުންނެވެ. އެމީހުން ވަމުންދާ އެހީތެރިކަމުގެ އަގު، އިންސާނިއްޔަތާ ޚިލާފު ދަށު ދަރަޖައިގެ އަމަލުތަކުން ދެމުން ދިއުމަކީ ގައުމީ މައްސަލައެއްގެ ގޮތުގައި ގިނަ ބަޔަކު ދަނީ ފާހަގަކުރަމުންނެވެ.\nމިފަހަރު ވެސް މިއޮތީ ދިވެހިންތަކެއް ބިދޭސީއަކާ މެދު އަމަލުކުރި އިހާނެތި ގޮތެއްގެ ވާހަކައެކެވެ. އައިޖީއެމްއެޗް ފްލޫ ޑެސްކްގައި މަސައްކަތް ކުރި ޑޮކްޓަރެއް ކަމަށްވާ މުހައްމަދު އުބައިދުﷲ ފާއިޒް ފޭސްބުކްގައި ކުރެއްވި ޕޯސްޓެއްގައި އޭނާ ބެއްލެވި ބަންގްލަދޭޝީ ބަލިމީހެއްގެ ވާހަކަ ވަނީ ކިޔައިދީފައެވެ.\n"އޭނާ ފިހާރައިގެ ޑެލިވަރީ ނިންމާފައި ގެއަށް ދަނިކޮށް ބަޔަކު އޭނާ ހުއްޓުވި. އެހީ ކަލޭ ކޮންތާކަށްހޭ ތި ދަނީ. ބަންގްލަދޭޝް މީހާ ޖަވާބުގައި ބުނީ ޑެލިވަރީ ނިންމާފާ ގެއަށް، ދެން އެމީހުންގެ ތެރެއިން އެކަކު އޭނާގެ ވާތު ލޯ ކައިރީ ޖަހާފައި ބުނީ އަދިވެސް ބޭރުގައި އުޅޭ." ޑރ. އުބައިދުﷲ ހިއްސާ ކުރެއްވިއެވެ.\nއޭނާ ވިދާޅުވީ ކިރިޔާވެސް ވެވުނު އެހީއަކީ އޭނާގެ ތަދަށް ބޭހެއް ލިޔެދިނުން ކަމަށެވެ. އަދި ރާއްޖޭގައި އެފަދަ މީހުން އުޅޭތީ ވަރަށް ދެރަވާ ކަމަށް އެ ބަންގްލަދޭޝް މީހާ ކައިރީ ބުނިން ކަމަށް ޑރ. ވިދާޅުވިއެވެ.\n"އެމީހުން މިއޮތް ހާލަތުގައި ވެސް އެ އުޅެނީ އެކި ގޭގެޔަށް މުދާ ޑެލިވަރ ކޮއްދިނުމުގައި ؛އެމީހުންނަކީ ޑޮކްޓަރުންނާއި، ނަރުހުންނާއި، ސިފައިންނާ، ފުލުހުން ހެން މިކަމުގެ ކުރީ ސަފުގައި މަސައްކަތް ކުރާ މީހުން. އެމީހުންގެ މަސައްކަތަށް ތަޢުރީފު ހައްގު. އެމީހުންނަށް އިހުތިރާމް ކުރައްވާ." ޑރ. އުބައިދުﷲ ވިދާޅުވިއެވެ.\nރޭ ބޭއްވި ކޮވިޑް-19 އިގެ ނޫސްވެރިންގެ ބައްދަލުވުމަށް އާ އޮންލައިން ނޫހެއްގެ ފަރާތުން ވަދެ އިން މީހަކު ކުރި ސުވާލެއްގައި ބަންގްލަދޭޝްގެ ރައްޔިތުންނަށް ނިސްބަތްކޮށް "ބަންގާޅީން" ކަމަށް އިޝާރާތްކޮށް ދަށްކޮށްލުމުގެ ރާގަކަށް ސުވާލެއް ކުރިއަށް ގެންދަން ފެށުމުން ޑރ. ނަޒްލާ ރަފީގު ވަނީ އޭނާގެ ސުވާލު ހުއްޓުވާފަ އެވެ.\nނަޒްލާ ވިދާޅުވީ ބަންގްލަދޭޝް މީހުން ރާއްޖޭގައި އުޅެމުން އަންނަ ހާލަތަކީ ދިވެހިން ޒިންމާ ނަގަން ޖެހޭ ކަމެއް ކަމަށެވެ. އެމީހުން ރާއްޖެ ގެނެސް އެ ހާލަތަށް ދޫކޮށްލީ ވެސް ހަމަ ދިވެހިން ކަމަށެވެ.\nރާއްޖޭގައި ކޮވިޑް-19 ބަލި، 17 ބަންގްލަދޭޝް މީހަކަށް ވަނީ ޖެހިފަ އެވެ. އެ ގައުމުން ވެސް މިހާރު ވަނީ ރާއްޖެއަށް އެހީތެރިކަން ފޯރުކޮށްދޭން ނިންމާފަ އެވެ. އެގޮތުން 10 ޓަނުގެ އެހީ ވަނީ ފޮނުވާފަ އެވެ. އޭގެ އިތުރުން މެޑިކަލް ޓީމެއް ވެސް ފޮނުވަން ވަނީ ނިންމާފަ އެވެ.\n"ޑުޕަ ފިފްޓީން" މަޅި ފުޓްސަލް ޗެލެންޖު: ކޭއެޗް ޔުނައިޓެޑް ބަލިކޮށް މަސްއޮޑި އެސްސީއިން ދެވަނަ ބުރާއި ގާތަށް\nކޮވިޑް-19: މިއަދު ރާއްޖެއިން ފައްސިވީ އަދަދު ވަރަށް މަތި، 108 މީހުން!\nވަރުން ދަވަންގެ އަންހެން ފޭނުންގެ ހިތްހަލާކު ކޮށްލައިފި\nމާލޭގެ އުސް އިމާރާތަކުން މީހަކު ވެއްޓިއްޖެ


މުވައްޒަފުންގެ ގޮތުގައި ރޮބަޓުން ތިބޭ ހޮޓަލެއް ހުޅުވަނީ — Ihavandhoo.com\nމުވައްޒަފުންގެ ގޮތުގައި ރޮބަޓުން ތިބޭ ހޮޓަލެއް ހުޅުވަނީ\n15 ފެބުރުއަރީ 2015 1 ޢަބުދުﷲ ޙަމީދު\nރޮބަޓު ބޭނުންކޮށްގެން ޚިދުމަތްދޭ ހޮޓަލެއް ހުޅުވުމަށް ޖަޕާނުން ތައްޔާރުވަމުން އެބަދެއެވެ. މިއަހަރުގެ ޖުލައިމަހު ނަގަސާކީ ގައި ހުޅުވާ ހުއިސް ޓެން ބޮސްކް އަކީ މުޅި ދުނިޔޭގައިވެސް ރޮބަޓު މުވައްޒަފުން ބޭނުންކޮށްގެން ކަސްޓަމަރުންނަށް ޚިދުމަތް ދޭނޭ ފުރަތަމަ ހޮޓަލެވެ.\nދެފަންގިފިލާއަށް އިމާރާތްކޮށްފައިވާ މި ހޮޓާ ހުޅުވުމަށް މިހާރު ނިންމާފައިވަނީ ޖުލައި 17 ގައެވެ. ޖަޕާންޓައިމްސްއާ ހަވާލާދީ ޓްރެވެލް އޭޝިޔާވަން އިން ބުނެފައިވަނީ މިހޮޓަލުގައި އާންމުކޮށް ހޮޓާތަކުގައި ބޭނުންކުރާ ތަޅުދނަޑީގެ ބަދަލުގައި ކަސްޓަމަރުގެ މޫނު ދެނެގަނެ ޚިދުމަތް ދޭނެ ކަމަށެވެ.\nރޮބަޓުން ރިސެޕްޝަނިސްޓުގައި ޚިދުމަތް ދިނުމުގެ އިތުރުން، ކޮޓަރިތައް ސާފުކުރުންފަދަ މަސައްކަތުގައި ހަރަކާތްތެރިވާނެ ކަމަށް ވެއެވެ. ނޫސްކޮންފަރެންސެއްގައި ވާހަކަ ދައްކަމުން ހޮޓާ ތައްޔާރުކުރަމުންދާ ކުންފުނީގެ ރައީސް ހައިޑޯ ސަވާޑާ ބުނެފައިވަނީ ކުރިއަށްއޮތްތަނުގައި ހޮޓަލުގެ 90 އިންސައްތަ މުވައްޒަފުންނަކީ ރޮބަޓުން ކަމުގައި ހެދުމަށް ބޭނުންވާ ކަމަށެވެ. މިހޮޓަލުގައި އަގަކީ ސިންގަލް ރޫމެއް ރެއަކަށް 7000 ޔެން ( 909 ދިވެހި ރުފިޔާ) އެވެ. ޑަބަލް ރޫމެއްގެ އަގަކީ ރެއަކަށް 9000 ޔެން (1156 ދިވެހި ރުފިޔާ އެވެ)\nމަޢުލޫމާތު މުޅިން ނުބައި․․․ އެއީ ހެންނާ ހޮޓެލް․․\n– 28 ޖޫން 2015 1 0


(31 ޖުލައި 2017 އާ ގުޅޭ)\n"އެންމެންވީ ތިރީގަ. އާދޭ ދާން. ތިއްތަ އެބައުޅޭ ދޯ ސާރާ ކައިރީ." ވަރުދާގެ އަތުގައި ހިފުމަށް ނާދިޔާ އަތްދިއްކޮށްލިއެވެ. ނާދިޔާގެ ސުވާލަށް ބޮލުގެ އިޝާރާތުން އާނއެކޭ ބުނިއިރު އެ ސުވާލަށްވުރެން މުހިއްމު ގޮތެއްގައި ވަރުދާއަށް ވިސްނުނީ އެހެން ކަމެކެވެ. އެއް ދޮންތަގެ ބަދަލުގައި ދެ ދޮންތަވެސް އޭނައަށް ލިބުނީއޭ ވަރުދާ ހިތަށް އެރިއެވެ.\nފާޅުކުރަން ބޭނުން ނުވާ ހިނިތުންވުމަކުން ވަރުދާގެ ލޮލުގެ ވިދުން ގަދަވެގެން ދިޔައެވެ. ނާދިޔާ ދިއްކޮށްގެން ހުރި އަތުގައި ވަރުދާ ގޮސް ހިފީ ޚުދު ވަރުދާގެ ދޮންތަގެ އަތުގައިވެސް ހިފާނެހާ ގާތްކަމާއެކުގައެވެ.\n"އެއީ ކީއްވެ އެންމެން ތިރިޔަށް ދިޔައީ. ބަޔަކު އައީތަ؟" ކޮޓަރީގައި އެވީ ކުޑަވަގުތުކޮޅުގެ ފަހުން ނުކުތްއިރު އެ ބޮޑު ސިޓިންރޫމް ހުހަށް އޮތުމުން އުފެދުނު ސުވާލު ވަރުދާ ކުރީ ނާދިޔާއާއެވެ.\n"ނޫނޭ. ނާޝިދު ކޮއްކޮ ބުނެފި ވަރުދާ ގޮވައިގެން ދުއްވާލަންދާ ވާހަކަ. ދެން އެހެންވީމަ ދޮންތަމެންވެސް ތިބޭނެ ކަމެއް ނެތެއްނު ގޭތެރޭގަ. އެހެންވެ އެންމެންވެސް ތިރިއަށް ފޭބީ. މިގަޑީގަ ވަރަށް ހިތްގައިމުވާނެ ހިނގާލަންދާން." ސިޑިން ފޭބިއިރުވެސް ނާދިޔާ ހުރީ ފަހަރި އަތުގައި ހިފައިގެންނެވެ.\nވަރުދާ ކުޑަކޮށް ލަދުގަތެވެ. ނާޝިދު އޭނަ ގޮވައިގެން ދުއްވާލަން ދާވަހަކަ ޢާއިލާ އެންމެން ކައިރީ ބުނާނެ ކަމަކަށް އޭނަ ހީނުކުރެއެވެ. އޭނަ ހީކުރީ އެކަން އެނގޭނީ ނާޝިދުއާއި އޭނައާއި ދެމީހުންނަށް އެކަނި ކަމަށެވެ. އޭނަ ހީކުރީ އެއީ އެދެމީހުންގެ ސިއްރެއް ކަމަށެވެ.\n"އާނ މިއައީނު." ވަރުދާ އާއި ނާދިޔާ އައިތަން ފެނުނީ އެންމެ ފުރަތަމަ ނާއިލާއަށެވެ. ނުހުރެވިގެން ބުނި މީހެއްފަދައިން އެ ވާހަކަ ނާއިލާ އިޢުލާން ކުރުމާއެކު އެންމެން އެ ދިމާލަށް ބަލަން ފެށިއެވެ.\nއެވަގުތު ވަރުދާގެ މޫނުގެ ކުލަބަދަލުވިތަން އެތަނުގައި ތިބި ގިނަ މީހުންނަށް ފެނުނެވެ. އެ އެންމެން އޭނަގެ އިންތިޒާރުގައި ތިބުމުން ވަރުދާ ލަދުގަތީއެވެ. މޫނު ދިޔައީ ރަތްވެގެންނެވެ. ވަރުދާގެ ބޮޑުބޭބެ ވަސީމް ފިޔަވައި ކުރިން ގޭތެރޭގައި ތިބިހާ ބަޔަކު އެތަނުގައި ތިއްބެވެ. ވަރުދާއަށް ވަރަށް އެހެން ކަހަލަ އިހްސާސެއް ކުރެވުނެވެ. ޚުދު ތިމާއަކީ އެ ފެންވަރުގެ މީހެއް ނޫނޭ ހިތަށް އަރާވަރުން، ނާޝިދުގެ ޢާއިލާގެ މީހުންގެ އެގާތްކަމާއި އެމީހުން އެ ދޭ ޚާއްޞަކަން ބަލައިގަންނަން ވަރުދާ ލަދުގަންނަނީއެވެ. އަމިއްލަ ނަފްސާ އަޅާ ކިޔެނީ މިވަގުތުގެ ޙާލަތާއެވެ. ބުއްދިއަށް ޤަބޫލުކުރަން އުނދަގޫވަނީއެވެ. ހޯދަން ބޭނުންވެގެން އުޅުނު ހުރިހާ އެއްޗެއް ލިބިފައިވާތަން ފެނުމުންވެސް ހިތުގައި ކަންބޮޑުވުމެއް އުފެދުނެވެ.\nހަދަންވީ ކިހިނެއްކަމެއް ވަރުދާއަކަށް ނޭނގުނެވެ. ފައިތިލައާއި ހަމައަށް އޮތް ދިގު ހެދުމުގައި އެއްއަތުން ހިފަހައްޓައިގެން ހުރި ގޮތުން، ވރުދާ އެހެރީ ރަކިވެފައިކަން އެންމެންނަށްވެސް އެނގުނެވެ. ހީވަނީ ކޮންމެ މީހަކުވެސް ވަރުދާގެ ސާދާ ރީތިކަމާއި އެ ޢާއިލާއަށް ވަރުދާ ލިބުނީތީ އުފާ ފާޅުކުރަމުން ދާހެންނެވެ. ވަރުދާ ކިތަންމެ ރަކިވެފައި ހުއްޓަސް އެކަކުވެސް ދުރަކަށް ނުބަލައެވެ. އަދި ހަމަ އެހެން އެކަކުވެސް ކުރިއަށް ޖެހި ވަރުދާއާއި ވާހަކަ ދއްކާކަށްވެސް ނޫޅެއެވެ. ކުރިއަށް ޖެހި ވަރުދާއާއި އިސްވެ ވާހަކަ ދެއްކީ އޭނަގެ އަސްލު ދޮންތައެވެ. ވިސާމާއެވެ.\n"ދެންވެސް އަވަހަށް ދޭބަލަ." ވަރުދާގެ ބުރަކަށީގައި މަޑުމަޑުން ވިކާލަމުން ވިސާމާ މިހެން ބުނެލީ ސިއްރުސިއްރުންނެވެ. ވަރުދާ ދިޔައީ ސިއްސައިގެންނެވެ. އެ ބުނި އެއްޗަކުން ނޫނެވެ. ދޮންތަ އޭނަ ގައިގައި ވިކައިގަތުމުން ސިހުނީއެވެ.\n"ދޮންތައަށް ހީވަނީ ނާޝިދު އަކީ ވަރުދާ ދެކެ ވަރަށް ލޯބިވާ މީހެއްހެން. ނޫނޭ. ވަރުދާ ދެކެ އެންމެ ލޯބިވާ އިންސާނާހެން ދޮންތައަށް ހީވަނީ. ނާޝިދުގެ ބަސް އަހާތި. ރުޅިއައިސް ދެބަސްނުވާތި." ބަލާމީހުންނަށް ފެނުނީ ވަރުދާގެ ދޮންތަ ވަރުދާގެ ހެދުމުގެ އަތުކުރި ރީތިކޮށްދިން ތަނެވެ. ނަމަވެސް އެއީ ވިސާމާ ދެއްކި މަންޒަރެކެވެ. ވިސާމާ އެ ހޯދީ ކިތަންމެ އިރަކުއްސުރެ އޭނަ ބުނަން ބޭނުންވެފައި ހުރި އެއްޗެއް ބުނުމުގެ ފުރުޞަތެކެވެ.\nވިސާމާ އެގެއަށް އައީއްސުރެންވެސް ވިސާމާއަށް ފެނުނީ އޭނަގެ ކޮއްކޮ ކައިވެނީގެ ދުވަހުވެސް ވަރަށް "ސާދާ" ގޮތަކަށް އުޅުނު ތަނެވެ. ތިމާވެސް ލޯބިވާ މީހަކާ ކައިވެނި ކުރެވޭ އެހެން އަންހެންކުދިންފަދައިން ތުއިވެގެން ތިއްތިދެއްކޭހިތުން ވަރުދާ އުޅޭތަނެއް ނުފެނެއެވެ. ވަރުދާގެ ޙަޔާތުގެ ދުވަސްތައް ދިޔަގޮތް ވިސާމާއަށް އެނގޭތީ ވަރުދާގެ ކިބައިން އެގޮތްތައް ފެނުމަކުން މާ ބޮޑު ހައިރާންކަމެއް ވިސާމާއަށް ނުލިބެއެވެ.\nއެހެންނަމަވެސް ވަރުދާ ދެކެ ނާޝިދު ވާ ލޯބި ވަރުދާއަށް ނޭނގި އޮންނާކަށް ވިސާމާ ބޭނުމެއް ނުވިއެވެ. އޭނަގެ ކޮއްކޮދެކެ ނާޝިދު ވާ ލޯބި އެ ކޮއްކޮއަށް އެނގޭހެން ވިސާމާއަށް ހީނުވެއެވެ. އެގޭގައި ވިސާމާއަށް ހޭދަކުރެވުނު އެ މަދުގަޑިކޮޅުގެ ތެރޭގައި، ނާޝިދުގެ ލޯ ވަރުދާ ވަށައިގެން ދައުރުވި ގޮތާއި، ވަރުދާއާއި ދިމާލަށް ނާޝިދު އެ ބަލާލާ ބަލާލުމުގައި އެ ހުންނަ ކުލުނުވެރިކަމާއި އެކުވެފައި ހުންނަ އާދަޔާއި ޚިލާފު ޝައުޤުގެ ބޮޑުކަމުން، ނާޝިދުގެ ހިތުގައި ވަރުދާއަށްޓަކައި ދެވިފައިވާ މަޤާމަކީ އާދައިގެ މަޤާމެއްނޫންކަން ވިސާމާއަށް ވިސްނުނެވެ. އޭނަގެ ކޮއްކޮ ދެކެ ނާޝިދު އެވަނީ އާދައިގެ ލޯތްބެއް ނޫންކަން ވިސާމާއަށް ޔަޤީންވިއެވެ. އެފަދަ ލޯތްބެއްގެ މިލްކުވެރިއަކަށް އޭނަގެ ނިކަމެތި ކޮއްކޮ ވުމަކީ އެ ކޮއްކޮއަށްޓަކައި މި ދުނިޔެއިން ލިބޭނެ އެންމެ މަތިވެރި އުފާކަމަށް ވިސާމާއަށް ޤަބޫލުކުރެވުނުލެއް ބޮޑުކަމުން، ވަރުދާގެ ސަމާލުކަމަށް އެކަން ގެނެސްދޭން ވިސާމާ ނިންމިއެވެ.\n"ދޮންތަވެސް ހީކުރަނީ އަހަންނަށް އެނގެނީ ރުޅިއެކަނިކަމަށް ދޯ؟" ވިސާމާގެ މޫނުން ފެނުނު އަސަރަށް ބަލަން ހުރެ އެ ދެއްކި ވާހަކަ ކަނުލާ އަޑުއަހާފައި ވަރުދާއަށް އެ ސުވާލުކޮށްލެވުނީ ދެރަވެފައި ހުރި އަޑަކުންނެވެ. ވަރުދާ ދެރަވިވަރު ފެނުމުން ކުޑައިރުކޮޅަކަށް ވިސާމާއަށްވެސް ހުއްޓެވުނެވެ.\n"ނޫން ނޫން ނޫން. ދޮންތަ މި ބުނީ އެހެނެއް ނޫން. އެކަމަކު ދޮންތައަށް އެނގޭ ކުރިން ކަންކަން ވެފައި ހުރި ގޮތުން ވަރަށް އަވަހަށް މައްސަލަތަކާއި ދުރަށް ދާން ވަރުދާ މަސައްކަތް ކުރާނެކަން. އެހެންވެ ދޮންތަ އެހެން މިބުނީ. އެއްގޮތަކަށްވެސް......ގޯސްކޮށް ހީނުކުރައްޗޭ. ވަރުދާއަށް އެނގެއެއްނު ދޮންތައެއް ނޭދޭނެކަން ވަރުދާއަށް ދެރައެއް. ގަބޫލުކުރަންތަ އެކަން." ވަރުދާގެ ދެއަތްތިލައިގައި ހިފައި ބާރުކޮށްލަމުން ވިސާމާ އެހިއެވެ. އާނއެކޭ ބުނުމުގެ ގޮތުން ލުއި ޙަރަކާތަކާއެކު ވަރުދާ ބޯ ޖަހާލީ އިތުރު ފަސްޖެހުމެއްވެސް ނެތިއެވެ. ވަރުދާގެ ދޮންތައަކީ މިއަދާއި ހަމައަށްވެސް ވަރުދާއަށް އެންމެ މުހިއްމު އިންސާނާއެވެ. ދެބެއިން ބޮޑުވީ ދުރުގައި ތިބެގެން ކަމަށްވިޔަސް، ކީއްވެގެންކަމެއް ޚުދު ވަރުދާއަށްވެސް ނޭނގެއެވެ. ދޮންތައާއި ދޭތެރޭގައި އޭނަގެ ހިތުގައި ދުވަހަކުވެސް ޝައްކެއް ނުއުފެދެއެވެ.\n"އެހެންވިއްޔާ ޝައްކު ނުކުރާތި. ޝައްކަކީ ކޮންމެ ގުޅުމެއްގެވެސް ހަލާކު." ކޮންމެ ގެއެއްގައިވެސް ހުންނަ ދޮންތަ އަބަދުވެސް ޢުމުރަށްވުރެ ހަރު ވާހަކަ ދައްކަން ދަސްވެފައި މިހުންނަނީ ކިހިނެއްބާއޭ ވަރުދާގެ ހިތަށް އެރިއެވެ.\n"ތިއްތަ އަތުގަ ސާރާ އިނީ. ފަހަރެއްގަ ވަރަށް ރޮއިފާނެކަންނޭނގެ. ދޮންތަ ބަލާލަދެނަން ދޯ. " ވަރުދާވެސް އެހާ ސިއްރުސިއްރުން ވިސާމާ އާއި ވާހަކަ ދައްކަމުން ދިޔައެވެ. ފަހަރެއްގައިވެސް އެ ވާހަކަތައް ނާޝިދުގެ ޢާއިލާ މީހަކަށް އިވިއްޖެނަމަ ހިތްކުޑަވެދާނެތީ ވަރަށް ފަރުވާތެރިވެ ހުރެއެވެ.\n"ކަންބޮޑުނުވޭ. ބަލާނަން. އަހަރެމެން އެންމެންވެސް މިތިބީނު." ވިސާމާ އޭނަގެ ކޮއްކޮއަށް ޔަގީންކަން ދިނެވެ. ތިއްތައާއެކު އެމީހުންގެ މަންމަވެސް އިންކަން ވިސާމާއަށް އެނގޭތީ، މަންމަގެ ނަން ނުބުނެ ތިއްތަގެ ނަން އެކަނި ވަރުދާ ބުނިކަންވެސް ވިސާމާއަށް ފާހަގަ ވިއެވެ.\n"އަނެއްކާ ދޮންތައަށް އެނގޭނެތަ ކުޑަކުދިން ބަލަން؟" ވަރުދާވެސް އޭނަގެ ދޮންތައާއި ދިމާކޮށްލިއެވެ. ވިސާމާ އޭނަގެ ކޮއްކޮއަށް ދެއްކީ ދެރަވިކަހަލަ މޫނެކެވެ. ދެބެއިންގެ އެ ސަމާސާގައި ދޮންތަ ގައިގައި ވަރުދާ ބައްދާލީ ލޯބިންނެވެ. ދެފޫޓެއްހާ ދުރުގައި ތިބި ނާޝިދުގެ ޢާއިލާ މީހުން އެ ދެބެއިންގެ މި ސަމާސާ ބަލަމުން ދިޔައީ ޝައުޤާއެކުގައެވެ. އެ ދައްކަނީ ކޮން ވާހަކައެއްކަން ނޭނގުނު ނަމަވެސް އިންތިހާއަށް ރީތި އެ ދެއަންހެންކުދިންނާއި ދިމާލަށް ބެލެމުން ދިޔައީ އެކުދިން އެނގި ދަސްކުރާހިތުން ތިބި ކަހަލަ ނަޒަރަކުންނެވެ. ދުރުގައި ތިބެ ބޮޑުވި ދެބެއިންނެވެ. އެއްކުއްޖަކު އެއްލާލާފައި އަނެއް ކުއްޖަކު ގޮވައިގެން ޤައުމުވެސް ދޫކޮށް މަންމަ ދިޔައީއެވެ. އެއްކުއްޖަކަށް ފިނިފެންމަލުގެ ގަނޑުވަރެއްފަދަ ދިރިއުޅުމެއް ހޯދައިދިންއިރު ހަގު ކުއްޖާ ދޫކޮށްފަ ދިޔައީ މުޅިން ހިލޭ މީހުންނާއި ބީރައްޓެހިކަމުގެ ތެރެއަށެވެ. އެއްކުއްޖަކަށް ދުނިޔެއިން އެއްވެސް އަނިޔާވެރިކަމެއް ބަދުބަހެއް ނުލިބެއެވެ. އަނެއްކުއްޖާއަށް ނުޙައްޤު އަދަބާއި ނުޙައްޤު ބަދުނާމާއި ނިކަމެތިވެގެންވިހާ ކަމެއް ދުނިޔެ ދެއްކިއެވެ. އެކަމަކު އެދެބެންގެ ތެރެއިން އެކަކުގެ ހިތުގައިވެސް އަނެކަކާ ދޭތެރޭގައި ދުރުކަމެއް ނެތެވެ. ޤުދުރަތުން އެ ދެހިތުގައި ކުލުނާއި ލޯބި ލައްވަވާފައިވަނީ، ދެބެއިން އެކުވެއްޖެނަމަ ތިންވަނަ އިންސާނަކަށް އެއިން އެއްކުއްޖަކުވެސް ބޭނުން ނުވާނެ މިންވަރަށެވެ. ލޮލަށް ފެންނަ މަންޒަރުތަކުން އެމީހުންނަށް މިކަން ހެކިވަމުން ދިޔައެވެ.\n"އަހަރެން އަންނާނަން ކާންދޭންވާއިރަށް." ހެވިފައި ހުރެގެން ވަރުދާ ބުނެލިއެވެ.\n"އެކަމާ ނުވިސްނަބަލަ. މިވަގުތުކޮޅު މިއީ ނާޝިދުއަށްޓަކާ ހުސްކުރަންޖެހޭ ވަގުތުކޮޅެކޭ. ސާރާއަށްޓަކައި އަހަރެމެން އެންމެންވެސް މިތިބީ. ދޮންތައަށް ސާރާ ނޭނގުނަސް މިގޭ އެންމެންނަށްވެސް މިހާރު ސާރާ އަލެއްނުވާނެނު. ކަންބޮޑުނުވޭ. ހުރިހާކަމެއްވެސް ބަރާބަރުވާނެ. މިވަގުތުކޮޅު ނާޝިދުއަށްޓަކައި ހުސްކުރުމަކީ ވަރުދާ ކޮންމެހެންވެސް ކުރަންޖެހޭ ކަމެކޭ. " ވިސާމާ އޭނަގެ ކޮއްކޮއަށް އެއްޗެހި އެއްޗެހި ބުނެދެމުން ދިޔައީ މަންމައެއް ފަދައިންނެވެ.\n"އޯކޭ. ކުޑާ...މިބުނީ ނައިލާމެނަށް އެނގޭނެ އަހަރެންގެ ނަންބަރު. ގުޅާތި ސާރާއަށް ރޮވެންޏާ." ހިނގައިގެންފައިމެ، އެންމެ ފަހު ފަހަރަށްވެސް އެނބުރިފައި ވަރުދާ އެދުނީ ސާރާއަށް ކަމެއްވަންޏާ އޭނައަށް ގުޅުމަށެވެ.\nއެންމެން ކުރިމަތިން ލަދުރަކި ކަމާއެކު ވަރުދާ ހިނގައިގަތީ ނާޝިދުގެ ކާރާ ދިމާލަށެވެ. އެވަގުތު ދުވެފައި ގޮސް ވަރުދާއަށްޓަކައި ކުރީ ސީޓް ހުޅުވައިދިނީ އަންވަރުއެވެ. ވަރުދާ ރަކިވެގެން ގޮސް ކޮށްލެވުނު ޙަރަކާތެއްގެ ގޮތުން މޫނުމައްޗަށް އަތް ހުރަސްކުރެވުނެވެ. ކާރުތެރޭގައި އިން ނާޝިދުއަށް މި މަންޒަރު ފެނުމުން ވަރަށް އަވަސް ޙަރަކާތަކާއެކު ކާރުން ފޭބިއެވެ. ނަމަވެސް ކާރުގެ އަނެއްފަރާތުގައި ހުރި ވަރުދާ އާއި ހަމައަށް ނުދެވެނީސް، އަންވަރު ހުޅުވާލަދިން ދޮރުން އަރާ ކާރުގައި ވަރުދާ އިށީނދެއްޖެއެވެ.\n"ހައި....!!" ވަރުދާ ކާރަށް އަރައި ހަމަޖެހިލުމަށްފަހުވެސް ނާޝިދުއާއި ދިމާލަށް ނުބަލާތީ ކުޑަކޮށް ގުދުވެފައި ނާޝިދު ގޮވާލިއެވެ. ސަމާސާ ގޮތަކަށެވެ.\n"ދެން ދުއްވާލަބަލަ...." އިސްޖަހައިގެން އިން ވަރުދާގެ އަނގައިން އެއްޗެއް ބުނިހެންވެސް ހީނުވާ ވަރަށް ކުޑަކޮށް އަނގަ ހަރަކާތް ކޮށްލާފައި ވަރުދާއަށް ބުނެވުނީ މިވަރަށެވެ. ނާޝިދުއަށް ހީގަނެވުނެވެ. އެކަމަކު އެއީ އެތެރެއަށް އޮބަހައްޓަން މަސައްކަތް ކުރި ހުނުންގަނޑެކެވެ. ވަރުދާއަށް ވެފައި އިން ގޮތާއި އެތަނުން ދާން ވަރުދާ ބޭނުންވެފައި އިންވަރު ނާޝިދުއަށް ވިސްނައިގަނެވުނެވެ.\nކާރު ސްޓާޓްކޮށްލައިގެން ނާޝިދު ދުއްވާލިއިރު މަގުގެ އަނެއްފަރާތުގައި ނާޝިދުގެ ޢާއިލާގެ އެންމެން ބަލަން ތިބި ގޮތް ވަރުދާއަށް ފެނުނެވެ. އޭނައަކީ އެފަދަ ސަމާލުކަމެއް ބައެއްގެ ފަރާތުން ދުވަހަކުވެސް ލިބުނު މީހެއް ނޫނެވެ. ޚާއްޞަކޮށް ނާޝިދުގެ ޢާއިލާފަދަ، ހުރިހާ ގޮތަކުންވެސް ހިތްތިރި ރަނގަޅު ބައެއްގެ އެ ސަމާލުކަން ބަލައިގަންނަން ވަރުދާއަށް ވީ އާ ކަމަކަށެވެ. އެކަން އިހްސާސްކުރަންވެސް ވަރުދާއަކަށް ނޭނގުނެވެ. ބޭނުންވީ އަވަހަށް އެ އެންމެން ކުރިމަތިން ދުރަށް ދިއުމަށެވެ. ނާޝިދުއަށް އޭނަގެ ހިތުގެ ޙާލު އެނގުނުކަން ނަސީބޭ ވަރުދާ ހިތަށް އެރިއެވެ.\nހިތްގައިމު ރީތި ހަވީރެކެވެ. އިރުއޮއްސެން ދަނީއެވެ. ދެންމެ ދުއްވާލި ނާޝިދުގެ ކާރު މިސްރާބު ޖަހާފައި ހުރީ ހުޅުމާލޭގެ ގަސްތައް ގިނަ، މީހުން މަދު، ގެތަކާއި ފިހާރަތައް އަމުދުން ނެތް ސަރަޙައްދާއި ދިމާލަށެވެ. އެގަޑީގައި ދުއްވާލަން ދާން އެންމެ ހިތްގައިމު ދިމާލަށެވެ. ދެމީހުން އެކަކު އަނެކަކަށް އިރުއިރުކޮޅާ ބަލާލެވެއެވެ. އެއިން ކޮންމެ ފަހަރަކުމެ ދެމީހުންގެ ލޮލުގެ ކުލަވަރު ބަދަލުވެގެން ދާތަން ކޮންމެ މީހަކަށްވެސް ފެނުނެވެ. އެހެންނަމަވެސް ދެމީހުންގެ ދެމެދުގައި އަދި އޮތީ ހިމޭން ކަމެކެވެ.\nހުޅުމާލޭގެ އުޑުމައްޗަށް ވެރިވެފައިވާ އޮރެންޖް ކުލައިގެ އަލިކަން، ކާރުތެރޭގައި ތިބި ނާޝިދުއާއި ވަރުދާގެ ގަޔަށް، އެކި އަރިއަރިމަތިން އެޅެމުން ދެއެވެ. ބައެއްފަހަރަށް އުނދަގޫވާވަރަށް ލޮލަށެވެ. އަނެއްބައިފަހަރަށް ފަތްތަކުގެ ހިޔަނިތަކުގެ ދަޅަތަކާއެކު ގަޔަށެވެ.\n"ކޮންތާކަށް ދާނީ...؟" ނާޝިދު އަހާލިއެވެ. ނާޝިދުގެ އެ ސުވާލަށް ވަރުދާ ބަލާލިއެވެ. އެކަމަކު ބުނާނެ އެއްޗެއް ނޭނގިގެން އިން ކަހަލަ ގޮތަކަށް ވިސްނާލަން އިނދެވުނީއެވެ. ވަރުދާ އަހަން ބޭނުންވީ ހަގަޑިބައިވާން ވާއިރަށް ގެއަށް ދެވޭނެތޯއެވެ. އެކަމަކު ދޮންތަ ދެންމެ ދެއްކި ވާހަކަ ހަނދާންވެފައި އެހެން އަހާކަށް ނުކެރުނެވެ.\n"ނާޝިދު ބޭނުން ތަނަކަށް." އޭނައަށް ބުނަން ފެނުނު އެންމެ ރަނގަޅު ޖަވާބު ވަރުދާ ދިނެވެ.\n"އަސްލުވެސްތަ؟ އޯކޭ. " ހީވެސް ނުކުރާފަދަ ޖަވާބެއް ވަރުދާގެ ފަރާތުން ލިބުމުން ނާޝިދުއަށް އުފަލެއް ލިބިގެން ދިޔައެވެ. ދެމީހުން ހަތަރުކަޅި ހަމަވި ވަގުތު، ވަރުދާއާއި ދިމާލަށް ނާޝިދު އަތްތިލަ ދިއްކޮށްލިއެވެ. އެއީ ލިބުނު ދަޢުވަތެއްކަން ވަރުދާއަށް އެނގުނެވެ. އެހެނަސް އެ އަތްތިލައިގައި ހިފުމުގެ ކުރިން ވަރުދާ ބަލާލިއެވެ. ރީތި ވަރުގަދަ ފިރިހެންވަންތަ އަތްތިލައެކެވެ. އިނގިލިތައް ދިގު ސާފު އަތްތިލައެކެވެ. ނާޝިދުގެ އިނގިލިތަކުގައި ބީހިލަން ހިތަށް އެރުމުންވެސް ވަރުދާގެ ގައިން ހީބިހި ނެގިއެވެ. މަޑުމަޑުން ކުރިއަށް އަތް ގެންގޮސް ނާޝިދުގެ އަތްމަތީގައި ވަރުދާވެސް އަތްތިލަ ބޭއްވިއެވެ. އޭނަގެ ދިގު އިނގިލިތަކާއި އެއްވަރަށް ނާޝިދުގެއިނގިލިތައްވެސް ދިގެވެ. ވަރުދާއަށް ހިނިތުން ވެލެވުނެވެ. ބަލަބަލާ އިންދާ ނާޝިދުގެ އަތްތިލައިގެ އިނގިލިތަކާ އޭނަގެ އަތްތިލައިގެ އިނގިލިތައް ގުޅި ލާމެހިއްޖެއެވެ. އިތުރު ރޮއްޖެއްވެސް އެއިން ދޭތެރެއަކަށް ނުވަންނާނެ ވަރަށެވެ.\n"ހިނގާ ހިނގާލަން ދާން ދޮންތާ." ނާޝިދުމެން ގޮސް އޮބާލުމުން ނާއިލާ ގަސްތުކުރީ އެ ރީތި ހަވީރުގެ އުފާ ލިބިގަންނަން ކުޑަކޮށް ހިނގާލަން ދިއުމަށެވެ. ދޮންބެގެ ކައިވެނީގެ އުފަލާއެކު ނާއިލާގެ ހިތްފުރިގެން އަންނަ ފަދަ އުފަލެއް ނާއިލާއަށް ވަނީ ލިބިފައެވެ.\n"ދެން ކާކު ކުދިންކައިރީ އިންނާނީ؟" ނާއިލާއަށް ހަނދާންނެތިފައި ހުރި ކަމެއް ނާދިޔާ ހަނދާންކޮށްދިނެވެ. ނައިލާއަށް ދުލުގައި ދައިގަނެވުނެވެ.\n"އިރުވެސް އޮއްސެނީ. ނުވެސް ދެވޭނެނު އެކުދިން ގޮވައިގެންވެސް ބޭރަކަށް." ނާދިޔާވެސް ބޭނުންވަނީ ކުޑަކޮށް ބޭރަށް ޖެހިލަންހެން ހީވެއެވެ.\n"އަހަރެމެން އަންނާނަން ކުޑަކޮށް ހިނގާލާފަ. އެންމެ ރަނގަޅުތަ ދޮންތާ؟" ނާއިލަ އޭނަގެ ފިރިމީހާގެ އަތުގައި އޮޅުލައިގަންނަމުން ހުއްދައަށް އެދުނެވެ. ހިނގާލަންދާހިތް ނާއިލާވެފައި ހުރީ މާ ބޮޑަކަށެވެ.\n"އަވަހަށް އަންނާތި. ދެކުދިންވެސް ހޭލާނީ އެއްކޮށް ކަންނޭނގެ." ހީލަމުން މިހެން ބުނެލީ މަންމަ ފަހީމާއެވެ. އެއީ ތެދެކޭ ބުނާ ކަހަލަ ގޮތަކަށް ނާދިޔާވެސް ބޯ ޖަހާލިއެވެ.\nނާއިލާއައި އޭނަގެ ފިރިމީހާ ހިނގާލަން ދިޔައީއެވެ. ދެން ތިބި އެންމެން އަލުން އެރީ މައްޗަށެވެ. ކުޑަ ތިން ކުދިން ތިބި ގެއެއްގައި އެއްވެސް މީހަކަށް އަމިއްލަ ކަމެއް ކުރެވޭނީ އެ ކުދިންގެ ކަންތައްތަކަށް އިސްކަން ދީފައި އޭގެ ފަހުންނެވެ. އަދި ޚާއްޞަކޮށް އެ ޢާއިލާގެ ޙާލަތުތައް ހުރި ގޮތުންނެވެ.\n"ސާރާ ކޮބާ؟" ނާދިޔާމެން މައްޗަށް އެރިއިރު އެއްވެސް ހިލަމެއް ނެތުމުން ނާދިޔާ އެހިއެވެ. މަންމަ ގޮސް ވަނީ ނާޝިދުގެ ކޮޓަރިއަށެވެ. ނާއިލާގެ ކޮޓަރީގައި ދެކުދިންވެސް ނިންދަވާފައި ތިބުމުން ނާދިޔާ ގޮސް ވަނީ އެތަނަށެވެ. ރިޔާޝާ އާއި އަންވަރު އާއި ވިސާމާގެ ދެމަފިރިންވެސް އިށީނީ ސިޓިންރޫމްގައެވެ.\nނާޝިދުގެ ކޮޓަރިއަށް ގޮސް ވަން ފަހީމާއަށްވެސް އެތަނަށް ވަދެވުމުން ލިބުނީ ސިހުމެކެވެ. އެތަނުގައި އަދިވެސް ވަފިއޔާ އާއި ހުސްނާ އިނެވެ. އެނދުގެ މެދުގައި ކުޅެން ސާރާ އިނެވެ.\nވަފިއްޔާމެން ތިބީ އޮލަ ވާހަކައެއްގައެވެ.\n"އަޅުގަނޑު މިހިތަށް އަރަނީ ވަފިއްޔާމެން ކޮބައިބާއޭ..؟" ވަފިއްޔާމެން ކައިރިއަށް ގޮސް ހުއްޓިލަމުން ފަހީމާ ބުނެލިއެވެ. ވަފިއްޔާ އިސްވެސް ނުއުފުލައެވެ. ގޮތެއްހެން ފަހީމާއަށް ހީވީ އެ ވަގުތުއެވެ. ރަނގަޅަށް ބަލާލުމުން ވަފިއްޔާ ރޮނީކަންވެސް ފަހީމާއަށް އެނގުނެވެ.\n"ކިހިނެއްވީތޯ އަނެއްކާ؟ އަޅުގަނޑުމެންނަށް ކަމެއް ގޯސްކޮށް ކުރެވުނީތޯ؟" ފަހީމާ ވަރަށް ކަންބޮޑުވެއްޖެއެވެ. ވަފިއްޔާ އިން ގޮތުން ވަފިއްޔާގެ ފަރާތުން ޖަވާބެއް ނުލިބޭނެކަން ވަރަށް ބޮޑަށް ޔަގީން ވިއެވެ. އެހެންވެ ބަލާލެވުނީ އެއްބަނޑު އެއްބަފާ ކޮއްކޮ ހުސްނާއަށެވެ. ތިމަންނާމެންގެ އެއްވެސް މައްސަލައެއް ނޫން ކަން ހަސީނާގެ އިޝާރާތުން އެނގުމުން، އެ ވެގެން އުޅެނީ ކީއްކަން ފަހީމާއަށް ވިސްނައިގަނެވުނެވެ. އެހެންނަމަވެސް އެއީ ވަފިއްޔާގެ ވަރަށް ޒާތީ ވާހަކައަކަށް ވާތީ، ވަފިއްޔާއަށްވުރެ ކުރިން އެ މައުޟޫ ނުހުޅުވަން ފަހީމާ ގަސްދު ކުރިއެވެ. ފަހީމާއަކީ އެއްވެސް އިރެއްގައި މީހުންނާއި މާ އަނގަ ތަޅައި އުޅޭ މީހަކަށް ނުވާތީ، މާހައުލުގެ ހިމޭންކަން ނަގލަންވެސް ދައްކާނެ ވާހަކައެއް ނޭނގިފައި އިނދެވުނީއެވެ.\n"ހިއެއް ނުވޭ ދުވަހަކުވެސް ވަރުދާ އަޅުގަނޑަށް މަޢާފްކުރާނެހެނެއް." ވަފިއްޔާއަށް ހިތްވަރު ދިނުމުގެ ގޮތުން މަޑުމަޑުން ވަފިއްޔާގެ ބުރަކަށީގައި ފިރުމާލަ ފިރުމާލާ އިން ފަހީމާއާއި ދިމާލަށް އެނބުރިފައި ވަފިއްޔާއަށް ބުނެވުނީ މިވަރަށެވެ. ކުޑަކުއްޖެއް ފަދައިން ގިސްލާ ރޮވިއްޖެއެވެ. ބުނަންވީ ކީކޭ ކަމެއް ފަހީމާއަކަށް ނޭނގުނެވެ. ލިބުނު ހައިރާން ކަމާއި ވަފިއްޔާ އެ ބުނި ބަހުގެ ހުރި ތެދުކަން ބޮޑުކަމުންނެވެ. މަންމައަކަށްވީތީ ވަފިއްޔާގެ އިހްސާސްތައް އިހްސާސްވާތީއެވެ.\n"ވެދިޔަތަން އަނބުރައެއް ނުގެނެވޭނެ އެއްވެސް މީހަކަށް. އެކަމަކު އަންނަން އޮތްތަން ރަނގަޅުކުރަން މަސައްކަތްކޮށްފިނަމަ ވަރަށް ބޮޑު ލުއެއް ހިތަށް ލިބޭނެ. " ވިސްނާލާފައި ފަހީމާ ބުނީ އެވަގުތަށް ބުނަން އެންމެ އެކަށޭނަ އެއްޗެކެވެ. އެހެން ބުނީ ވަފިއްޔާ ހިތަށް ތަދުނުވާނެ އެއްޗެއް ބަލާފައެވެ.\n"އަޅުގަނޑުމެންގެ އިހުމާލެއް ނުވާނަމަ އަޅުގަނޑުމެންގެ ދަރިން އަޅުގަނޑުމެންގެ ލޮލަކަށް ނުގެއްލޭނެ. " އެ އިހްސާސް ޚުދު އަމިއްލައަށް ކުރަމުންދާ ފަހީމާއަށް އެހެން ބުނެވުނީ އަސްލު މާނައިގައެވެ. އޭނަގެ އެންމެ ތުއްތު ކަނބުލޮ ނީޒާ އޭނައަތުން ގެއްލުނު ގޮތާއި ދޭތެރޭ ކޮންމެ ދުވާލަކު އެތަކެއް ހާސް ފަހަރު ފަހީމާއަށް އޭނަގެ އަމިއްލަ ނަފްސު ކުށްވެރި ކުރެވެއެވެ. ފަހީމާގެ އެ މާނަކުރީ ކޮންކަމަކަށް ކަން ނޭނގިހުރެވެސް އެވާހަކައަށް އެއްބަސްވުމުގެ ގޮތުން ވަފިއްޔާވެސް ބޯ ޖެހިއެވެ.\nއިތުރަކަށް އެކަކުވެސް އެއްވެސް ވާހަކައެއް ނުދައްކައެވެ. އިރުގަނޑެއްގެ ހިމޭންކަން ތަނުގައި އޮތެވެ. ކަރުނައިގެ ތެރެއިން ވަފިއްޔާގެ ނޭފަތް ދެމުމެއްގެ އަޑު ފިޔަވާ އަޑެއް ނެތެވެ. ކުޑަކުޑަ ސާރާވެސް ކޮންމެވެސް އެއްޗަކާ ކުޅެލަ ކުޅެލާ އެނދުމަތީގައި އޮތީ ވަރަށް ހިމޭނުންނެވެ.\n"އަޅުގަނޑުމެން ގޮސްލާނަން މިވަގުތު." ވަގުތުކޮޅެއް ވީފަހުން ހަމަޖެހިލަމުން ވަފިއްޔާ އެދުނީ ދިއުމުގެ އިޒުނައަށެވެ. ފަހީމާ ވަކި އެއްޗެއް ނުބުނެއެވެ. ވަފިއްޔާ ދެން އެނބުރުނީ ސާރާ އާއި ދިމާލަށެވެ. އެތައް އިރަކު ސާރާ އާއި ދިމާލަށް ބަލަހައްޓައިގެން ވަފިއްޔާ އިނެވެ.\n"ވަރުދާމެން އެއްވެސް ތަނަކަށް ދާގޮތަށްތަ ރޭވިފަ އޮތީ." ވަފިއްޔާ މިހެން އެހީ ހުސްނާ ކައިރިންނެވެ.\n"ތިކަހަލަ އެއްވެސް ވާހަކައެއް ނެތް ދެކެވިފައެއް. ފަހަރެއްގަ އޮވެދާނެ އަޅުގަނޑަށް ނޭނގިވެސް. ދޯ" ފަހީމާއަށް ދޯ ދެމުން ހުސްނާ ބުނެލިއެވެ. ފަހީމާ ވަކި އެއްޗެއް ނުބުނި ނަމަވެސް، ސާރާ އާއި ވަރުދާ ގޮވައިގެން މެލޭޝިޔާއަށް ދާކަހަލަ ވާހަކައެއް ނާދިޔާމެން ދެއްކި އަޑު ފަހީމާއަށް އޮތީ އިވިފައެވެ. އެއީ ކޮން އިރަކުކަމެއް ނޭނގޭތީ ފަހީމާ އެ ވާހަކަ ނުދެއްކިއެވެ.\n"އަޅުގަނޑު މާލޭގަ ހުންނާނަން އަދި ހަފްތާއެއްވަންދެން. ވަރުދާމެން އެފަދަ ދަތުރެއްގަ ދަންޏާ އަޅުގަނޑަށް އަންގާލަދެއްޗޭ. ސާރާ ބެލުން އެންމެ އައުލާކަން ބޮޑުވާނީ އަޅުގަނޑު. ވިސާމާވެސް ހުންނާނެ. އަޅުގަނޑުމެންނަށް ސާރާއާއި ރައްޓެހިވާންވެސް ވަގުތުކޮޅެއް ލިބޭނެ އެގޮތުން." ސާރާ އުރާލައި އުނގުގައި ބައިންދަމުން ވަފިއްޔާ އެދުނެވެ.\nހީވަނީ ވެދިޔަތަނުގައި ހެދުނުހާ ގޯހަކަށާއި ކުރެވުނުހާ އިހުމާލަކަށްޓަކައި ދެވެން އޮތްހާ ގިނަ ކަށްފާރާއެއް ދޭން ވަފިއްޔާ ތައްޔާރުވެފައިވާ ހެންނެވެ. ވަފިއްޔާއަކީ އެމީހުންގެ ފެންވަރުގެ މީހަކަށް ނުވާތީއާއި، އެ ކަމަކީ ވަފިއްޔާގެ ޒާތީ ކަމަކަށް ވާތީ އެ ވާހަކަ އިތުރަށް ދައްކުވާކަށް ފަހީމާވެސް ހުސްނާވެސް މަސައްކަތެއް ނުކުރެއެވެ.\nދެން މާ ލަސްތަކެއް ނުވެ ވަފިއްޔާމެން ގޮސްފިއެވެ. ސާރާ އުރާލައިގެން ހަސީނާ ގޮސް އިނީ ސިޓިންރޫމްގައެވެ. ސާރާގެ ބަތްކޮޅު ހަދައިގެން ނާދިޔާ އަންނަންދެން އިހަށް ބައިންދާލައިގެން އިނީއެވެ. އެހެންނަމަވެސް އެހެން އިންއިރު ހަސީނާގެ ސަމާލުކަން ދެވިފައިވަނީ ސާރާއަކަށް ނޫނެވެ. މީގެ އިރުކޮޅެއް ކުރިން އެގެއިން ދިޔަ ވަފިއްޔާއަށެވެ.\n"ކޮންމެ މީހެއްގެ ހަގީގަތްވެސް އެނގޭނީ ވާހަކަ ދައްކާ ހަދާލީމަ." ސާރާ އުރާލައިގެން އިން ހުސްނާ ދެފިކުރެއްގައި އިނދެފައި މިހެން ބުނެލީ، ސާރާގެ ބަތްކޮޅު ހަދައިގެން ހިފައިގެން ގެނެސްދިން ނާދިޔާއަށެވެ.\n"ކިހިނެއްވީ ތިއްތަ ތިހެން ތިބުނީ." ފެންތަށި ގެންނަން ދާން އެނބުރިފައި ނާދިޔާ އެހިއެވެ.\n"ނާދިޔާއަށް އެނގޭތަ. ވަފިއްޔާ އަކީ ކުރިން އައިޖީއެމްއެޗްގަ މަސައްކަތް ކުރި ނަރުހެކޭ. ނަރުހުންގެ އޭރުގެ އެންމެ އިސްކޮށް ހުރި މީހަކީ ވަފިއްޔާ ކަން އަދި މިއަދު ތިއްތައަށް މި އެނގުނީ. ހައިރާނެއް ނުވޭތަ މި ޚަބަރުން." ހުސްނާ ވާހަކަ ދައްކަމުން ދިޔައީ ފިކުރުބޮޑުވެފައި އިނދެގެންނެވެ.\n"އަސްލުވެސްތަ؟ އެކަމަކު މިހާރު...." ނާދިޔާ ވެސް ވިސްނަން ފެށިއެވެ.\n"ވަފިއްޔާ އަކީ ޢަޒުމް ވަރުގަދަ ހިތްވަރުގަދަ އަންހެނެއް. ފިނޑިއެއް ނޫން. ޢާއިލާގެ ތެރެއިން ވަފިއްޔާއަށް އެހެރީ އެ ހުރިހާ ސިފައެއް ލިބިފަ. އެސިފަތައް ހުރި މީހަކު ޖެހިލުމެއް ނުވާނެ ކަމެއް ނިންމާކަށް." ވިސްނަ ވިސްނާފައި ވާހަކަ ދައްކަމުން ހުސްނާ ދިޔައެވެ.\n"ކިހިނެއްވީ އަނެއްކާ؟ ކަމެއްވީތަ ދެންމެ؟" ނާދިޔާ ކަންބޮޑުވެއްޖެއެވެ.\n"ވަރުދާ ލިބުނުއިރު ވަފިއްޔާ ހުރީ ޑޮކްޓަރީ ކޯހަކަށް ދާން ފުރަން ހުރިހާ ކަމެއް ހަމަޖެހިފަ. އެކަމަކު ވަރުދާ ލިބުމާއެކު ވަފިއްޔާގެ ދިރިއުޅުން ބަދަލުވީ. ކަމަކަށްފަހު ކަމެއް. ވަރުދާއަށް ދެމަސްވެސް ނުވަނީސް ވަރުދާގެ ބައްޕަ ނިޔާވެއްޖެ ވަރަށް ކުއްލިއަކަށް. ވަރުދާއަށް ތިން މަހުގަ ވަފިއްޔާ ވަޒީފާވެސް ދޫކޮށްލީ. ސަރުކާރުން ދީފަ އޮތް އެ ކޯސްވެސް ހަދަން ދާކަށް ބޭނުމެއް ނުވި. ހުރިހާ ރުޅިއެއް އެ ކުއްޖާއަށް." ހުސްނާގެ ހިތާ ލަގޮނޑި ފަޅައިގެން ދާފަދަ ހިތްދަތިކަމެއް ހުސްނާ ދިޔައީ އިހްސާސް ކުރަމުންނެވެ. އެއީ ހިލޭ ބީރައްޓެހިންކަމުގައި ވިޔަސް، އެ ވާހަކަތައް އެނގުމަށްފަހު ވަރުދާއެކޭ އެއްފަދައިންވަފިއްޔާ ވަފިއްޔާ މައްޗަށްވެސް ހުސްނާގެ ހިތުގައި ހަމްދަރްދީ އުފެދުނެވެ.\nއަޑުއަހަން އިން ނާދިޔާއަށް ލިބުނު ހައިރާން ކަމުގައި ބުނާނެ އެއްޗެއްވެސް ނޭނގުނެވެ.\n"ތަޢުލީމީ މީހުންނަކީ ވަރަށް އެހެން ކަހަލަ ބައެއް. ވަފިއްޔާއަކީވެސް ކިޔަވައިގެން ހުރި މޮޅު މީހެއްވީމަ ވަފިއްޔާގެ މަޤްޞަދަކަށް ވެފައި އޮތީ ވަޒީފާގައި ކުރިއަށް ދިއުން. ޑޮކްޓަރީ ކޯހަކީ ވަފިއްޔާގެ އަބަދުގެވެސް ހުވަފެން. އެކަން ވަފިއްޔާއަށް ގެއްލުމުން ހުރިހާ ގޯހެއްވެސް ވީ." ނާދިޔާއަށް ހުސްނާ ކިޔައިދެމުން ދިޔައީ ވަފިއްޔާ ކިޔައިދިން ވާހަކަތަކެވެ.\n"އެހެންވެގެންތަ ވަރުދާ ދެކެ...." ނާދިޔާއަށް އެ ޖުމްލަ ފުރިހަމަވެސް ނުކުރެވުނެވެ. އޭނައަށް ހީކުރެވުނު ހީ ހަގީގަތަކަށް ވާކަށް ނާދިޔާ އަށް ނުރުހެވުނެވެ.\n"އެހެންވެގެން ވަރުދާ ދެކެ އެ ޢާއިލާވެސް، ވަފިއްޔާވެސް ނަފްރަތު ކުރަނީ. ވަފިއްޔާގެ ބައްޕަގެ ކުއްލި މަރު.... ދެވަނަ ދަރިޔަކު ވަފިއްޔާ ހުރީކީ ހޯދާކަށް ނޫން.... އަދި ނުވިތާކަށް ކޯސްވެސް ދޫކޮށް ވަޒީފާވެސް ދޫކޮށްލަން ޖެހުން.... ވަފިއްޔާ އަކީ އެ ޢާއިލާގަވެސް ހުރި ހަމަ އެންމެ އަންހެންކުއްޖެއް... ދެން ވިސްނާ.... އެފަދަ ޢާއިލާއެއްގެ ތެރޭގައި މިބުނިފަދަ ގޮތކަށް ކަންތައް ދިޔައީމަ ދެން ވާނީ ކިހިނެއް. އެ ދަރިއަށް ހުރިހާ ބަދުބަހެއް. ސުންޕާ ދަރިއެއްކަމަށް އެމީހުންނަށް އެ ދަރި ފެނުނީ. އޭގެ ނަތީޖާ މިއަދު މި އޮތީ ފެންނަން އޮތް ގޮތް. ވަރުދާ ދުނިޔޭގައި އެ އުޅުނީ ގަނަ ތެޅިގެން. މަންމައެއްގެ ހިތް އޮތީ މި ހުރިހާ ދުވަސް ވީއިރުވެސް ރަޙުމްގެ ކަންފުޅެއްވެސް ނުއުފެދި. އަހަރެމެން ކަހަލަ މަންމައަކަށް އެހެން ނުވެދާނެ. އެކަމަކު ވަފިއްޔާމެން ކަހަލަ އެބުނާ "ކެރިއަރު" މުހިއްމު ވާ އަންހެނުންނަށްޓަކައި ވަޒީފާގައި ކުރިޔަށް ދިއުން ވަރަށް މުހިއްމ ވާނެ. ފިރިމީހާ މަރުވުން ވެގެން ދިޔައީ ވަފިއްޔާގެ ހިތުގައި ވަރުދާއަށްޓަކައި ނަފްރަތު އުފެދުނު ކަމަކަށް. “ މީގެ އިރުތަކެއް ކުރިން ވަފިއްޔާ ކިޔައިދިން ވާހަކައިގެ ބައިބައިތަކަށް ވިސްނަމުން ހުސްނާ އެ ވާހަކަ ކިޔައިދެމުން ދިޔައެވެ. ދެރަވެފައި އިނދެގެންނެވެ.\n"ހަމަ އަސްލުވެސްތަ ތިއްތާ؟ ތިއީ އެކަމަކު ހާދަ...." އެއީ ދެންމެ އެތަނަށް އައި ނާއިލާއަށް އެ އަޑު އިވިފައި ބުނެލި އެއްޗެކެވެ. ނީޒާގެ ދަރިފުޅަށް ދޭން ގިރައިގެން ދާ ބުއްފުޅިވެސް ހިފައިގެން އިށީނދެވުނީ ކޮސްވީ ވަރުންނެވެ.\nވަފިއްޔާމެންގެ ޢައިލާގެ ހަގީގަތް ނޭނގިގެން އުޅުނު ހުސްނާއަށް އެހުރީ އެ ހުރިހާ ކަމެއް އެނގިފައެވެ. ހުސްނާގެ ފަރާތުން އެ ޢާއިލާގެ ދެން ތިބިހާ ބަޔަކަށް އެދަނީ އެނގެމުންނެވެ. ވަފިއްޔާއަށްޓަކައިވެސް ވަރުދާއަށްޓަކައިވެސް އެ ހުރިހާ ހިތެއްގައި އުފެދުނީ ހަމްދަރްދީއެކެވެ.\nއަމިއްލަ ކުރިއެރުމަށާއި ރީތި ނަމަށް މަސައްކަތް ކުރަމުން އައި މުއްސަނދި ރީތި އަންހެނަކުގެ ޙަޔާތަށް ލިބުނު ބަނަކަމެއްގެ ސަބަބުން އަމިއްލަ އަތުން އަމިއްލަ ދަރި ނަގާ އެއްލާލާފައި ގޮސް އެތަކެއް އަހަރު ދުރުގައި ހުރެވުނީ އެ ދިރިއުޅުން ދެކެ އައި ރުޅިއަކުންނެވެ. ބޭނުން ނުވާއިރު ލިބުނު ކުއްޖާ ދެކެ ވީ ފޫއްސަކުންނެވެ. އުޅެމުން އައި އުފާވެރި ދިރިއުޅުމަށް ހުރިހާ މާނައެއްގައިވެސް ހުރި ހުރަހަކަށް އެ ދަރިފުޅު ވީއެވެ. ހުރިހާ އަދަބެއް ދެވުނީ އެ ދަރިއަށެވެ. މާތް ކަލާނގެ ތިމާއަށް މިންވަރު ކުރެއްވި ގޮތުގައި އޮންނާނެ ހެވާއި މޮޅު ދެނެގަތުމުގެ ބަދަލުގައި އަމިއްލަ ހުވަފެން ހަގީގަތަކަށް ނެހެދުނީތީ އާދެވުނު ރުޅިމަތީގައި ހުރެ ތޭވީސް އަހަރު ވީއެވެ. ހިތަށާއި ފުރަނައަށް ހަމަޖެހުމެއް ނުލިބިހުރެ ތޭވީސް އަހަރުވީއެވެ.\nހުސްނާގެ ވިސްނުމުގެ ތެރޭގައި ދައުރުވަމުން ދިޔައީ ވަފިއްޔާ އާއި ދެކެވުނު ވާހަކަތަކުގެ ތަންތަންކޮޅެވެ. ހުސްނާގެ ފަރާތުން އެ ވާހަކަތައް އެނގުނު މީހުންވެސް ތިބީ ބަސްހުސްވެފައެވެ. އޭގައި ކުށްވެރި ކުރަންވީ ކާކުކަމެއް އެމީހުންނަކަށް ނޭނގުނެވެ.\n"ކިހިނެއްވެފަ ތި އިނީ؟ ކަމަކާ ދެރަވެފަތަ؟" ވަރަށް ބޮޑު ފަރުވާތެރިކަމަކާއެކު ވަރުދާގެ މޫނަށް ބަލަމުން ވަރުދާގެ އަތްތިލައަށް ނާޝިދު ބާރުކޮށްލިއެވެ. ދެއަތްތިލައިގެ ގުޅުމަށް ބަލަން އެ އިންގޮތަށް އިނދެފައި ވަރުދާ ބޯހޫރާލީ ނޫނެކޭ ބުނުމުގެ ގޮތުންނެވެ.\n"ކަމެއް ބޮޑުވީތަ؟" ދެވަނަ ސުވާލުވެސް ނާޝިދު ކުރިއެވެ. ވަރުދާ މާ މަޑުމަޑުން އިންނާތީއެވެ. ދެންވެސް ވަރުދާ ބޯ ހޫރާލީއެވެ.\n"އެހެންވިއްޔާ މިކޮޅު ބަލާބަލަ. " ދުއްވަމުންދާ މަގަށްވެސް ސަމާލުވަމުން ވަރުދާގެ މޫނަށްވެސް ބަލަން ނާޝިދު މަސައްކަތް ކުރިއެވެ. ވަރުދާ ހަމަ އެކަނި އެ އިން ގޮތަށް އިނދެފައި ކަޅި އުފުލާލީއެވެ.\nމެއަށް ފިނިވެ ކަނދުރާމަތިން ލޯލިތައް ކޮޅަށް ޖެހޭފަދަ ރީތި ހިނިތުންވުމަކުން ނާޝިދު ހިނިތުންވެލިއެވެ. ވަރުދާގެ ދެލޮލުގެ ވިދުން ގަދަވެގެން ދިޔައެވެ.\n"ވަރަށް ބޮޑު ހަދިޔާއެއް ހުންނާނެ ވަރުދާއަށް ދޭން ބަހައްޓާފަ. ކޮންއިރަކުން އެއާއި ޙަވާލުވާން ދާނީ." މި ދުއްވާލުމަށް ވަރުދާ ގޮވައިގެން ނާޝިދު ނުކުތީވެސް އެ މަގްޞަދުގައެވެ. ނަމަވެސް ވަރުދާގެ ޠަބީއަތް އެހާ ރަނގަޅުހެން ހީނުވާތީ ނާޝިދު ގަސްތުކުރީ ވަރުދާގެ ޚިޔާލު މިވަގުތު ހުރިގޮތް ބެލުމަށްފަހުގައި އެތަނަކަށް ދިއުމަށެވެ.\n"މިހާރު ކިހިނެއްވާނެ؟" މަޑުމަޑުން ވަރުދާވެސް އަހާލިއެވެ.\n"މިހާރު ގޮސްފިއްޔާ ވަރަށް އުފާވާނެ. އެކަމަކު ހަމަ މިރޭވެސް ދެވިދާނެ. ވަރުދާ ބޭނުންވާ ގޮތެއް ބުނެބަލަ." ނާޝިދު ދޫކޮށްލީ ވަރުދާއަށެވެ. ވަރުދާއަށް ކޮންމެވެސް ކަމެއް ވެފައި އިންކަން ނާޝިދުއަށް އެނގުނު ނަމަވެސް މިވަގުތު އެ ވާހަކަ ދައްކަން ނާޝިދު ބޭނުން ނުވީއެވެ.\n"މިހާރު ދާނީ." ވަރުދާވެސް ހިނިތުން ވެލިއެވެ.\n"ޔެސް. ހިނގާ ދޯ ދަމާ." ނާޝިދު ހިތްހަމަޖެހުނެވެ. ކާރުގެ ސްޕީޑް ކުރިޔަށްވުރެ ކުޑަތަންކޮޅެއް ބާރުކޮށްލިއެވެ.\nދުއްވާފައި ދިޔަ ކާރު. އޭގެ ފަނަރަ ވަރަކަށް މިނެޓް ފަހުން ގޮސް ހުއްޓުނީ ގެތައް ހުންނަ ސަރަޙައްދުގައި ހުރި ރީތި ބޮޑު ގެއެއްގެ ކައިރިއަށެވެ.\n"ތަނަކަށް ކާންތަ މިއައީ؟" ވަރުދާއަށް ހީވީ އެއީ ރެސްޓޯރެންޓެއް ކަމަށެވެ.\n"މިއީ ގެއެއް. ރެސްޓޯރެންޓެއް ނޫން." ދެމީހުންވެސް ކާރުން ފައިބައިގެން ތިބެ މަގުގެ އަނެއް ފަރާތުގައި ހުރި ބޮޑު ގެއަށް ބަލަމުން ދިޔައެވެ. ވަރުދާއަށް ހީކުރެވުނީ އެއްޗެއް ގަންނަން ދަނީ ކަމަށެވެ.\n"އަހަރެން އަސްލުވެސް ބޭނުމެއް ނޫން އެއްވެސް އަގުބޮޑު އެއްޗެއް އަހަންނަށް ގަންނާކަށް. އެކަހަލަ ކަމެއް ނުކުރައްޗޭ." ވަރުދާއަށް އެ އިހްސާސުން އުނދަގޫ ވިއެވެ.\n"އެއްޗެއް ގަންނާކަށް ނޫނޭ. އާދޭ ދާން. އެތެރެއަށް ވަނީމަ އެނގޭނީ." ވަރުދާގެ އަތުގައި ހިފައިގެން ގޮސް ނާޝިދު މަގު ހުރަސްކޮށްފިއެވެ.\nއެރީތި ބޮޑުގެއަށް ވަންއިރު ތިރީގައި ރިސެޕްޝަން ޖަހާފައި ހުރި ކައުންޓަރެއް ހުއްޓެވެ. އެ ކައުންޓަރުގައި އިނީ ޗައިނާ ހިސާބުގެ އަންހެން ކުއްޖެކެވެ.\n"އަޅެ ދެން. ގެސްޓް ހައުސްއަކަށްތަ؟" ނާޝިދުގެ ފަހަތަށް ޖެހި ވަރުދާއަށް ބުނެލެވުނެވެ. ވަރުދާ ހަމަ އެއްގޮތަކަށްވެސް އެކަމަކާ ހިތްހަމަ ނުޖެހުނެވެ. ވަރުދާއަށް ވީގޮތް ނާޝިދުއަށް ފެނުނެވެ. ނަމަވެސް ނާޝިދު އަޅައެއް ނުލައެވެ. ބުނި އެއްޗެއް އެ ކައުންޓަރުގައި އިން އަންހެން ކުއްޖާ ކައިރީ ބުނުމުން ވަރުދާއަށް ފެނުނީ އެ އަންހެންކުއްޖާ ނާޝިދު އަތަށް ތަޅުދަނޑިއެއް ދިން ތަނެވެ. ރަންކުލައިގެ ރީތި ތަޅުދަނޑިއެކެވެ.\nތަޅުދަނޑި ހިފައިގެން ވަރުދާގެ އަތުގައި ހިފައިގެން ގޮސް ނާޝިދު ހުއްޓުނީ ލިފްޓް ކުރިމައްޗަށެވެ. އެއީވެސް މަޑު ރަންކުލައާއި ރިހި ކުލައިން ހުރި ، ފެންވަރުގެ ރީތި ލިފްޓެކެވެ.\n"ނާޝިދު މިތަނުން ރޫމެއް ނެގީތަ؟" ވަރުދާ ހުރީ ލިފްޓަށް އެރޭލެއް ލަސްވެފައި ކަހަލައެވެ. ލިފްޓަށް އެރުމާއެކު ވަރުދާ އެހިއެވެ.\n"ނޫނޭ. " ނާޝިދުއަށް ހީލެވުނެވެ.\n"ހާދަ އެކަމަކު ސުވާލު ގިނައޭ. އަހަންނާއެކު އެންމެ ދުވަހަކު ރޫމަކަށް ދިޔައިއްޔާ ކީއްވާނީ." ވަރުދާއާއި ސަމާސާކޮށްލުމުގެ ގޮތުން ނާޝިދު ބުނެލިއެވެ.\n"ދެން ނޫނެކޭ. " ނާޝިދުގެ އަތުގެ ތެރެއިން އަތް ދަމައިގަންނަމުން ބޭއިޚްތިޔާރުގައި ވަރުދާއަށް ބުނެވުނެވެ.\n"ދެން އާނއެކޭ. އެކަމަކު ރޫމެއް ނުނަގަން." ވަރުދާ ދުރަށް ޖެހުނުވަރަށްވުރެ އަވަހަށް ގޮސް ވަރުދާގެ އަތްތިލައިގައި އަނެއްކާވެސް ހިފަމުން ނާޝިދު ބުނެލިއެވެ.\n"ޤަބޫލުކުރޭ. އަހަންނަށް އެނގޭ ވަރުދާ. އަހަރެން ނުކުރާނަން ވަރުދާ ނުރުހޭ ކަހަލަ ކަމެއް." ލިފްޓް ގޮސް ފަސްވަނަ ބުރިއަށް މަޑުކުރިއިރު ނާޝިދު މިހެން ބުނަނީއެވެ. ޔަޤީން ކަމާއި އިތުބާރާއެކު ވަރުދާގެ ލޮލާއި ލޯ ދިމާކުރަމުން އެ ބުނެލި ވާހަކައިގައި ޙަޤީޤަތް ނޫނީ ނުވާކަން ޚުދު ވަރުދާއަށްވެސް ޤަބޫލު ކުރެވުނެވެ.\nފަސްވަނަ ބުރިއަށް ލިފްޓް މަޑުކުރުމުން ފޭބިއިރު ވަރުދާއަށް ފެނުނީ އެންމެ ދޮރެއް އެ ފްލޯރގައި ހުރި ތަނެވެ. އެ ދޮރަކީވެސް އަގުބޮޑު ދޮރަކަށް ނޫނީ ނުވާނެކަން ބަލާލުމުންވެސް ވަރުދާއަށް އެނގެއެވެ. އޭނަގެ އަތުގައި އަދިވެސް ހިފައިގެން ހުރި ނާޝިދު ގޮސް އެ ދޮރުކައިރިއަށް ހުއްޓި ތަޅުވަޅަށް ތަޅުދަނޑި ޖެހިއިރުވެސް ވަރުދާ ހުރީ ވާން އުޅޭ ގޮތެއް ނޭނގިފައެވެ.\n"ބިސްމި ކިޔައިފިންތަ؟" ސުވާލު މާކަކަށް ވެފައި ހުރި ވަރުދާއާއި ދިމާލަށް ބަލާލާފައި ނާޝިދު ހިނިތުންވެލިއެވެ.\n"އާދޭ..." ދޮރުން ވަންނަން ދޮރު ހުޅުވާލަމުން ނާޝިދު އެދުނެވެ.\nނާޝިދުގެ ފަހަތުގައި ހުރެގެން ނާޝިދުއަށްވުރެ ފަހުން، ވަރުދާ ވެސް އެ އެޕާޓްމަންޓްތެރެއަށް ފިޔަވަޅު އެޅިއެވެ. ބޭއިޚްތިޔާރުގައި ބިސްމިވެސް ކިޔާލެވުނެވެ.\n"މިތަނުގައި ބޫޓް ބަހައްޓާނީ." ދޮރުން ވަންއިރު ބޫޓާއި ފައިވާން ބަހައްޓާ ކަހަލަ ދެ ހަރު ހުރި ނަމަވެސް އެއީ ހުސް ހަރު ތަކެކެވެ. ނާޝިދު އަރައިގެން ހުރި ބޫޓް ބާލާފައި އެހަރުގަނޑުގައި ނާޝިދު ބެހެއްޓިއެވެ. ނާޝިދު ކަންތައް ކުރި ގޮތަށް ވަރުދާވެސް އޭނަގެ ބޫޓް ބާލައި އެތަނުގައި، ނާޝިދުގެ ބޫޓް ކައިރީގައި ބެހެއްޓިއެވެ.\n"ކަމް....ކަމް...." ވަރުދާގެ ބޫޓް ބާލާފައި ހިން ދެމިލުމުން އަނެއްކާވެސް ވަރުދާގެ ކަނައަތްތިލައިގައި ނާޝިދު ހިފިއެވެ. ވަރުދާއަށް ހަމަ ބެލެނީ އެތަނަށެވެ. ކާކުގެ ގެއެއްބާއޭ މިގޭގައި ވަރުދާމެން މި ކުރަނީ ކީއްބާވައޭ ވަރުދާގެ ހިތަށް އަރަމުން ދިޔައެވެ. އެޕާޓްމަންޓްގެ ބޮޑު ކަމާއި ހައިބަތާއި ތަނުގެ އެތެރޭގެ ކުލަތަކާއި ކަންކަން ފަރުމާ ކޮށްފައި ހުރި ގޮތުގެ މޮޅުކަމަށް ވަރުދާގެ ހުރިހާ ސަމާލުކަމެއް ވަނީ ހުއްޓިފައެވެ.\nނާޝިދުއާއެކު، ނާޝިދުގެ އަތުގައި ހިފައިގެން ހުރެ، ހަތަރުވަރަކަށް ފޫޓް އެތެރެއަށް ހިނގި ފަހުން ގޮސް ވަދެވުނީ ބޮޑު ބޮޑު ސިޓިންރޫމަކަށެވެ. ވަރުދާއަށް ހީވީ ޢާއްމުކޮށް ފިލްމުތަކާ މެގަޒިންތަކުން ފެންނަ ފަދަ މަންޒަރެއް ފެނުނު ހެންނެވެ. އެއީ ހުރިހާ އެއްޗެއް ފުރިހަމައަށް ހުރި ސިޓިންރޫމެކެވެ. ފެންވަރުގެ ތަކެއްޗެވެ. އެހުރިހާ އެއްޗިއްސަކީވެސް އާ އެއްޗެހިހެން ވަރުދާއަށް ހީވިއެވެ.\n"މިހާރު މިގޭގައި މިތިބީ މިގޭ މީހުން. މިއީ ވަރުދާގެ އެޕާޓްމަންޓް. އަހަރެންގެ ފަރާތުން ވަރުދާއަށް." ނާޝިދުގެ މި ޖުމްލަކޮޅުން ވަރުދާގެ ބަސް ހުސްވެއްޖެއެވެ. ނޭވާލާންވެސް ހަނދާން ނެތުނު ކަހަލައެވެ.


Fathaha In Hifaafai Huri Thanthanuge Kulithah Kudakohdhinumun Haassa Shukureh! - Vaguthu\nފަތަހައިން ހިފާފައި ހުރި ތަންތަނުގެ ކުލިތައް ކުޑަކޮށްދިނުމުން ހާއްސަ ޝުކުުރެެއް!\nމާލޭގައި ފަތަހައިން ހިންގާ އެންމެ ބޮޑު ފިހާރަ\nކޮވިޑް-19 އާ ގުޅިގެން، މާލޭގައި އެންމެ ދުވަސްވީ ފިހާރަތައް ހިންގަމުން އަންނަ ފަތަހަ ކުންފުނިން ހިންގަމުންދާ ގިނަ ފިހާރަތަކާއި ގުދަންތަކުގެ ކުލިތައް ކުޑަ ކުރުމުން، އެ ކުންފުނިން ޝުކުރު އަދާކޮށްފިއެެވެ.\nފަތަހައިގެ ފިހާރަތަކާއި ގުދަންތަކަކީ ނިސްބަތުން ބޮޑު ކުއްޔެއް ހިންގަމުންދާ ތަންތަނެވެ.\nއެ ކުންފުނީގެ އެންމެ އިސްވެރިޔާ އަދި މެނޭޖިންގ ޑިރެކްޓަރ އަބޫބަކުރު އަބްދުﷲ (އަބޫ) ވިދާޅުވީ، އެ ކުންފުނިން މާލޭގައި އެތައް ފިހާރައަކާއި، ގުދަންތަކެއް ކުއްޔަށް ނަގާފައިވާއިރު، އޭގެ ތެރެއިން ގިނަ ތަންތަނުގެ ކުލިތައް މިހާލާތާއި ގުޅިގެން ކުޑަކޮށްދީފައިވާ ކަމަށެވެ. އެހެންވެ އެ ކުލި ކުޑަކޮށްދިން ފަރާތްތަކަށް ހާއްސަ ޝުކުރު އަދާ ކުރަން ބޭނުންވާ ކަމަށް އެމްޑީ ވިދާޅުވިއެެވެ.\nއެމްޑީ ވިދާޅުވީ އެ ކުންފުނީގެ އެކި ފިހާރަތަކުގައި 65 އަށްވުރެ ގިނަ މުވައްޒަފުން މަސައްކަތް ކުރަމުންދާއިރު، މި ހާލަތުގައި އެ މުވައްޒަފުންގެ މުސާރަ އާއި އިނާޔާތްތައް ކުޑަ ނުކުރާނެ ކަމަށާއި، އަދި އެހެން އަހަރުތަކޭވެސް އެއްފަދައިން ރަމަޟާން މަހުގެ އިނާޔަތުގެ ގޮތުގައި 3000 ރުފިޔާ މި އަހަރުގެ ރަމަޟާން މަހު ދޭނެކަމަށެވެ.\nފަތަހަ ކުންފުނީގެ ފިހާރަތަކުން ރޯދަ މަހަަށް ބޭނުންވާ ގިނަ ތަކެތި ލިބޭނެއެވެ. ފަތަހައިގެ ފިހާރަތަކަކީ ގިނަ ދިވެހިންގެ އިތުބާރު ހޯދާފައިވާ ފިހާރަތަކެއްކަން ފާހަގަކޮށްލަން ޖެހެއެވެ.\nއޭޕްރީލް 7, 2020 18:54\nމިފަދަ ގުޅުންތައް ދިވެހިރާއްޖެއަށް ބޭނުންވަނީ ، މިކަމުން ރައްޔިތުމީހާއަށްވެސް ރަނގަޅު މަންފާކުރާނެ ،\nހެޔޮލަފާ މީހުން އަދި ހުސްނުވޭ. ގުދަން ތަކުގެ ވެރިންނަށާއި ފަތަޙަ އަށްވެސް ﷲ ރަޙްމަތް ލައްވާށި އާމީން.\nއޭޕްރީލް 7, 2020 22:39\nވަރަށް ނުލަފާބައެއްގެ ގޭގަ އަހަރުން މިއުޅެނީ ކުއްޔަށް، ހެންވޭރުގަ ހުރި މިގެއއަކީ މުޅިގޯތި ކުއްޔަށްދީފަ މާލޭވެރިން އެމީހުންގެ އެހެން ގޯއްޗެއްގަ އުޅޭބައެއް. ކުލި ކުޑަކޮށްދޭންބުީމަ ދިމާލަށް އެންމެ ރުފިޔާއެއްވެސް ކުޑަކޮށްނުދެވޭނެ ވާހަކަބުނި. މިކަހަލަ ނުބައިނުލަފާ މީހުން މާލޭގެ ވެރިންގެ ގޮތުގަ މިއުޅެނީ. މިކަހަލަ ނުބައިމީހުން އަތްމަތި ދަތިކުރައްވާތޯ ދުޢާކުރަން.\nއޭޕްރީލް 8, 2020 00:05\nތިޔަ އުފަލާއި އެކު ވިއްކާ ތަކެތީގެ އަގުވެސް ކުޑަ ކުރާނެ ކަމައް އުންމީދު ކުރަން.\nއޭޕްރީލް 8, 2020 17:33\nސަރުކާރަށްވުރެ ރޯދަ އިނާޔަތް ފަތަހާގައި ބޮޑު ހާދަ ރަނގަޅޭ\nއޭޕްރީލް 8, 2020 19:08\nމާލޭ ވެރިން ތިކިޔަނީ ކޮން ގޮތަކަށް؟ މާލޭ މީހަކަށް ވީމަ އެވީ މާލޭ ވެރިންނަށްތަ؟\nއޭޕްރީލް 8, 2020 19:09\nދެން ތިވާހަކަ މުޅި ދުނިޔެއަށް ނުގޮވާ އެއްޗެހީގެ އަގު ހެޔޮކޮށްބަލަ


ލޯބީގެ މަންޒިލު-3 | Sandhaanu\nރާމް މަޑުމަޑުން ކޮޓަރިން ނިކުމެއްޖެއެވެ.\nވަގުތަކީ މެންދުރު ކާގަޑިކަމަށް ވުމުން އެހެން ހުރިހާ މުއައްޒިފުން ތިބީ ކެންޓީނަށް ގޮހެވެ. އެކަމަކު ރާމްއަށް ބަނޑުހައިހޫނުކަމުގެ އެއްވެސް އިހުސާސެއް ނުވެއެވެ. އޭނާ ހުރީ ސަރޫޕު ދެކެ ވަރަށް ބޮޑަށް ރުޅިއައިސްފައެވެ. ވަޒީފާ ހޯދަން ދަތި ދުވަސްވަރެއްގައި ވަޒީއާ މެދު ފަރުވާކުޑަކުރީ ކީއްވެގެން ބާވައޭ އޭނާގެ ހިތަށް އެރިއެވެ.\nމީހަކު ދުވެފައި އަންނަ އަޑު އިވުމުން ކުއްލިއަކަށް ރާމް ސިއްސައިގެންދިޔައެވެ. އެއީ ސަރޫޕެވެ. އެއްވެސް ގޮތެއްފޮތެއް ނުބަލައި ސަރޫޕު އޮފީހަށް ވަދެގެން އަންނަތަން ފެނުމުން ރާމްގެ ހިތުގައި އުފެދިފައިވާ ރުޅިވެރިކަން އިތުރުވެގެންދިޔައެވެ.\nސަރޫޕު ދުވެފައި އައިސް ރާމްގެ ގާތަށް ހުއްޓިފައި ބުނެލިއެވެ. “ބައްޕާ! އަޅުގަނޑަށް މައާފު ކުރައްވާ!”\n“ކިހިނެއް މައާފު ކުރާނީ؟ ދެ ގަޑިއިރު ފަހުން ތިއައީ.”\n“އަޅުގަނޑުގެ އަތުގައި ގަޑިއެއް ނެތުމުން ލަސްވީ.”\nއެވަގުތު ނިރޯތަމް ދާސް ކުއްލިއަކަށް އޮފީސް ކޮޓަރިން ބޭރަށް ނިކުތުމުން ރާމް ސަރޫޕުގެ ގައިގައި ކޮއްޓާލާފައި މަޑުމަޑުން ބުނެލިއެވެ.\n“އަވަހަށް ސަލާމް ކުރޭ! މިއީ މިތަނުގެ ވެރިމީހާ.”\nސަރޫޕު ވަރަށް އަދަބުވެރިކަމާއެކު ސަލާމް ކުރުމުން ރާމް އަވަސްއަވަހަށް ވާހަކަދައްކަން ފެށިއެވެ. “ބައްލަވާ މިއީ އަޅުގަނޑުގެ ދަރިފުޅު ސަރޫޕު. ބަހުގައި އަންނަން ހަދައިގެން ލަސްވީ.”\nނިރޯތަމް ދާސް ސަލާމް ބަލައިގެންފައި ސަރޫޕުގެ ބޮލުން ފެށިގެން ފަޔަށް ރަނގަޅަށް ބަލައިލިއެވެ. އަދި އެނބުރި އޮފީސް ކޮޓަރިއާ ދިމާއަށް ހިނގައިގަންނަމުން ބުންޏެވެ. “އެތެރެއަށް އާދޭ!”\nރާމްގެ ލޯ އުފަލުން ވިދަންފެށިއެވެ.\nކުޑައިރުކޮޅެއްގެ ތެރޭގައި ރާމްއާއި ސަރޫޕު ތިބީ ނިރޯތަމް ދާސްގެ ކުރިމަތީގައި އޭނާ ނިންމާ ނިންމުމެއްގެ އަޑު އެހުމުގެ އިންތިޒާރުގައި އިށީނދެގެންނެވެ.\nދުންބޯ ކަށިގަނޑުގައި ހުރި އަޅިތައް އަޅިކެނޑިއަށް އަޅާލާފައި ނިރޯތަމް ދާސް ސަރޫޕާ ވާހަކަދެއްކިއެވެ.\n“އެމްއެސްސީ އިމްތިހާނު ހަދައިފިންދޯ!”\n“ލައްބަ. އަޅުގަނޑު ފާސްވީ އެއްވަނަ ދަރަޖައިގައި.”\n“އަހަރުމެންގެ ގައުމަށް ޓެކްނިކަލް މީހުން ބޭނުން ވެފައިވާވަރު ކަލެއަށް ވެސް އެނގެއެއްނު! ބީއެސްސީ ނިންމުމަށް ފަހު އިންޖިނިއަރިން ނެހެދީ ކީއްވެގެން؟”\n“ބައްލަވާ!” ސަރޫޕު ވަރަށް ފަރުވާތެރިކަމާއެކު ވާހަކަދެއްކިއެވެ. “އަޅުގަނޑު އިންޖިނިއަރިން ހަދަން ގަސްތުކޮށް އެކަމަށް ކުރިމަތިލާން ބެލިއިރު އަޅުގަނޑަށްވުރެ ކުރީން 50 ހާސް މީހުން ޔުނިވަސިޓީތަކަށް ވަންނަން އެދިފައި ތިބި. އޭގެތެރޭން ވަދެވުނީ 30 ހާސް މީހުންނަށް. ދެން ބައްލަވާ 10 ހާސް މީހުން ފާސްވާނެ ކަމަށް. އެއްއަހަރު ދުވަހުގެ ތެރޭގައި 100 ހާސް މީހުން ވަޒީފާ ހޯދާނީ ކޮންތާކުންތޯ؟”\n“ކަލޭ ވަރަށް ދުރަށް ވިސްނައިފިންދޯ!” ނިރޯތަމް ދާސް ބުންޏެވެ. “އަހަރުމެންގެ ފެކްޓްރީއަކީ އިންޑިއާގައި ހުރި ކޮސްމެޓިކްސްގެ އެންމެ ބޮޑު އެއްތަން. ފެކްޓްރީގައި ކެމިކަލް އެގްޒަމިނަރއެއްގެ ވަޒީފާ އެބައޮތް. އަހަރެން ގަސްތު ކުރަނީ ހަ މަސް ދުވަސް ވާނދެން ވަގުތީ މީހެއްގެ ވަޒީފާ ކަލެއަށްދޭން. ފެށޭ މުސާރައަކީ މަހަކު ދޮޅުހާސް ރުފިޔާ. ރަނަގަޅަށް ވަޒީފާ އަދާކުރާނަމަ ދާއިމީ ވަޒީފާއަކަށް ބަދަލުކުރުމުގެ އިތުރަށް މުސާރަވެސް ބޮޑު ކުރާނަން”\nލިބުނު އުފާވެރި ޚަބަރުގެ ސަބަބުން ރާމްގެ ހިތް ބާރަށް ތެޅިގަތެވެ. ސަރޫޕަށް ވެސް ލިބުނީ އުއްމީދު ނުކުރާވަރުގެ ބޮޑު އުފަލެކެވެ. އޭނާ ތުރުތުރުލާ އަޑަކުން ބުނެލިއެވެ. “ވަރަށް ބޮޑަށް ޝުކުރިއްޔާ!”\n“ވަޒީފާ ލިބުނުކަމުގެ ލިއުން ކަލެއަށް މާދަމާ ލިބޭނެ. މާދަމައިން ފެށިގެން ވަޒީފާއަށް ނިކުމޭ!”\nކުއްލިއަކަށް ފޯނު ރަނގަބީލުވާން ފެށިއެވެ. ނިރޯތަމް ދާސް ފޯނުގެ އަތްގަނޑު ނަގައި ކަންފަތުގައި ޖައްސަމުން ވާހަކަދައްކަންފެށިއެވެ.\n“މިއީ ނިރޯތަމް ދާސް.”\n“މިއީ ފޯރަންގީ ލާލު.”\n“އާނ. ލާލު! ކިހިނެއްވީ؟”\n“ކޭކަކަށް އޯޑަރު ދިނީމެއްނު ދޯ! އެ ކޭކު އެޅިދާނެ. އެކަމަކު ކޭކު ފޮނުވައިދެވޭކަށް ނެތް.”\n“އެއީ ކީއްވެގެން؟” ނިރޯތަމް ދާސް ހައިރާންކަމާއެކު ސުއާލުކުރިއެވެ.\n“ކީކޭ ބުނާނީ؟ މިހާރަކަށް އައިސް މަސައްކަތު މީހުން އެމީހުންގެ ބޭނުންތައް ހުށަހަޅަނީ ފަހުން. ފުރަތަމަ ކުރަނީ މުޒާހަރާ. މިރޭ 12 ޖަހާއިރު އަޅުގަނޑުމެންގެ ފެކްޓްރީގެ ހުރިހާ މުއައްޒިފުން މުޒާހަރާކުރަން ފަށާނެ. މުޒާހަރާ ނިންމާނެ ވަގުތެއް ނޭނގޭ.”\n“ތީ ވަރަށް ދެރަކަމެއް.” ނިރޯތަމް ދާސް ވަރަށް ކަންބޮޑު ވެފައިވާ އަޑަކުން ބުންޏެވެ. “ތިހާ ދުރަށް ދާނެ ވަގުތެއް އަހަރެންގެ މުއައްޒިފަކަށް ވެސް މާދަމާ ނުލިބޭނެ.”\nރާމް ކުއްލިއަކަށް ސުއާލުކުރިއެވެ. “ބައްލަވާ މާދަމާ ކުރަން ޖެހޭ މާ ބޮޑު ޚާއްޞަ ކަމެއް އޮތީތޯ؟\nނިރޯތަމް ދާސް ފޯނުގެ ރިސީވަރުގައި އަތްއަޅައިގެން އިނދެ ވެގެން އުޅޭ ގޮތް ކިޔައި ދިނުމުން ސަރޫޕާ ދިމާއަށް އިޝާރާތްކޮށްލާފައި ރާމް ބުންޏެވެ. ” މިއީ ވެސް ސާހިބާގެ މުއައްޒިފެއް. ކުރަންވީ ކަމެއް ބުނުއްވާ!”\nސަރޫޕާ ދިމާއަށް ބަލާލާފައި ޖެހިލުންވެ އިނދެ ނިރޯތަމް ދާސް ބުންޏެވެ. “މާދަމާ އަހަރެންގެ ދަރިފުޅުގެ އުފަންދުވަސް ފާހަގަކުރަން ޕާޓީއެއް ބާއްވާނެ. ވަގުތަށް ކޭކު ގެއަށް ނުގެންދެވިއްޖެނަމަ ވަރަށް މައްސަލަ ބޮޑުވާނެ. އޭނާގެ މަންމަ ނިޔާވީއްސުރެ އަހަރެން އޭނާ ގެންގުޅެނީ ދުވަހަކުވެސް އޭނާގެ ހިތުގައި ނުޖައްސައި. އެއީ އަހަރެންގެ ހުރި ހަމައެކަނި ދަރިފުޅުކަމަށް ވާތީ.”\n“ކޭކު ބަލާ ދާންވީ ތަނުގެ އެޑްރެސް ދެއްވާ! އަޅުގަނޑު ކޭކު ގެނެސް ދޭނަން.”\nނިރޯތަމް ދާސް ކޭކު ބަލާ ދާންވީ އެޑުރެހާއި ގެންދާންވީ އެޑުރެސް ކަރުދާސްކޮޅެއްގައި ލިޔެ ސަރޫޕު އަތަށް ދީފައި ބުންޏެވެ. “މާދަމާ ހެނދުނު ކޭކު ގެންގޮސް އަހަރެންގެ ގެއަށް ލާފައި އޮފީހަށް އާދޭ!”\n“ވަރަށް ބޮޑަށް ޝުކުރިއްޔާ!”\nސަރޫޕު ވަރަށް އަދަބުވެރިކަމާއެކު ނިރޯތަމް ދާސްއާ ސަލާމް ކުރުމަށްފަހު އޮފީހުން ނިކުތެވެ.


Islam Fothuga Kudhin Adu Naahaa Bas Thakeh Liyumuge Beynumeh Nufene: Rozaina - Vaguthu\nއިސްލާމް ފޮތުގައި ކުދިން އަޑު ނާހާ ބަސްތަކެއް ލިޔުމުގެ ބޭނުމެއް ނުފެނޭ: ރޮޒެއިނާ\nއައްޑޫ މީދޫ ދާއިރާގެ މެންބަރު ރޮޒައިނާ އާދަމް - ފޮޓޯ: މަޖިލިސް\nދިވެހި ދަރިވަރުންނަށް ކިޔަވައިދޭ އިސްލާމް ފޮތުގައި ހުރި ބަސްތަކުގެ މާނަ ދަރިވަރުންނަށް ފަސޭހައިން ދަނެގަންނަން ނޭނގޭ ކަމަށް ވިދާޅުވެ، ރައްޔިތުން މަޖިލީހުގެ އައްޑޫ މީދޫ ދާއިރާގެ މެންބަރު ރޮޒެއިނާ އާދަމް ކަންބޮޑުވުން ފާޅުކުރައްވައިފިއެވެ.\nރޮޒެއިނާ ކުރެއްވި ޓުވީޓެއްގައި ވަނީ އޯލެވެލްގެ އިސްލާމް ފޮތް ތައްޔާރުކޮށްފައި އޮތީ ދަރިވަރުންނަށް އިސްލާމް ދަސްކޮށްދޭންތޯ ނުވަތަ ރަދީފްގައި ހުރި ބޮޑެތި ދިވެހި ބަސް ދަސްކޮށްދޭންތޯ ސުވާލު ކުރައްވައިފައެވެ. އުމަރާ ނުބައްދަލު ބޮޑެތި ބަސްތައް ލައިގެން ކިޔޭ އެއްޗެއް ކުދިންނަށް ދޭހަ ނުވާ ކަމަށް ވިދާޅުވިއެވެ.\n"ދެން ވާނުވާ ނޭނގި ތިބެ ހިތު ދަސް ކުރަނީ،" އިސްލާމް ފޮތުގައި ހުރި ބައެއް ސަފްހާތަކުގެ ފޮޓޯތަކާއެކު ރޮޒެއިނާ ވިދާޅުވިއެވެ.\nEnme faseyhain engeyne aadhaige bahakun buneven onna vaahakaeh dhuvahaku adu naahaa basthakeh beynunkoggen liyumuge beynumeh nufeney. 16 aharu nuvaa kudhinnah university level ga kiyavaa meehun beynun kuraa basthah beynunkohgen kiyaidhineema ekudhinge sikundi ah bura vanee.\n— 𝐌𝐏 𝐑𝐨𝐳𝐚𝐢𝐧𝐚 𝐀𝐝𝐚𝐦 🎈 (@Roxeyna) December 1, 2021\nރޮޒެއިނާ ވަނީ އެ ބަސްތަކުގެ މާނަ އެނގެނީ ކިތައް ބޭފުޅުންނަށްތޯ ސުވާލު ވެސް ކުރައްވައިފައެވެ. ރޮޒެއިނާ ފާހަގަކުރެއްވި ހަތަރު ބަހަކީ އިސްތިބާތު، ތަންގީހު، އިސްތިގުރާރު، އިއްލަތްތައް، ތަތުބީގުއެވެ.\nރޮޒެއިނާ ވިދާޅުވީ މާއްދާއެއް ދަސްކޮށްދޭއިރު ދަސްކޮށްދޭން ބޭނުންވާ ކޮންސެޕްޓް ވީހާވެސް ފަސޭހައިން ކުދިންނަށް ވިސްނޭފަދަ ގޮތަކަށް ކިޔަވައިދިނުމަކީ އެންމެ މުހިއްމު އެއްކަންތައް ކަމަށެވެ.\n"އަޅުގަނޑު ވަރަށް ބޮޑަށް އެދެން މި ފޮތްތައް ތައްޔާރުކުރައްވާ ބޭފުޅުން ތިބޭފުޅުންނަށް އެނގިލައްވާ ބަސްތައް މީގަ ބޭނުން ނުކޮށް ކުޑަ ކުދިންނަށް ވިސްނޭނެގޮތަށް ފޮތް ތައްޔާރުކުރުމަށް. ކޮންޓެންޓްވެސް މި ލެވެލްއާ ބަލާފަ މާގިނަ. ހުރިހާ އެއްޗެއް ކިޔަވާ ނުދެވޭ ޓެސްޓް އަންނައިރުވެސް" ރޮޒެއިނާ ވިދާޅުވިއެވެ.\n"އެންމެ ފަސޭހަ އިން އެނގޭނެ އާދައިގެ ބަހަކުން ބުނެވެން އޮންނަ ވާހަކައެއް ދުވަހަކު އަޑު ނާހާ ބަސްތަކެއް ބޭނުންކޮށްގެން ލިޔުމުގެ ބޭނުމެއް ނުފެނޭ. 16 އަހަރުނުވާ ކުދިންނަށް ޔުނިވަސިޓީ ލެވެލްގައި ކިޔަވާ މީހުން ބޭނުންކުރާ ބަސްތައް ބޭނުންކޮށްގެން ކިޔަވައިދިނީމަ އެ ކުދިންގެ ސިކުނޑިއަށް ބުރަ ވާނެ،"\nއިދިކޮޅުން ކަންބޮޑުވަނީ މަޖިލީހުގައި ބޭކާރު ޝޯ ކުޅެން ނުލިބޭތީ- ރޮޒެއިނާ\nއިންތިހާބަށް ފަހު ރޮޒައިނާގެ ފުރަތަމަ "ހަމަލާ" ބޮންޑެއަށް!\nބޮޑު ތަފާތަކަކުން އަންހެނުންގެ ރޫހުގެ ރައީސް ކަމަށް ރޮޒެއިނާ\nޑިސެމްބަރު 2, 2021 14:21\nއަޑުނާހާ ނޭގެންޏާ އޮތީ ދަސްކުރުން. ގުރުއާނުގަ އެއޮތީ އަންހެނާގެ އައުރައަކީ ކޮބާކަން ބުނެދީފަ. އެވެސް އަޑުނާހާ ނޭގޭ ކަމަކައްވީމަތަ ކަލޭ ބުރުގާ ނާޅާހުރެ މުސްކުޅި ތިވަނީ،\nޑިސެމްބަރު 2, 2021 14:27\nރިސޯޓް ފެނުނީމަ ދީންވެސްހަނދާންނެތޭނެ..މިއޮއްހާދުވަހު ކިޔެވީތިއެއްޗެހި މިއަދުކަމަކުނުދިޔަ...ސުބުހާނަﷲ..\nކިތައްމެވަރެއްދެއްކިޔަސް ﷲހަޒުރަތުގަ އޮރިޔާންހާލަތުގަ ކޮޅައްހުންނަންޖެހޭނެ..މީﷲގެގާނޫނު\nޑިސެމްބަރު 2, 2021 14:28\nބަލަ ރޮޒޭނައަށް ރީތި އަރަބި ލަފްޒްތައް ދަސްނުވުން އެއީ ކާކުކުށެއްތޯ ، އިސްލާމްދީން އުނގެނުމަކީ އެންމެންވެސް ކުރަންޖެހޭނެކަމެއް ،\nޑިސެމްބަރު 2, 2021 14:31\nނޭނގޭ މީހުން އެނގޭ މީހުން ކައިރީގަ އަހައިގެން އޮޅުންފިލުވާނީ. ތިމާ ނުދަންނަ ބަހެއް ފޮތެއްގަ އޮތުމަކީ ފޮތުގެ މައްސަލައެއް ނޫން. ޤުރުއާނުގަ ކިތަށް ބަސް އެބައޮތްތަ ނޭނގޭ. ދެން ވީ އެ ބަސްތަށް ޤުރުއާނުން އުނިކުރަން. ހީ ހީ ހަލާކު ހަމަ\nޑިސެމްބަރު 2, 2021 14:35\nބަސްތަކުގެ މާނަވެސް ލިޔެދީފަ ހުރޭ ކަނބުލޯ.\nއަހަރެމެންގެ ދަރިންނަށް އިތުރު އެއްޗެއް އެނގިދާނެތީވެސް ކަންބޮޑުވަނީތަ.އެންމެންގެ ދަރިންނަކަށް ޔުނިވާސި ޓީއަކަށް ނުދެވެޔޭ. އެހެންނޫނަސް މިއީ އިއްޔެ އަހަރެމެންދުއް ދުނިޔެއެއްނޫން ވީމާ ކޮން ޓެން ޓު ވެސް ބޮޑުވާން ޖެހޭ.\nޑިސެމްބަރު 2, 2021 14:36\nވާނުވާ ނޭނގި ތިބެ ހިތު ދަސްކުރާނީ ތިކަހަލަ ވާނުވާ މީހުންގެ ދަރީން. މި ރާއްޖޭގަ އެބައުޅޭ ތި ވައްތަރުގެ މަދު ބައެއް.\nޑިސެމްބަރު 2, 2021 14:42\nރޮޒައިނާގެ މާނަ ވެސް ނޭނގޭ.. ކީއްވެ ތި ނަން ކިޔަނީ. ގިނަ މީހުންނަށް އެނގޭ ގޮތައް ނަން މަޖިލީސް ކަމަނަ އަށް ބަދަލުކޮއްލަން ފެނޭ.. ދަތްކޮޅު ފައިބައިދާނެ.\nޑިސެމްބަރު 2, 2021 14:44\nމިމީހުން ހާދަ ބިރު ގަންނަ އެއްޗަކަށް ވެއްޖެ، މި އިސްލާމް ފޮތް.... ދެނާވާ ދޭތެރެއިން މި ވާހަކަ އެބަ ގޮވައޭ... ޅަދަރީން ސްކޫލަށް ދަނީ ނޭނގޭ އެއްޗެހި ދަސްކުރަން...\nޑިސެމްބަރު 2, 2021 14:58\nއެހެންވީމާ އަޑުނާހާ ބަސްތަކެއް އިއްވަން ދަރިން ވިހާނެ ކަމެއް ނެތެއްްނު. ރޮޒޭ ބުނާގޮތުން ހީވާކަހަލަ އިލްމު އުނގެނެން ދާން ޖެހޭނީ ދިގު އަތިރިމައްޗަށޭ. އެތަނުން މީގެ ކުރިން އަޑުނާހާކަހަލަ ބަސްބަސް އަޑުއަހައި ދަސްކޮށްގެން އޭގެ ފަހުންނޭ ސުކޫލަށް ދާންވާންނީ. ސުކޫލުން ނުޖެހޭނެއޭ އަލަށް ބަހެއް އަޑުއަހާކަށްވެސް.\nޑިސެމްބަރު 2, 2021 15:21\n"އަޅުގަނޑު ވަރަށް ބޮޑަށް އެދެން މި ފޮތްތައް ތައްޔާރުކުރައްވާ ބޭފުޅުން ތިބޭފުޅުންނަށް އެނގިލައްވާ ބަސްތައް މީގަ ބޭނުން ނުކޮށް ކުޑަ ކުދިންނަށް ވިސްނޭނެގޮތަށް ފޮތް ތައްޔާރުކުރުމަށް." ރޮޒެއިނާ ވިދާޅުވިއެވެ. މިތާނގައި ކުޑަކުދިން މި މާނަކުރަނީ ޕްރީ ސުކޫލު ކުދިންނަށްތަ؟\nޑިސެމްބަރު 2, 2021 15:29\nމި ދުންމާރިއަށް ހާދަ އެއްޗެއް ނުވިސްނެއޭދޯ ނުވަތަ ލާދީނީސިފަ ހަށިގަނޑުގަ ހަރުލާފަހުރިލެއްބޮޑިބާ؟ ދަރިވަރުންނަށް އުގަނނައިދޭން ލިޔާ ފޮތްތަކެއްގަ ލިޔާންޖެހެނީ ދަރިވަރުންނަށް އެނގޭ ބަސްތައްތަ؟ ނޫނީ ދަރިވަރުންނަށް ދަސްކޮށްދޭން ބޭނުންވާ ބަސްތަކެއްތަ؟ މި އުޅެނީ ވަކަރުގޭ މަޖިލީހުގަ މާރުކޭޓަށްވުރެ ދަށުދަރަޖައިގެބަހުން ޒުވާބުކޮށް މައިބަޔަށްގޮވަންތަ؟\nޑިސެމްބަރު 2, 2021 15:34\nދޮންކަނބުލޯ ބާލިޣުވުމަށްފަހު ޢަމަލުތައް ލިޔުއްވޭނެ.\nއަންގަވާފައި އޮތީ އަންހެނާގެ އަވްރަ.\nހިސާބު ބެލޭވޭނެ ޖަޒާވެސްލިބޭނެކަން. އެދުވަހަކުން މަޖްލިސް މެމްބަރުންނެތް ވަކި ތަފާތެއް ނުވާނެ.\nއޮތީ ދެމަގު ސުވަރުގެ އާއި ނަރަކަ\nޑިސެމްބަރު 2, 2021 16:08\nބަލަ އޭނގަ މާނަ އޮވޭލިޔެފަ އެއީ އަރަބި ލަފުޒުތައް.....ފިލާވަޅުތަކުން އަންނަ....އޭގެ ދިވެހި ބަހެއްނޯވޭ........ހިތުން މޮޅު އެއްޗެއް ބުނެލީދޯ......ކަލޭ ބަހޭ...ފޮތޭ...ނުކިޔާ އައުރަ ނިވާ ކުރަންދޭބަލަ...\nޑިސެމްބަރު 2, 2021 16:55\n"ރޮޒޭނާ" މީ ކޮންއެއްޗެއް؟ މީހުންނަށް އިނގޭ ކަަހަލަ ދިވެހިނަމެއް ކިޔަންވީނު؟ ރޮޒޭނާ، ފޮޅޭނާ، ލޮމޭރާ މީ ދެން މީސްމިހުންނަށް ކިޔާކަަލަ ނަމެއްނޫނެއްނު. ރީތި ދިވެހި ނަންއެބަހުއްޓޭ. އަނގަތޭރި، ހަންޑި، ގުއިރޮދި ކަަހަލަ.\nޑިސެމްބަރު 2, 2021 17:02\nނޭންގޭތީ ނޭންގޭ އެއްޗެހި ކުދިންނަށް ކިޔާދޭން މުދައްރިސުން ތިބެނީ . ކަލޭ ވާނުވާގަ ހުއްޓަސް. ނޭންގޭ ބަސްބަހުގެ މާނަ މުދައްރިސް ކައިރީ އެހުމުން ބުނެދެއްވާނެ . ބުނެނުދެވުމަކީ މުދައްރިސްގެ މައްސަލަ. މާއިއްޒަތްތެރި ވެގެން މަޖިލީސް ތެރޭގަ ތި ގޮވަނީ ކުޑަކުދިންނަށް ކުޑަކުދިން ގެ ސިކުޑި އަށް ވަންނަ ބަސްތަކުންނު؟\nޑިސެމްބަރު 2, 2021 18:20\nކޮންމެ މާއްދާއެއްގައިވެސް ހުންނާނެ އެ މާއްދާގެ ޙާއްސަ ބަސްކޮށާރަކާއި އިސްތިލާހުތަކެއް (ޓާރމިނޮލޮގީ އަދި ޑެފިނިޝަން ތަކެއް). މިސާލަކަށް އިނގިރޭސިން ލިޔަންކިޔަން އެނގުނަސް ސައިންސް، އާރޓްސް، ނުވަތަ ބިޒްނަސްްގެ އެކި މާއްދާތަކުގައި ބޭނުންކުރާ ބަސްތަކުގެ މާނައެއް އެބަސްތަކަށް އަހުލުވެރި ނުވާނަމަ ނޭންގޭނެ.\nހަމަ އެގޮތަށް ރޮޒެއިނާމެން މަޖްލިސްގަ ހާޅޭލަވާ ދައްކާ ޤާނޫނީ ވާހަކަވެސް ދިވެހި އެނގުނެއްކަމަކު ފަހުމު ނުވެ. ވެދާނެ އެއީ ދައްކާ ވާހަކަ ދެކޮޅު ނުޖެހޭތީކަމަށްވެސް.\nޑިސެމްބަރު 2, 2021 18:24\nމިކަހަލަ ލާދީނީ މީސްމީހުން މިކަހަލަ ތަންތަނައް ލުމަކީ މިގައުމުގެ ހަލާކު\nޑިސެމްބަރު 2, 2021 21:24\nމައްސަލއެއް އެހެން މައްސައަކުން ހައްލު ކުރަން ރޮޒައިނާ އުޅެނީ. ނޭނގެންޏާ ދަސްކުރަންވީ.\nޑިސެމްބަރު 2, 2021 21:36\nއެކުދިންނަށް އެނގޭބާ މަންމަ ބައްޕަ؟ ދެންވީ އިސްލާމް ފޮތުގަ "ކަލޭމެންކުދިންގެ އަންމަ އައްޕަ" ލިޔަން؟ ބަލަ ނެނގޭ އެއްޗެހި ކިޔްވަންދޯ ދަނީ އިސްކޫލަށް. ޢެކުުދިންނަށް އެދުވަހުގެ ފިލާވަޅުން އެބަސްތައް ރޯފިލާނެ. ޢެކކްމްކު ދެން މަންމަ ބައްޕަ ލްދުގްނެދާނެ ދޯ ދަރިންކުރިމަތީ އެބަސްތްކުގެ މާނަ ނޭނގި ގާނޫނު ހަދަން ތިބެވުނީމަ. ރީޕްރޮޑަކްޝަން އެނގޭނެތާ ދޯ އެކުދިންނަށް އެބަސް ފެނުނު އއިރުވެސް. އޮރިޔާންވެވޭ އިރުވެސް މިކަމަނާއިންނަށް ރޭކާނުލާ މިކިޔޭ އެއްޗެއް.\nޑިސެމްބަރު 2, 2021 21:47\nއިސްލާމް ދީން ދެކެ ވަރަށްބޮޑަށް ބިރުގަންނާނެ ރިޔަ މީހުން\nޑިސެމްބަރު 2, 2021 23:44\nމިހާރުގެ ކުދިން ވާހަކަ ދައްކަނީ ދިވެހި ބަހާ މަސްހުނި ކޮއްގެން އިނގިރޭސި ބަހުން ގިނައިން ދެން ކޮން ދިވެހި ބަހެއް އިނގޭނީ ، މި ބަ ތައް ކުރާ ކަންކަން މީ\nޑިސެމްބަރު 21, 2021 16:08\nއަލަ ގަހަކުން ކެޔޮ ނިރެއް ނުފަޅާނެ // ތިޔަށް ކިޔަނީ ލާދީނީި //


Watanabe: 112 aharuge sirrakee hinithunvuamaai rulhi naun | Mihaaru\n17 ފެބުރުއަރީ 2020 - 07:234comments\nމިއާ އެކު އޭނާ ބުނަން އޮތް ވާހަކަ އަކީ މިއެވެ؛ ދިގު އުމުރަކަށް އެދޭ ނަމަ އުފާވެރިކަން އިސްކުރާށެވެ. އަބަދު ވެސް ހިނިތުންވެފައި ހުންނާށެވެ. ރުޅި ނާންނާށެވެ. ވަޓަނަބޭގެ ދިގު އުމުރުގެ ސިއްރަކީ މި އެވެ. އެ ނޫން ވަކި އެހެން ހާއްސަކަމެއް ނެތް ކަމަށް އޭނާ ގަބޫލުކުރެ އެވެ.\nވަޓަނަބޭ އުފަންވީ މާޗް 5، 1907 ގަ އެވެ. އަދި އޭނާ އަކީ މައިންބަފައިންނަށް ލިބުނު އަށް ކުދިންގެ ތެރެއިން ދޮށީ ދަރިފުޅެވެ. ދަނޑުވެރިކަމުގެ ދާއިރާ އިން ގްރެޖްއޭޓްވުމަށް ފަހު، ވަޓަނަބޭ ފަހުން ދިރިއުޅން ބަދަލުކުރީ ޓައިވާނަށެވެ. އެގޮތުން އެ ގައުމުގައި ޝުގަ ޕްލާންޓޭޝަނެއްގައި ކޮންޓްރެކްޓެއްގެ ދަށުން މަސައްކަޔްކުރި އެވެ.\nވަޓަނަބޭ ޓައިވާނުގައި ހޭދަކުރި 18 އަހަރުގެ ތެރޭގައި ލިބުނު ފަސް ދަރިންގެ ތެރެއިން ހަތަރު ދަރިން ވެސް އުފަންވީ ވެސް އެތަނުގަ އެވެ.\nޓައިވާނުގައި މަސައްކަތްކުރުމަށް ފަހު 1944 ގައި އޭނާ ޕެސިފިލް ހަނގުރާމައިގެ ދުވަސްވަރި އަސްކަރިއްޔާގައި ވެސް މަަސައްކަތްކުރި އެވެ. ފަހުން ރިޓަޔާކުރުމަށް ފަހު 1974 ގައި ވަޓަނަވޭ ކުރަން ފެށި މަސައްކަތަކީ އަމިއްލަ އަށް ދަނޑުވެރިކލަން ކުރުމެވެ. އުމުރުން 104 އަހަރު ވަންދެން އޭނާ އެ މަސައްކަތުގައި އުޅުނެވެ.\nމި ވަގުތު ދުނިޔޭގައި ހުރި އެންމެ ދުވަސްވީ މީހަކީ ޖަޕާނުގެ 117 އަހަރުގެ އަންހެނެކެވެ. އެއީ ކޭން ޓަނާކާ އެވެ.\nއިތުރު ލިޔުންތައް ޖަޕާން ގިނިސް ވޯލްޑް ރެކޯޑްސް އުމުރުން ދުވަސްވީ މީހުން


ފުޓުސަލް ދަނޑުގައި ޓާފް އެޅުމުގެ މަސައްކަތް ފަށައިފި – Ungoofaaru\nބަނޑޭރިގަނޑު/ޙަބަރު/ފުޓުސަލް ދަނޑުގައި ޓާފް އެޅުމުގެ މަސައްކަތް ފަށައިފި\nއުނގޫފާރުގައި ތަރައްޤީ ކުރަމުންދާ ފުޓުސަލް ދަނޑުގައި ޓާފް އެޅުމުގެ މަސައްކަތް ފަށައިފިއެވެ. ޓާފް އެޅުމުގެ މަސައްކަތް ފެށީ ބުރާސްފަތި ދުވަހުއެވެ.\nޓާފް އެޅުމުގެ މަސައްކަތް ކުރަމުންދާ ފަރާތުން ބުނެފައިވާގޮތުން މިއަދުގެ ނިޔަލަށް ޓާފް އަތުރާ ނިންމާލެވޭނެއެވެ. އެއަށްފަހު އޮންނާނީ ޕިޗްއަށް އަޅަންޖެހޭ ވެއްޔާއި ރަބަރު އެޅުމުގެ މަސައްކަތެވެ. މިސައްކަތްވެސް ކުރިއަށްއޮތް މަދު ދުވަސްކޮޅެއްގެ ތެރޭގައި ނިންމާލެވޭނެކަމަށް އެފަރާތުން ހާމަކުރިއެވެ.\nސަރުކާރުން އުނގޫފާރުގައި ކުރިއަށްގެންދާ ސްޕޯރޓްސް އެރީނާ ޕްރޮޖެކްޓްގެ ދަށުން އުނގޫފާރުގައި ހަދާ ފުޓުސަލް ދަނޑުގެ މަސައްކަތް ފަށާފައިވަނީ 11 ޖެނުއަރީ 2016 ގައެވެ.